തോമസ് ചാണ്ടിക്ക് വേണ്ടി ഹാജരാകാനെത്തിയ വിവേക് തന്‍ഖയുടെ കാറിന് മുകളില് ചാടിവീണ് കരിങ്കൊടി കാട്ടി യൂത്ത് കോണ്‍ഗ്രസുകാരുടെ പ്രതിഷേധം\nTuesday 14th November 2017 10:41am\nതിരുവനന്തപുരം: കേന്ദ്രപദ്ധതിയില് നിന്ന് ഒഴിവാക്കിയ സംസ്ഥാനത്തെ രാഷ്ട്രീയ മാധ്യമിക് ശിക്ഷാ അഭിയാന്റെ 52 സ്‌കൂളുകള് ഹൈടെക് ആക്കുന്നതിന് 100 കോടി രൂപയുടെ വായ്പാസഹായവുമായി നബാര്‍ഡ്.\nകേന്ദ്രപദ്ധതിയില് സംസ്ഥാനത്തെ സ്‌കൂളുകളുടെ വിഹിതം വെട്ടിക്കുറച്ചിരുന്നു. ഇതോടെ പ്രതിസന്ധിയിലായിരുന്ന സ്‌കൂളുകളെ സംസ്ഥാന സര്‍ക്കാരാണ് പരിപാലിച്ചിരുന്നത്.\nDont Miss മോദിയുടെ മന് കീ ബാത്തിന് ശ്രോതാക്കളില്ല; പാര്‍ട്ടി ഭാരവാഹികള് നിര്‍ബന്ധമായും പ്രഭാക്ഷണം കേള്‍ക്കണമെന്ന് ബി.ജെ.പി സംസ്ഥാനസമിതി\nഹൈസ്‌കൂള് ആയി ഉയര്‍ത്തപ്പെട്ട ഈ സ്‌കൂളുകളില് അടുത്തിടെ പ്രധാനാധ്യാപിക തസ്തികയും സൃഷ്ടിച്ചിരുന്നു. പൊതുവിദ്യാഭ്യാസ സംരക്ഷണത്തിന്റെ ഭാഗമായി ആര്.എം.എസ്.എ സ്‌കൂളുകളെ കൂടി ഉള്‍പ്പെടുത്താന് സര്‍ക്കാര് തീരുമാനിച്ച നടപടിയെ അംഗീകരിക്കാന് കേന്ദ്രം തയ്യാറായില്ല.\nതുടര്‍ന്ന് വിദ്യാഭ്യാസ മന്ത്രി സി.രവീന്ദ്രനാഥിന്റെ നേതൃത്വത്തില് ഈ സ്‌കൂളുകളെ സംരക്ഷിക്കാന് മുന്‍കൈ എടുക്കുകയായിരുന്നു. അതിന്റെ ഭാഗമായി 52 സ്‌കൂളുകളും പ്രോജക്ട് തയ്യാറാക്കി നബാര്‍ഡിനെ സമീപിച്ചു. കേരളത്തിന്റെ പൊതുവിദ്യാഭ്യാസ മേഖല നവീകരിക്കുന്നതിന്റെ ഭാഗമായി സംസ്ഥാന സര്‍ക്കാര് നടത്തുന്ന യജ്ഞത്തില് നബാര്‍ഡ് താത്പര്യം പ്രകടിപ്പിക്കുകയും മാത്രമല്ല 100 കോടി രൂപ അനുവദിക്കുകയും ചെയ്തു.\nനബാര്‍ഡിന്റെ ധനസഹായം കൂടാതെ ആര്.എം.എസ്.എ ഫണ്ടില് നിന്നും വകയിരുത്തിയ 50 ലക്ഷം രൂപയും സ്‌കൂളുകള്‍ക്ക് ലഭിക്കും. ഏകദേശം രണ്ടരക്കോടി രൂപയുടെ വികസന പ്രവര്‍ത്തനങ്ങളാണ് സ്‌കുളുകളില് നടത്താന് തീരുമാനിച്ചിരിക്കുന്നത്.\nകേന്ദ്ര മാനവവിഭവശേഷി മന്ത്രാലയം അവഗണിക്കുകയും സംസ്ഥാനസര്‍ക്കാര് പൂര്‍ണ്ണ ഉത്തരവാദിത്തം എറ്റെടുക്കുകയും ചെയ്ത ഇടുക്കി, വയനാട്, പാലക്കാട്, മലപ്പുറം, കാസര്‍ഗോഡ് എന്നീ ജില്ലകളിലെ സ്‌കൂളുകള്‍ക്കാണ് തുക ലഭിക്കുക.


മറന്നു വെച്ച ബാഗ് തിരിച്ചുനല്‍കി തട്ടുകടക്കാരന്റെ മാതൃക – Chandrika Daily\nBy web desk3Friday February 12, 2021 14:18 pm\nമറന്നു വെച്ച ബാഗ് തിരിച്ചുനല്‍കി തട്ടുകടക്കാരന്റെ മാതൃക\nബുധനാഴ്ച്ച രാത്രി ഭക്ഷണം കഴിക്കാനെത്തിയ കര്‍ണാടക സ്വദേശിയായ മാധ്യമപ്രവര്‍ത്തകനാണ് നാസറിന്റെ കയില് ബാഗ് മറന്നുവെച്ചത്\nകണ്ണൂര്: കടയില് മറന്നു വെച്ച പണമടങ്ങിയ ബാഗ് തിരികെ നല്‍കി തട്ടുകടക്കാരന്റെ മാതൃക. കണ്ണൂര് കാല്‍ടെക്‌സില് തട്ടുകട നടത്തുന്ന നാസറാണ് തന്റെ കടയില് ഭക്ഷണം കഴിക്കാനെത്തിയ ബംഗളൂരു സ്വദേശിയുടെ ബാഗ് തിരികെ നല്‍കിയത്. ബുധനാഴ്ച്ച രാത്രി ഭക്ഷണം കഴിക്കാനെത്തിയ കര്‍ണാടക സ്വദേശിയായ മാധ്യമപ്രവര്‍ത്തകനാണ് നാസറിന്റെ കയില് ബാഗ് മറന്നുവെച്ചത്.\nഇയാള് ഭക്ഷണം കഴിച്ച് പോയതിന് ശേഷശമാണ് ബാഗ് ശ്രദ്ധയില്‍പ്പെട്ടത്. തുടര്‍ന്ന് അന്വേഷിച്ചെങ്കിലും കണ്ടെത്താന് സാധിച്ചില്ല. അതേതുടര്‍ന്ന് ബാഗ് ചന്ദ്രിക ഓഫീസില് ഏല്‍പ്പിക്കുകയായിരുന്നു.\nരാവിലെ ബാഗ് അന്വേഷിച്ച് വന്ന മാധ്യമപ്രവര്‍ത്തകന് അടുത്ത കടയില് നിന്നും നാസറിന്റെ ഫോണ് നമ്പര് സംഘടിപ്പിച്ച് വിളിക്കുകയായിരുന്നു. പണം,എടിഎം കാര്‍ഡ്, വിവിധ ഫയലുകള് എന്നിവ ബാഗിലുണ്ടായിരുന്നു.മാഹിയില് ഒരു പരിപാടിയില് പങ്കെടുത്ത് തിരിച്ച് പോകും വഴി ഭക്ഷണം കഴിക്കാനാണ് തട്ടുകടയിലെത്തിയത്. നാസര് അറിയിച്ചതിനെ തുടര്‍ന്ന് ഇന്നലെ രാവിലെ ഇയാള് ചന്ദ്രിക ഓഫീസിലെത്തി ബാഗ് തിരിച്ചു വാങ്ങുകയും ചെയ്തു.


ബിജെപിയുടേത് ജനാധിപത്യത്തോടുള്ള അവഹേളനം: ആനാവൂർ നാഗപ്പൻ : Deepika.com Nattu Visesham\nതിരുവനന്തപുരം: സംഘർഷം സൃഷ്ടിച്ച് കൗണ്‍സിൽ യോഗം തടസപ്പെടുത്താൻ ശ്രമിച്ചതോടെ ബിജെപിയുടെ ജനാധിപത്യ വിരുദ്ധ മുഖം ഒരിക്കൽ കൂടി വ്യക്തമായെന്ന് സിപിഎം ജില്ലാ സെക്രട്ടറി ആനാവൂർ നാഗപ്പൻ. ചർച്ചകൾ അനുവദിക്കാതെ കൈയ്യൂക്കിന്‍റെ കരുത്തിൽ കൗണ്‍സിൽ യോഗം തടസപ്പെടുത്തി നഗര വികസനം അട്ടിമറിക്കാനാണ് ബിജെപി ശ്രമിക്കുന്നത്. ജനാധിപത്യത്തേയും നഗരവാസികളേയും അവഹേളിക്കുകയാണ് ബിജെപി.\nഇത് അംഗീകരിക്കാനാവില്ല. രാഷ്ട്രീയ മുതലെടുപ്പെന്ന ഒറ്റ ലക്ഷ്യമാണ് ബിജെപിയുടെ സമരത്തിന് പിന്നിൽ. സോണൽ ഓഫീസിലെ ക്രമക്കേടിൽ മാതൃകാപരമായ നടപടികളാണ് ഭരണ സമിതി സ്വീകരിച്ചത്. ക്രമക്കേട് കണ്ടെത്തിയതും മുഴുവൻ സോണൽ ഓഫീസുകളിലും അന്വേഷണം വ്യാപിപ്പിച്ചതും ഭരണ സമിതിയാണ്.\nലോക്കൽ ഫണ്ട് ഓഡിറ്റ് വിഭാഗത്തിന്‍റെ കണ്ടെത്തലുകളുടെ അടിസ്ഥാനത്തിൽ വീഴ്ച വരുത്തിയവരെ സസ്പെൻഡ് ചെയ്തു. പോലീസ് അന്വേഷണത്തിനും നടപടി സ്വീകരിച്ചു. നഗരവാസികളെ തെറ്റിദ്ധരിപ്പിച്ച് രാഷ്ട്രീയ ലാഭമുണ്ടാക്കാനുള്ള ബിജെപിയുടെയും യുഡിഎഫിന്‍റെയും നീക്കം തിരിച്ചറിയണം. അക്രമം സൃഷ്ടിച്ച് ജില്ലയുടെ സ്വസ്ഥത തകർക്കാനുള്ള ബിജെപിയുടെ നീക്കങ്ങൾക്കെതിരെ മുഴുവൻ ജനാധിപത്യ വിശ്വാസികളും അണിനിരക്കണമെന്നും ആനാവൂർ പറഞ്ഞു.


വോട്ടർമാരുമായുള്ള വ്യക്തിബന്ധം കുടുംബബന്ധമായി -ടി.എൻ. പ്രതാപൻ | tn prathapan election campaign strategies talks against bjp and cpm\nബി.ജെ.പി. ഉയർത്തുന്ന ഫാസിസ്റ്റ് നയങ്ങൾക്കെതിരേ പ്രതിരോധം തീർക്കാൻ ഇടതുപക്ഷത്തിനാവില്ല. കോൺഗ്രസിനുമാത്രമെ സാധിക്കൂ.\n# കെ.കെ ശ്രീരാജ്\nപ്രചാരണത്തിനിടെ എളവള്ളി കാക്കശ്ശേരി മാനത്തില് വീട്ടിലെത്തിയ യു.ഡി.എഫ് സ്ഥാനാര്‍ഥി ടി.എന് പ്രതാപന് വീട്ടുകാരി റിജി സ്റ്റാന്‍ലി കഞ്ഞി വിളമ്പിക്കൊടുക്കുന്നു\nതൃശ്ശൂർ: പ്രചാരണപ്പാട്ട് ഉയരുന്നതിനിടയ്ക്കാണ് തൃശ്ശൂർ മണ്ഡലം യു.ഡി.എഫ്. സ്ഥാനാർഥി ടി.എൻ. പ്രതാപൻ മറ്റം സെന്ററിലെത്തുന്നത്. കാത്തുനിന്ന അണികളിലെ ആവേശം കൈവീശലുകളായും പുഞ്ചിരിയായും നിറഞ്ഞു. സ്വീകരണത്തിനും മറുപടിപ്രസംഗത്തിനും ശേഷം അടുത്ത കവലയിലേയ്ക്ക്. നമ്പഴിക്കാടും കണ്ടാണശ്ശേരിയിലുമെല്ലാം നിരവധിപേർ സ്ഥാനാർഥിയെ കാത്തുനിൽക്കുന്നുണ്ടായിരുന്നു.\nരാവിലെ എട്ടിനാരംഭിച്ച പര്യടനം ഉച്ചയോടെ മറ്റവും പിന്നിട്ട് എളവള്ളിയിലേക്ക്. എളവള്ളി മണ്ഡലം പ്രസിഡന്റ് സി.ജെ. സ്റ്റാൻലിയുടെ വീട്ടിലായിരുന്നു ഉച്ചഭക്ഷണം. കാക്കശ്ശേരിയിൽ മാനത്തിൽ വീട്ടിൽ സ്റ്റാൻലിയും ഭാര്യ റിജിയും ചേർന്ന് പ്രതാപന് കഞ്ഞിവിളമ്പി. കഞ്ഞിയും ചുട്ട പപ്പടവും ഉപ്പേരിയും. ഭക്ഷണത്തിനിടയിൽ ഇത്തിരി രാഷ്ട്രീയവും വിളമ്പി. മത്സരത്തെക്കുറിച്ചും പ്രചാരണത്തെക്കുറിച്ചുമെല്ലാം സ്ഥാനാർഥി വാചാലനായി.\nഎന്താണ് ഇത്തവണത്തെ രാഷ്ട്രീയം\nബി.ജെ.പി. ഉയർത്തുന്ന ഫാസിസ്റ്റ് നയങ്ങൾക്കെതിരേ പ്രതിരോധം തീർക്കാൻ ഇടതുപക്ഷത്തിനാവില്ല. കോൺഗ്രസിനുമാത്രമെ സാധിക്കൂ. ഇടതുപക്ഷത്തിനു നൽകുന്ന ഓരോ വോട്ടും ബി.ജെ.പി.യുടെ ഫാസിസ്റ്റ് രാഷ്ട്രീയത്തിന് ഗുണകരമാകുകയാണ് ചെയ്യുക. ഇത് ജനങ്ങളെ ബോധ്യപ്പെടുത്തും. വർഗ്ഗീയ ഫാസിസ്റ്റുകളോട് യാതൊരുവിധത്തിലുള്ള വിട്ടുവീഴ്ചയുമില്ല. രാജ്യത്തിന്റെ ബഹുസ്വരത സംരക്ഷിക്കണം. ഒന്നാം ശത്രു ബി.ജെ.പി. തന്നെയാണ്. സംസ്ഥാന സർക്കാരിന്റെ വീഴ്ചകളും ചർച്ചചെയ്യുന്നുണ്ട്. പ്രളയം, അതിനുശേഷമുണ്ടായ അവഗണന, എല്ലാറ്റിലും രാഷ്ട്രീയം കാണുന്ന ധിക്കാരം എന്നിവയെല്ലാം ഇതിൽപ്പെടുന്നു. രാഷ്ട്രീയ കൊലപാതകങ്ങളും ചർച്ച ചെയ്യും.\nസമഗ്രമായ കാർഷിക വികസനത്തിന് മുൻഗണന നൽകും. കാർഷിക സർവകലാശാലയിലെ ശാസ്ത്രജ്ഞരെയും കർഷകരെയും ഒരുമിപ്പിച്ച് പദ്ധതികൾ തയ്യാറാക്കും. കോൾവികസന പദ്ധതിയുടെ പോരായ്മകൾ പരിഹരിക്കും. ജില്ലയിലെ പട്ടയം ലഭിക്കാത്തവരുടെ പ്രശ്‌നങ്ങൾ പരിഹരിക്കും. തൃശ്ശൂരിന്റെ യാത്രാപ്രശ്‌നങ്ങൾ പരിഹരിക്കാനും ശ്രമം നടത്തും. മെട്രോ ട്രെയിൻ തൃശ്ശൂർ വരെ നീട്ടുക, ഗുരുവായൂർ റെയിൽവേ വികസനം എന്നിവയ്ക്കായി ശ്രമിക്കും. പാലക്കാട് -തൃശ്ശൂർ ദേശീയപാത നിർമാണം നിലച്ച അവസ്ഥയിലാണ്. ഇത് പരിഹരിക്കും.\nസുരേഷ് ഗോപിയും രാജാജി മാത്യു തോമസും സുഹൃത്തുക്കളാണ്. രാജാജിയെ വിദ്യാർഥിക്കാലംതൊട്ടുതന്നെ അറിയാം. ഒരേസമയം നിയമസഭാ സാമാജികരായും ഉണ്ടായിരുന്നു. സുരേഷ് ഗോപിയുമൊത്ത് നിരവധി പൊതുപരിപാടികളിൽ പങ്കെടുത്തിട്ടുണ്ട്.\nപക്ഷേ സുരേഷ് ഗോപിയുടെ രാഷ്ട്രീയം അത്ഭുതപ്പെടുത്തി. വർഗ്ഗീയ ഫാസിസത്തിന്റെ വക്താവായി കലാകാരൻ മാറിയെന്നതാണ് അത്ഭുതപ്പെടുത്തിയത്. ആശയപരമായ വ്യത്യാസങ്ങൾ സൗഹൃദത്തെ ബാധിക്കാറില്ല. സൗഹൃദം തുടരും. പ്രചാരണരംഗത്ത് നന്നായി മുന്നേറുന്നുണ്ട്. എന്റെ ശൈലി വേറെയാണ് എന്നുമാത്രം.\nഈ പ്രായത്തിനിടയിൽ ഇരുപത്തിയൊന്നരവർഷം ജനപ്രതിനിധിയായ ആളാണ് ഞാൻ. ജനങ്ങളിൽനിന്ന് അകലില്ല, വിശ്വസിക്കാം. 15 വർഷം എം.എൽ.എ. ആയിരുന്നു. ആറരവർഷം തദ്ദേശസ്വയംഭരണസ്ഥാപനത്തിലെ അംഗമായിരുന്നു. മത ജാതി പരിഗണനകളില്ലാതെ ശരിയുടെ പക്ഷത്ത് നിലകൊള്ളും. ആരുടെയും അഴിമതിക്ക് കൂട്ടുനിൽക്കില്ല. ശരിയുടെ പക്ഷത്ത് എന്നുമുണ്ടാകും. രാഷ്ട്രീയ പരിഗണനകളൊന്നുമില്ലാതെ വോട്ടർമാർക്ക് സാധിക്കുന്ന കാര്യങ്ങൾ ചെയ്തുകൊടുക്കും.\nതിരഞ്ഞെടുപ്പു പ്രചാരണം എങ്ങനെ\nആവേശകരമായാണ് പ്രചാരണം മുന്നോട്ടുനീങ്ങുന്നത്. മൂന്ന് റൗണ്ട് പൂർത്തിയായി. ഉടൻ നാലാം റൗണ്ടിലേക്ക് കടക്കും. ദിവസവും അമ്പതു സെന്ററുകളിൽ വരെയാണ് പര്യടനം നടത്തുന്നത്. വോട്ടർമാരുമായുള്ള വ്യക്തിബന്ധം കുടുംബബന്ധംപോലെ ശക്തമായിട്ടുണ്ട്. തിരഞ്ഞെടുപ്പിന് ഇറങ്ങുന്ന ആദ്യഘട്ടത്തിൽ സാമ്പത്തിക ബുദ്ധിമുട്ടുകളുണ്ടായിരുന്നു. പാർട്ടിപ്രവർത്തകരും അനുഭാവികളും നിഷ്‌പക്ഷരും അകമഴിഞ്ഞ് സഹായിച്ചു. ഇത് ഈ സ്‌നേഹബന്ധത്തിന് തെളിവാണ്.\nനാടിന്റെ വയറുനിറയ്ക്കാൻ : ചുമടെടുക്കുന്നു ഇവർ...\nതൃശ്ശൂർ : റേഷൻകടകളിൽനിന്ന് സഞ്ചി നിറയെ അരിയുമായി വീടുകളിലേക്ക് മടങ്ങുമ്പോഴെങ്കിലും ..\nTN Prathapan vs Rajaji Mathew\nജൈവ പച്ചക്കറികൾ സമൂഹ അടുക്കളയിലേക്ക് നൽകി\nചെത്തുതൊഴിലാളികൾക്ക് സഹായധനം നൽകി\nപത്താഴക്കുണ്ട് വെള്ളം തോട്ടിലൂടെ വിടുന്നു\nരോഗം ഭേദമായ മൂന്നുപേർ ആശുപത്രി വിട്ടു : നെഗറ്റീവ്


ആസൂത്രിത കുടിയേറ്റങ്ങളുടെ ചരിത്രം - Shabab Weekly\nആസൂത്രിത കുടിയേറ്റങ്ങളുടെ ചരിത്രം\nHomeആസൂത്രിത കുടിയേറ്റങ്ങളുടെ ചരിത്രം\nയൂറോപ്യര് ഓര്‍ക്കാന് ഇഷ്ടപ്പെടാത്ത അവരുടെ ഭൂതകാലത്തെ ഇരുണ്ട നാളുകള് എന്നാണ് അവര് തന്നെ വിളിച്ചത്. ഇന്നത്തെ അഫ്ഗാന് ഗോത്ര ജനതയുടെ മറ്റൊരു പതിപ്പായിരുന്നു അവര്. മതത്തിന് വേണ്ടി കൊല്ലാനും ചാവാനും തയാറായി നടന്ന ഒരപരിഷ്‌കൃത ഗോത്രമായിരുന്നു യൂറോപ്പിലെ നോര്‍മാണ്ടികള്. ഇന്നത്തെ ഫ്രാന്‍സിലായിരുന്നു അവര് മുഖ്യമായും പാര്‍ത്തിരുന്നത്. യൂറോപ്പിന്റെ മിക്കവാറും ഭാഗങ്ങളിലും അവരുടെ ഗോത്രസാന്നിധ്യമുണ്ടായിരുന്നു.\nക്രിസ്തു മതത്തിന്റെ ചാവേറുകളായിരുന്നു നോര്‍മാണ്ടികള്. ആദ്യകാലത്ത് യൂറോപ്പില് നിന്ന് വളര്‍ന്ന് വന്ന അനേകം ശാസ്ത്രാന്വേഷികളെയും നവീന ചിന്താഗതിക്കാരെയും സാമൂഹിക പരിഷ്‌കര്‍ത്താക്കളെയും ക്രിസ്തുമത നേതൃത്വം മതതാത്പര്യമുയര്‍ത്തി വധിച്ച് കളഞ്ഞിരുന്നു. കത്തോലിക്കാ മത നേതൃത്വത്തിന്റെ മതവീക്ഷണത്തിന്റെയും വിശ്വാസത്തിന്റെയും പുറത്തേക്ക് സഞ്ചരിക്കാന് ഒരാള്‍ക്കും അനുവാദം കൊടുത്തിരുന്നില്ല. യാതൊരു വിധ സാമൂഹിക മുന്നേറ്റങ്ങളും സാധ്യമാകാതെ ലോകത്തിന്റെ പൊതുവായ വളര്‍ച്ചയില് നിന്ന് അനേകം കാതം പുറകില് നിലയുറപ്പിച്ച യൂറോപ്യരുടെ അപരിഷ്‌കൃത ചരിത്രത്തെയാണ് ഇരുണ്ട കാലം എന്ന സംജ്ഞയില് തളച്ച് നിര്‍ത്തിയിരിക്കുന്നത്.\nയൂറോപ്പിലെയും ക്രിസ്തുമതത്തിന്റെയും ആധിപത്യം അക്കാലത്ത് ഫ്രാന്‍സിനായിരുന്നു. എന്നാല് വ്യവസായ വിപ്ലവം ലോക ഗതിയെ മാറ്റി മറിച്ചത് പോലെ യൂറോപ്പിന്റെ ആഭ്യന്തര ഘടനയും മാറ്റിമറിച്ചു. 1750 മുതല് 1850 വരെയുള്ള കാലം യൂറോപ്പിലാകെ വലിയൊരു വ്യാവസായിക മുന്നേറ്റത്തിനാണ് നാന്ദി കുറിക്കപ്പെട്ടത്. ബ്രിട്ടനിലെ സാമൂഹിക, സാമ്പത്തിക, സാംസ്‌കാരിക മേഖലകളില് വന് സ്വാധീനം ചെലുത്തിക്കൊണ്ട് കൃഷിയിലും വ്യവസായ ഉല്‍പാദനത്തിലും ഗതാഗതത്തിലും അത് വിപ്ലവകരമായ മുന്നേറ്റമുണ്ടാക്കി.\nവ്യാവസായിക വിപ്ലവത്തിന്റെ ഏറ്റവും വലിയ ഗുണഭോക്താവായി ബ്രിട്ടന് മാറി. സ്വാഭാവികമായും ബ്രിട്ടനും ഫ്രാന്‍സും തമ്മിലുള്ള ഒരു മത്സര ബുദ്ധിക്കും സ്വരചേര്‍ച്ചയില്ലായ്മക്കും ഇത് വഴിവെച്ചു. ഇംഗ്ലീഷ് ചാനലിന്റെ ഇരു കരകളിലുമായി കിടക്കുന്ന ഈ രണ്ട് രാജ്യങ്ങള് തമ്മിലുണ്ടായ കിടമത്സരങ്ങള് പോലും ഫലസ്തീന്റെ രാഷ്ട്രീയ സാഹചര്യങ്ങള് ഇനത്തെ നിലയില് വഷളാകുന്നതിന് കാരണമായിട്ടുണ്ട്.\nനെപ്പോളിയന്റെ പടയോട്ടക്കാലത്താണ് ബ്രിട്ടനും ഫ്രാന്‍സും തമ്മില് ഉരസുന്നത്. അക്കാലത്തെ ലോകത്തെ ഏറ്റവും വലിയ സാമ്രാജ്യം ഉസ്മാനിയാ ഖിലാഫത്തായിരുന്നു. ഉസ്മാനിയാ സാമ്രാജ്യം അതിന്റെ പുഷ്‌കല കാലത്തിന് ശേഷം ദുര്‍ബലപ്പെട്ട് തുടങ്ങിയ കാലമായിരുന്നു അത്. എ ഡി 1798-ല് നെപ്പോളിയന്റെ സേന മധ്യേഷ്യയിലേക്ക് നീങ്ങി. നെപ്പോളിയന് ഉസ്മാനിയാ സാമ്രാജ്യത്തെ പരാജയപ്പെടുത്തി ജേതാവാകുന്നതിന്റെ ഭീഷണി ബ്രിട്ടന് മനസിലാക്കി.\nയഥാര്‍ഥത്തില് ബ്രിട്ടന് നടപ്പിലാക്കാന് ആഗ്രഹിച്ച ഒരു പദ്ധതിയായിരുന്നു ഫ്രാന്‍സ് തുടങ്ങി വെച്ചത്. പക്ഷെ ആ പദ്ധതി പരാജയപ്പെടണമെന്ന് ബ്രിട്ടന് ആഗ്രഹിച്ചു. അല്ലെങ്കില് നെപ്പോളിയന് അവരെ അതിജയിക്കുമെന്ന് അവര് ആശങ്കിച്ചു. അപ്പോഴേക്കും ഫലസ്തീനും മറ്റ് അനുബന്ധ മേഖലകളും പിടിച്ചെടുക്കാനായി നെപ്പോളിയന്റെ പട ഇരമ്പിയാര്‍ത്ത് അവിടെയെത്തിയിരുന്നു.\nഫ്രാന്‍സിനെതിരെ ഉസ്മാനികളെ സഹായിക്കുക എന്ന രാഷ്ട്രീയ തന്ത്രമാണ് ബ്രിട്ടന് അവിടെ പയറ്റിയത്. ബ്രിട്ടന്റെ വിഖ്യാതമായ കപ്പല്‍പ്പടയെ അവര് ഫലസ്തീനിലേക്കയച്ചു. ഇതിനകം തന്നെ ഫലസ്തീന്റെ പല ഉള്‍പ്രദേശങ്ങളും നെപ്പോളിയന്റെ സേന കൈക്കലാക്കിയിയിരുന്നു. അക്കാ പട്ടണം ഉപരോധിച്ച് കീഴ്‌പ്പെടുത്താനായിരുന്നു നെപ്പോളിയന് ശ്രമിച്ചത്.\nബ്രിട്ടന്റെ ശക്തമായ പിന്തുണയോടെ ഉസ്മാനികള് കനത്ത പ്രതിരോധം തീര്‍ത്തു. നേരത്തെ ഫലസ്തീന് പരിസരങ്ങളില് താമസമുറപ്പിച്ച ജൂതന്മാര് നെപ്പോളിയന് പിന്തുണ നല്‍കി. നെപ്പോളിയന് തങ്ങള്‍ക്കായി തങ്ങളുടെ വിശുദ്ധ സ്ഥലം വീണ്ടെടുത്ത് തരുമെന്ന് അവര് കരുതി. ദീര്‍ഘമായ ഒരിടവേളയ്ക്ക് ശേഷം ഫലസ്തീന് വിഷയത്തില് ജൂതന്മാര് ഇടപെട്ടത് അപ്പോളായിരുന്നു. അവരെ ഫലസ്തീനില് നിന്ന് പുറത്താക്കിയത് ക്രിസ്ത്യാനികളായിരുന്നെങ്കില് ഇപ്പോള് അവര്‍ക്ക് അവിടെ പ്രവേശിക്കണമെങ്കില് പോരാടേണ്ടത് മുസ്‌ലിംകളുമായിട്ടായിരുന്നു. അവര് നെപ്പോളിയന്റെ സേനക്ക് പിന്നില് പിന്തുണയുമായി അണി നിരന്നു.\nയുദ്ധം പരാജയപ്പെടുകയാണെന്ന് മനസിലാക്കിയ നെപ്പോളിയന് പിന്‍വാങ്ങാന് തീരുമാനിച്ചു. പക്ഷെ വലിയൊരു വിളംബരവും നടത്തിയാണ് നെപ്പോളിയന് പിന്‍വാങ്ങാന് തയ്യാറായത്. തന്റെ അധീനതയിലുള്ള ഫലസ്തീന് മണ്ണിലേക്ക് കുടിയേറാന് ലോകത്തെല്ലായിടത്തുമുള്ള ജൂതന്മാരെ നെപ്പോളിയന് ക്ഷണിച്ചു. ആഗോള ജൂതസമൂഹത്തിന് ഫലസ്തീന് വിഷയത്തില് വീണ്ടും ഒരുണര്‍വ് നല്‍കുവാന് നെപ്പോളിയന്റെ പ്രഖ്യാപനം വഴി തുറന്നു. പിന്നീട് ഫലസ്തീനിലേക്കുള്ള ജൂതകുടിയേറ്റം എന്നൊരു ആശയവും അതിനായി സംഘടനകളുമൊക്കെ രൂപപ്പെടാനുണ്ടായ ഒരു ചരിത്ര പശ്ചാത്തലത്തെയും സൃഷ്ടിച്ച് കൊണ്ടാണ് നെപ്പോളിയന് തന്റെ മധ്യേഷ്യന് ആധിപത്യ മോഹം അവസാനിപ്പിച്ചത്. ഈജിപ്ത് പൂര്‍ണമായും നെപ്പോളിയന് കീഴടക്കിയിരുന്നു. പക്ഷെ മേഖലയില് ഈജിപ്ത് മാത്രമായി കയ്യില് വെക്കുന്നത് ബുദ്ധിപരമല്ലെന്ന് മനസിലാക്കിയ നെപ്പോളിയന് ഈജിപ്ത് ഉപേക്ഷിച്ച് ഫ്രാന്‍സിലേക്ക് തന്നെ മടങ്ങിപ്പോകാന് തീരുമാനിച്ചു. ചരിത്രത്തിന്റെ ഒരധ്യായത്തെ സൃഷ്ടിച്ച് കൊണ്ട് നെപ്പോളിയന്റെ കിഴക്കന് പടയോട്ടം അവിടെ അസ്തമിച്ചു.\nനെപ്പോളിയന് ശേഷം ഫലസ്തീനും ഈജിപ്തും ഉസ്മാനികളുടെ നിയന്ത്രണത്തില് നിന്നില്ല. ഈജിപ്തില് അവര് വാഴിച്ച ഗവര്‍ണര് ഖിദൈവി മുഹമ്മദലി പാഷ ഈ രണ്ട് മേഖലകളെയും ചേര്‍ത്ത് ഒരു സ്വതന്ത്ര രാഷ്ട്രമുണ്ടാക്കാന് ശ്രമിച്ചു. ഈ രണ്ട് മേഖലകളിലുമുള്ള ജൂതരെയും ക്രിസ്ത്യാനികളെയും കൂടെ നിര്‍ത്തിക്കൊണ്ടുള്ള ഒരു ഭരണത്തിനാണ് മുഹമ്മദലി ശ്രമിച്ചത്. മെല്ലെ ഉസ്മാനികളെ പൂര്‍ണമായും പരാജയപ്പെടുത്തി ഖിലാഫത്ത് കൈക്കലാക്കാനായിരുന്നു മുഹമ്മദലി പദ്ധതിയിട്ടത്. എന്നാല് അവിടെ ഒരു പുതിയ കക്ഷി ഉദയം ചെയ്ത് വരുന്നതിനോട് ബ്രിട്ടന് താത്പര്യമുണ്ടായിരുന്നില്ല. 1804ല് ബ്രിട്ടന് തങ്ങളുടെ സേനയെ അയച്ച് ഉസ്മാനികള്‍ക്ക് പിന്തുണ നല്‍കി.\nഅതിസങ്കീര്‍ണമായതും ആഭ്യന്തര കാലുഷ്യങ്ങള് കൊണ്ട് പൊറുതി മുട്ടിയതുമായ ഒരു ഘട്ടത്തിലൂടെയാണ് അപ്പോള് അറബ് മേഖല കടന്ന് പൊയ്‌ക്കൊണ്ടിരുന്നത്. രാഷ്ട്രീയമായ അനേകം പ്രശ്‌നങ്ങള് ഒരു ഭാഗത്തും മതത്തിന്റെ ഭിന്നങ്ങളായ ധാരകള് തമ്മിലുള്ള സംഘര്‍ഷങ്ങള് മറ്റൊരു ഭാഗത്തുമായി ഇസ്‌ലാം മതം അനവധി സമ്മര്‍ദ്ദങ്ങള്‍ക്ക് കീഴ്‌പ്പെട്ടു. അധികാരത്തിനൊപ്പിച്ച് മതവും മതത്തെ മുന്നില് നിര്‍ത്തി അധികാരവും മുന്നോട്ട് പോകുകയായിരുന്നു.\nജൂതരും അറബികളും എന്നൊരു ദ്വന്ദനിര്‍മിതി അക്കാലത്ത് രൂപപ്പെട്ടിരുന്നതേയില്ലായിരുന്നു. ജൂതര് ബ്രിട്ടീഷ് സാമ്രാജ്യത്തോട് ചേര്‍ന്ന് നില്‍ക്കുകയും വ്യാവസായിക വിപ്ലവത്തിന്റെ ഫലമായുണ്ടായ മുന്നേറ്റങ്ങളില് പങ്കാളികളാകുകയും ചെയ്തിരുന്നു. അനേകം ധനാഢ്യരായ ജൂതന്മാരുമായി ബ്രിട്ടീഷ് രാജകുടുംബം ബന്ധം സ്ഥാപിച്ച് കഴിഞ്ഞിരുന്നു. ജൂത താത്പര്യം മുന് നിര്‍ത്തി ബ്രിട്ടന് ഫലസ്തീന് മേഖലയില് പല ഇടപെടലുകളും നടത്തി. അവയില് മുഖ്യമായ രണ്ട് പദ്ധതികളായിരുന്നു മോണ്ടിബോറി പദ്ധതിയും ബ്രിട്ടന്റെ കോണ്‍സുലേറ്റ് തുറക്കലും.\nബ്രിട്ടീഷ് സേനയിലെ ഉന്നതനായ ഓഫിസറായിരുന്നു മോണ്ടിബോറി. യൂറോപ്പിലെ ജൂതന്മാര്‍ക്ക് ഫലസ്തീനിലേക്ക് കുടിയേറി താമസിക്കാന് അനുവാദം നല്‍കുന്ന പദ്ധതി അയാള് തയാറാക്കി. പ്രമുഖ ജൂത നേതാക്കളുടെ പിന്തുണയോടെയാണ് മോണ്ടിബോറി പദ്ധതി ആവിഷ്‌കരിച്ചത്. ബ്രിട്ടനും ഫ്രാന്‍സും ഈ പദ്ധതിക്ക് പച്ചക്കൊടി വീശി. കുടിയേറിപ്പാര്‍ക്കുന്ന ജൂതര്‍ക്ക് സംരക്ഷണം ഉറപ്പ് വരുത്താന് അവര് ഉസ്മാനിയാ ഖലീഫയോട് ആവശ്യമുയര്‍ത്തി. തങ്ങള്‍ക്ക് ഫലസ്തീന് മേഖലയില് കോണ്‍സുലേറ്റ് തുറക്കാനുള്ള അനുമതി നല്‍കണമെന്നും ബ്രിട്ടന് ഖലീഫയോട് ആവശ്യമുന്നയിച്ചു. സമ്മര്‍ദ്ദത്തിലായ ഖലീഫക്ക് ഇത് അനുവദിച്ച് കൊടുക്കേണ്ടി വന്നു. ബ്രിട്ടന് ഔദ്യോഗികമായി ഫലസ്തീന് വിഷയത്തില് ഇടപെടാന് ആരംഭിച്ചത് ഇവിടം മുതലായിരുന്നു.\nആധുനികമായ നേഷന് സ്റ്റേറ്റുകള് രൂപപ്പെടുന്നതിനും എമിഗ്രേഷന് നിയമങ്ങള് ഇത്രത്തോളം കര്‍ശനമാകുന്നതിനും മുമ്പ് തന്നെ ആസൂത്രിതമായ ജൂത കുടിയേറ്റങ്ങള് ഫലസ്തീന് മേഖലയിലേക്ക് ആരംഭിച്ച ചരിത്രം ഇവിടം മുതലാണ്. ലോകത്തെ ജൂത സംഘടനകളും ബ്രിട്ടന്, ഫ്രാന്‍സ് തുടങ്ങിയ രാജ്യങ്ങളും ചേര്‍ന്ന് നടത്തിയ വന് പദ്ധതി വഴിയാണ് ഇന്ന് കാണുന്ന സങ്കീര്‍ണതകളിലേക്ക് ഫലസ്തീന് മേഖല എത്തിപ്പെടുന്നത്. വിവിധ ജൂത ഗ്രൂപ്പുകള് നിഗൂഢമായി ആസൂത്രണം ചെയ്ത കുടിയേറ്റ പദ്ധതികളുടെ അപകടം മനസിലാക്കാന് കഴിയാതിരുന്ന അറബികള് ജൂതര് വെച്ച് നീട്ടിയ തുകകള്‍ക്ക് തങ്ങളുടെ വാസ സ്ഥലങ്ങളും കൃഷിയിടങ്ങളും വിറ്റു. ഇങ്ങനെ ലഭിച്ച ഭൂമി പരസ്പരം പങ്കിട്ടെടുത്ത് അതിന് ചുറ്റും അതിര്‍ത്തി തിരിച്ച് തങ്ങളുടെ സെറ്റില്‍മെന്റുകള്‍ക്ക് ജൂത കുടിയേറ്റക്കാര് ആരംഭം കുറിച്ചു.\nഒന്നാം ലോകമഹായുദ്ധത്തോടെ തന്നെ ബ്രിട്ടന് ആഗോള തലത്തില് പ്രവര്‍ത്തിക്കുന്ന ജൂത സംഘടനകളുമായി ഈ വിഷയത്തില് ആശയ വിനിമയം നടത്തിയിരുന്നു. ആഗോള തലത്തില് പ്രബലരായ പല ജൂത സംഘടനകളും ബ്രിട്ടനുമായി നല്ല ബന്ധം പുലര്‍ത്തുന്നുണ്ടായിരുന്നു. അന്നത്തെ ബ്രിട്ടീഷ് വിദേശകാര്യ സെക്രട്ടറി ആര്‍തര് ജെയിംസ് ബാല്‍ഫര്, സയണിസ്റ്റ് നേതാവിന് എഴുതിയ ഒരു കത്ത് പിന്നീട് ബാല്‍ഫര് പ്രഖ്യാപനമെന്ന പേരില് കുപ്രസിദ്ധമായി. ജൂതന്മാര്‍ക്കായി ഫലസ്തീന് മണ്ണില് ഒരു രാഷ്ട്രം അനുവദിച്ച് നല്‍കാമെന്ന ഉറപ്പാണ് ഈ കത്ത് പ്രഖ്യാപിക്കുന്നത്.\nഈ പ്രഖ്യാപനം നടക്കുമ്പോള് ഫലസ്തീന് തുര്‍ക്കി ഖിലാഫത്തിന്റെ കീഴിലായിരുന്നു. ഇവിടെ നാളെ ജൂതരാഷ്ട്രം പിറവി കൊള്ളുമെന്ന് ലോകം സ്വപ്‌നത്തില് പോലും അന്ന് കരുതിയിരുന്നില്ല. സ്വന്തം പ്രദേശമല്ലാത്ത ഒരു ഭൂവിഭാഗം പിടിച്ചെടുത്ത് അത് ജൂതന്മാര്‍ക്ക് നല്‍കാമെന്ന വിചിത്രമായ ഉറപ്പാണ് ബ്രിട്ടന് സയണിസ്റ്റുകള്‍ക്ക് നല്‍കുന്നത്!


യു.ഡി.എഫിന് സ്വപ്‌നവിജയം ലക്ഷ്യം എല്‍ഡിഎഫിന് അഭിമാന പോരാട്ടം എന്‍ഡിഎ യ്ക്ക് അട്ടിമറിമോഹം..! ;മണ്ഡലങ്ങളില് സ്റ്റാറായി വയനാട്\nകല്‍പ്പറ്റ:രാഹുല്‍ഗാന്ധിയിലുടെ യു.ഡി.എഫ് സ്വപ്‌ന വിജയം പ്രതീക്ഷിക്കുന്ന വയനാട് മണ്ഡലത്തില് എല്.ഡി.എഫ് നടത്തുന്നത് അഭിമാനപ്പോരാട്ടം. മണ്ഡലം പരിധിയിലെ മാനന്തവാടി, കല്‍പറ്റ, ബത്തേരി, നിലമ്പൂര്, വണ്ടൂര്, തിരുവമ്പാടി നിയോജക മണ്ഡലങ്ങളില് ഇടതുമുന്നണിയുടെ യഥാര്‍ത്ഥ കരുത്ത് വ്യക്തമാക്കുന്നതായിരിക്കും ലോക്‌സഭാ തെരഞ്ഞെടുപ്പുഫലം. സ്ഥാനാര്‍ഥി രാഹുല് ഗാന്ധിയായതിനാല് കോണ്‍ഗ്രസിലെ ഗ്രൂപ്പുകളി മൂലമുള്ള വോട്ടുചോര്‍ച്ചയ്ക്കു പഴുതില്ലെന്നുള്ളതും ന്യൂജന് വോട്ടുകളും,നിഷ്പക്ഷ വോട്ടുകളും പെട്ടിയിലാകുമെന്നുള്ളതും യൂഡിഎഫിന് പ്രതീക്ഷ നല്‍കുന്നു. രാഹുലെന്ന ദേശീയ രാഷ്ട്രീയതാരത്തെ സംഘടനാ മികവുകൊണ്ട് മലര്‍ത്തിയടിക്കാനുള്ള തീവ്രശ്രമത്തിലാണ് എല്‍ഡിഎഫ്. എന്നാല് വിശ്വാസികളെ കൂട്ടുപിടിച്ചും,ഇടതുവലതുമുന്നണിയുടെ അന്തപുര ബന്ധങ്ങളെ പൊളിച്ചൂകീറിയും അട്ടിമറി നടത്താമെന്ന് എന്‍ഡിഎയും മോഹിക്കുന്നു.\nകഴിഞ്ഞ ലോക്‌സഭാ, നിയമസഭാ, ത്രിതല പഞ്ചാത്ത് മുനിസിപ്പല് തെരഞ്ഞെടുപ്പുകളില് എല്.ഡി.എഫിന്റെ പെട്ടികളില് വീണ പ്രത്യക്ഷ രാഷ്ട്രീയം ഇല്ലാത്തവരുടെ വോട്ടുകള് ഇക്കുറി രാഹുലിന്റെ ചിഹ്നത്തില് പതിയാനുള്ള സാധ്യത കൂടുതലാണെന്നാണ് യൂഡിഎഫ് വിലയിരുത്തുന്നത്. കോണ്‍ഗ്രസ് അധ്യക്ഷന് വയനാട്ടില് മത്സരിക്കുന്നതിന്റെ ത്രില്ലിലാണ് ന്യൂജന് വോട്ടവര്‍മാരില് രാഷ്ട്രീയം തലയ്ക്കു പിടിക്കാത്തവര്. രാഹുലിലൂടെ വയനാടിനെ ലോകമറിഞ്ഞതിലുള്ള ലഹരിയിലാണ് ന്യൂജന് ഗണത്തിലുള്ളവരില് പലരുമെന്നും യൂഡീംഫ് നേതൃത്വം അവകാശപ്പെടുന്നു. എന്നിരിക്കെ മണ്ഡലത്തിലെ രാഷ്ട്രീയ വളര്‍ച്ചയെക്കുറിച്ചുള്ള അവകാശവാദങ്ങള് പൊള്ളയല്ലെന്നു തെളിയിക്കേണ്ട ബാധ്യതയിലാണ് എല്.ഡി.എഫ് നേതാക്കള്.\nവയനാട് മണ്ഡലത്തില് മൂന്നു ലക്ഷം വോട്ടില് കുറയാത്ത ഭൂരിപക്ഷത്തിനു രാഹുല്‍ഗാന്ധി വിജയിക്കുമെന്ന കണക്കുകൂട്ടലിലാണ് യു.ഡി.എഫ്. 2009ല് നടന്ന പ്രഥമ തെരഞ്ഞെടുപ്പിലെ ഫലമാണ് ഈ കണക്കിനു ആധാരം. 2009ല് യു.ഡി.എഫ് സ്ഥാനാര്‍ഥി എം.ഐ. ഷാനവാസിനു 1,53,439 വോട്ടിന്റെ ഭൂരിപക്ഷമാണുണ്ടായിരുന്നത്. ഇതേ തെരഞ്ഞെടുപ്പില് എന്.സി.പി സ്ഥാനാര്‍ഥിയായിരുന്ന കെ. മുരളീധരന് 99,643 വോട്ടു നേടി. ഷാനവാസിന്റെ ഭൂരിപക്ഷവും മുരളീധരന് കരസ്ഥമാക്കിയ വോട്ടും കന്നിയുവ വോട്ടര്‍മാരുടെ പങ്കും ചേര്‍ത്തുവച്ചാണ് യു.ഡി.എഫ് നേതാക്കളും പ്രവര്‍ത്തകരും രാഹുല്‍ഗാന്ധിയുടെ ഭൂരിപക്ഷത്തെക്കുറിച്ചു ചിന്തിക്കുന്നത്.\n2014ലെ തെരഞ്ഞെടുപ്പില് ഷാനവാസിന്റെ ഭൂരിപക്ഷം 20,870 വോട്ടായി കുറഞ്ഞതും മണ്ഡലം പരിധിയില് പിന്നീടു നടന്ന തെരഞ്ഞെടുപ്പുകളില് ഉണ്ടായ തിരച്ചടികളും താത്കാലിക പ്രതിഭാസമായാണ് യു.ഡി.എഫ് കാണുന്നത്. എന്നാല് വയനാട് പാര്‍ലമെന്റ് മണ്ഡലത്തില് കഴിഞ്ഞ ഏതാനും വര്‍ഷത്തിനിടെ എല്.ഡി.എഫിനു വളരെ ആഴത്തില് വേരോട്ടം നടത്താനായതിന്റെ ദൃഷ്ടാന്തങ്ങളായാണ് ലോക്‌സഭയിലേക്കും നിയമസഭയിലേക്കും തദ്ദേശസ്ഥാപനങ്ങളിലേക്കും ഏറ്റവും ഒടുവില്‍നടന്ന തെരഞ്ഞെടുപ്പുഫലങ്ങളെ എല്.ഡി.എഫ് വിലയിരുത്തുന്നത്. ലോക്‌സഭാ തെരഞ്ഞെടുപ്പില് യു.ഡി.എഫിന്റെ ഭൂരിപക്ഷം 2009നെ അപേക്ഷിച്ച് 2014ല് ഏഴില് ഒന്നായി കുറഞ്ഞത് താത്കാലിക സംഭവമല്ലെന്നു വ്യക്തമാക്കുന്നതാണ് പിന്നീടു നടന്ന തെരഞ്ഞെടുപ്പുഫലങ്ങളെന്നും ഇടതു നേതാക്കള് പറയുന്നു.\nനിലവില് മണ്ഡലം പരിധിയിലുള്ള ഏഴു നിയോജകമണ്ഡലങ്ങളില് മാനന്തവാടി, കല്‍പറ്റ, തിരുവമ്പാടി, നിലമ്പൂര് എന്നിവ ഇടതുമുന്നണിയുടെ പക്കലാണ്. ബത്തേരി, വണ്ടൂര്, ഏറനാട് മണ്ഡലങ്ങളാണ് യു.ഡി.എഫിനുള്ളത്. മണ്ഡലത്തിലെ അഞ്ച് മുനിസിപ്പാലിറ്റികളില് കല്‍പറ്റ, മാനന്തവാടി, ബത്തേരി, മുക്കം എന്നിവ എല്.ഡി.എഫ് ഭരണത്തിലാണ്. നിലമ്പൂര് മുനിസിപ്പാലിറ്റി മാത്രമാണ് യു.ഡി.എഫിന്റെ കൈവശം. മണ്ഡലത്തിലെ 50 ഗ്രാമപ്പഞ്ചായത്തുകളില് 21 എണ്ണം മാത്രമാണ് യു.ഡി.എഫിന്. ഇടതു മുന്നണിയുടെ നിയന്ത്രണത്തിലാണ് 29 പഞ്ചായത്തുകള്. ഈ കണക്കുകള് നിരത്തിയാണ് വയനാട് രാഹുലിനു വാട്ടര്‍ലൂ ആകുമെന്നും 1977ല് മുത്തശിക്കുണ്ടായതുപോലെത്തെ അനുഭവമാകുമെന്നും എല്.ഡി.എഫ് പറയുന്നത്. ഇതു വെറുതെയല്ലെന്നു തെളിയിക്കാന് മണ്ഡലത്തില് അരയും തലയും മുറുക്കിയിരിക്കയാണ് ഇടതുനേതാക്കളും പ്രവര്‍ത്തകരും.\nകാര്‍ഷിക പ്രതിസന്ധിയാണ് തെരഞ്ഞെടുപ്പില് മണ്ഡലത്തില് ചര്‍ച്ച ചെയ്യുന്ന മുഖ്യവിഷയങ്ങളില് ഒന്ന്. കാര്‍ഷിക പ്രതിസന്ധിക്കു അടിസ്ഥാന കാരണം പതിറ്റാണ്ടുകള് രാജ്യം ഭരിച്ച കോണ്‍ഗ്രസാണെന്നു സ്ഥാപിക്കാനും അതുവഴി കൈപ്പത്തി അടയാളത്തിലേക്കുള്ള വോട്ടൊഴുക്കു തടയാനുമാണ് എല്.ഡി.എഫ് ശ്രമം. ഇതിന്റെ ഭാഗമായാണ് മുന്നണി ഇന്നലെ പുല്‍പള്ളിയില് കര്‍ഷക പാര്‍ലമെന്റും കിസാന് റാലിയും സംഘടിപ്പിച്ചത്. നാളെ(14) മണ്ഡലത്തിലെ മുഴുവന് വീടുകളും കടകളും കയറി നടത്തുന്ന സ്‌ക്വാഡ് വര്‍ക്കിന്റെ ലക്ഷ്യവും മറ്റൊന്നല്ല. രാഹുല്‍ഗാന്ധിയോടു പത്തു ചോദ്യങ്ങള് എന്ന തലക്കെട്ടില് തയാറാക്കിയ ലഘുലേഖയുടെ പകര്‍പ്പുകളുമായാണ് എല്.ഡി.എഫ് പ്രവര്‍ത്തകര് വീടുകളും കടകളും കയറുക. കാര്‍ഷിക പ്രതിന്ധിക്കു ആധാരമായ മുഴുവന് ഉടമ്പടികളുടെയും നയപരിപാടികളുടെയും ഉത്തരവാദിത്തം കോണ്‍ഗ്രസിനാണെന്നു സ്ഥാപിക്കുന്ന വിധത്തില് തയാറാക്കിയതാണ് ലഘുലേഖ. രാഹുല്‍ഗാന്ധി വയനാട്ടില് മത്സരിക്കുന്നതു കേന്ദ്രത്തില് മതേതര സര്‍ക്കാര് വരണമെന്ന പൊതുജന ഹിതത്തിനു വിരുദ്ധമായാണെന്നും എല്.ഡി.എഫ് വോട്ടര്‍മാര്‍ക്കു മുന്നില് വാദിക്കുന്നുണ്ട്. ഇതെല്ലാം എത്രകണ്ടു ഏശിയെന്നു വ്യക്തമാകാന് വോട്ടെടുപ്പും എണ്ണലും കഴിയണം.\nബി.ഡി.ജെ.എസ് അധ്യക്ഷന് തുഷാര് വെള്ളാപ്പള്ളിയാണ് മണ്ഡലത്തിലെ എന്.ഡി.എ സ്ഥാനാര്‍ഥി. രാഹുലുമായി മത്സരിക്കുന്നതിനാണ് തുഷാര് തൃശൂര് വിട്ട് വയനാട്ടിലെത്തിയത്. മണ്ഡലത്തില് എന്.ഡി.എയുടെ കരുത്തു തെളിയിക്കണമെന്ന വാശിയിലാണ് തെരഞ്ഞെടുപ്പു പ്രചാരണവുമായി മണ്ഡലം നിറഞ്ഞുനില്‍ക്കുന്ന തുഷാറും കൂട്ടരും. വയനാട്ടില് മത്സരം താനും രാഹുലും തമ്മിലാണെന്നു അവകാശപ്പെടാനും തുഷാറിനു മടിയില്ല. 2009ല് മണ്ഡലത്തില് ബി.ജെ.പി സ്ഥാനാര്‍ഥി സി. വാസുദേവനു 31687 വോട്ടാണ് ലഭിച്ചത്. 2014ല് ഇതേ പാര്‍ട്ടിയിലെ പി.ആര്. രശ്മില്‍നാഥ് 80,752 വോട്ടു പിടിച്ചു. ഇത്തവണ എന്.ഡി.എ വോട്ട് ഒന്നര ലക്ഷത്തിനടുത്ത് എത്തിക്കാനാണ് ബി.ജെ.പി ശ്രമം. എന്നാല് വിശ്വാസികളെ കൂട്ടുപിടിച്ചും,ഇടതുവലതുമുന്നണിയുടെ അന്തപുര ബന്ധങ്ങളെ പൊളിച്ചൂകീറിയും അട്ടിമറി നടത്താമെന്നും എന്‍ഡിഎ മോഹിക്കുന്നുണ്ട്.


മധ്യപ്രദേശിൽ ആദിവാസി യുവാവിനെ മോഷണം ആരോപിച്ച് ലോറിയുടെ പിന്നിൽകെട്ടി റോഡിലൂടെ വലിച്ചിഴച്ച് കൊന്നു. – India Vision Media\nമധ്യപ്രദേശിൽ ആദിവാസി യുവാവിനെ മോഷണം ആരോപിച്ച് ലോറിയുടെ പിന്നിൽകെട്ടി റോഡിലൂടെ വലിച്ചിഴച്ച് കൊന്നു.\nചരക്കുലോറിയുടെ പിറകിൽ കയറുകൊണ്ട് കെട്ടി മീറ്ററുകളോളം നടുറോട്ടിലൂടെ വലിച്ചിഴയ്ക്കുകയായിരുന്നു. കുറെ ദൂരം യുവാവിനെ ലോറി യിൽ കെട്ടി വളിച്ച ശേഷം ഒരാൾ യുവാവിനെ ചവിട്ടിട്ടി നിലത്തു വിഴിക്കുന്നതു കുരമായി മർദ്ധിക്കുന്നതിന്റെയും കൂട്ടമായി എത്തിയ ആളുകൾ യുവാവിനെതിരെ ആക്രോശിക്കുന്നതും ദൃശ്യങ്ങൾ പുറത്തുവന്നിട്ടുണ്ട്\nഭോപ്പാൽ : മധ്യപ്രദേശിൽ ആദിവാസി യുവാവിനെ മോഷണം ആരോപിച്ച് ലോറിയുടെ പിന്നിൽകെട്ടി റോഡിലൂടെ വലിച്ചിഴച്ച് കൊന്നു മധ്യപ്രദേശിലെ നീമച്ച് ജില്ലയിലാണ് ദാരുണമായ സംഭവംഅരങ്ങേറിയത് . നീമച്ചിലെ ജെട്‌ലിയ ഗ്രാമത്തിൽ പട്ടാപകലാണ് 45കാരനായ കനിയ്യ ഭീൽ ക്രൂരമായി ഒരുസംഘം ആളുകൾ കൊലചെയ്തുത് . സമീപത്തെ ബാനഡ സ്വദേശിയായ ഇദ്ദേഹം ഗ്രാമത്തിലെ വീടുകളിൽ കവർച്ച നടത്തിയെന്ന് ആരോപിച്ചാണ് നാട്ടുകാർ പിടികൂടിയത്. നാട്ടുകാർ ചേർന്ന് ക്രൂരമായി മർദിക്കുകയും മർദ്ധിച്ചു അവശനാക്കിയ ശേഷം ചരക്കുലോറിയുടെ പിറകിൽ കയറുകൊണ്ട് കെട്ടി മീറ്ററുകളോളം നടുറോട്ടിലൂടെ വലിച്ചിഴയ്ക്കുകയായിരുന്നു. കുറെ ദൂരം യുവാവിനെ ലോറി യിൽ കെട്ടി വളിച്ച ശേഷം ഒരാൾ യുവാവിനെ ചവിട്ടിട്ടി നിലത്തു വിഴിക്കുന്നതു കുരമായി മർദ്ധിക്കുന്നതിന്റെയും കൂട്ടമായി എത്തിയ ആളുകൾ യുവാവിനെതിരെ ആക്രോശിക്കുന്നതും ദൃശ്യങ്ങൾ പുറത്തുവന്നിട്ടുണ്ട് .\nഅതേസമയം, ഗ്രാമത്തിൽ ഒരു മോഷ്ടാവിനെ പിടികൂടിയിട്ടുണ്ടെന്ന് പറഞ്ഞ് നാട്ടുകാർ പൊലീസ് സ്റ്റേഷനിൽ വിളിച്ചറിയിക്കുകയായിരുന്നുവെന്ന് നീമച്ച് എഎസ്പി സുന്ദർ സിങ് കനേഷ് പറഞ്ഞു. മോഷ്ടാവിന് പരിക്കേറ്റിട്ടുണ്ടെന്നും അടിയന്തര വൈദ്യസഹായം ആവശ്യമുണ്ടെന്നും ഇവർ പൊലീസിനെ അറിയിച്ചിരുന്നു. തുടർന്ന് പൊലീസെത്തി ജില്ലാ ആശുപത്രിയിലെത്തിച്ചെങ്കിലും രക്ഷിക്കാനായില്ല\nഈ സമയത്താണ് യുവാവിനെ ലോറിക്കു പിന്നിൽ കെട്ടിയിട്ട് റോട്ടിലൂടെ വലിച്ചിഴയ്ക്കുന്ന വിഡിയോ സമൂഹമാധ്യമങ്ങളിൽ പ്രചരിച്ചത്. ഇതോടെയാണ് യുവാവിനെതിരെ നടന്ന ക്രൂരമായ സംഭവം പുറത്തറിയുന്നത്. തുടർന്ന് സംഭവത്തിൽ പൊലീസ് കേസെടുത്ത് അന്വേഷണം ആരംഭിച്ചു. ഗ്രാമത്തിലെ സർപഞ്ചിന്റെ ഭർത്താവടക്കം എട്ടുപേരെ അറസ്റ്റ് ചെയ്തു. ക്രൂരകൃത്യത്തിൽ ഭാഗമായ മറ്റുള്ളവർക്കായി തിരച്ചിൽ ആരംഭിച്ചതായി പൊലീസ് പറഞ്ഞു.\nപരസ്യപ്രസ്താവന കെ ശിവദാസന് നായരെയും കെ പി അനില്‍കുമാറിനെയും സസ്‌പെന്റ് ചെയ്തു


Posted by ചിത്ര at 1:19 AM\nശ്രീനാഥന് January 26, 2011 at 5:10 AM\nഇന്ന് ഈ റിപ്പബ്ലിക് ദിനത്തിൽ ഈ കവിതയുടെ അഗ്നിയിൽ എരിഞ്ഞു പോകുന്നു ഈ പുരം!\nഭാനു കളരിക്കല് January 26, 2011 at 5:30 AM\nപുരമെരിച്ചു കവിതകളുടെ കടുംതുടി പുരുഷ റിപ്പബ്ലിക് തകര്‍ക്കട്ടെ...\nമുകിൽ January 26, 2011 at 9:32 AM\nപല വരികളും നിന്നു കത്തുന്നു.\nകൂടുതൽ പറയാൻ എനിക്കു വാക്കുകൾ കിട്ടുന്നില്ല.\najithaprasadmp January 26, 2011 at 9:56 AM\nnannayi...Republic dina asamsakal .\nസെറീന January 26, 2011 at 11:06 AM\nചിത്ര, സന്തോഷം കൊണ്ട് കണ്ണു നിറയുന്നു.\nഇഷ്ടമായെന്നല്ല ഈ കവിതയെക്കുറിച്ച് പറയേണ്ടത്..\nഉമേഷ് പിലിക്കൊട് January 26, 2011 at 12:06 PM\nഇതിനെ കമന്റാന് എനിക്ക് വാക്കുകളില്ല\n..::വഴിപോക്കന്[Vazhipokkan] | സി.പി.ദിനേശ് January 26, 2011 at 1:12 PM\nmaya January 26, 2011 at 2:51 PM\nmaya January 26, 2011 at 3:03 PM\nപ്രയാണ് January 26, 2011 at 6:37 PM\nസ്മിത മീനാക്ഷി January 26, 2011 at 9:04 PM\nഈ സ്ത്രീശക്തിയ്ക്കു എന്റെ പ്രണാമം\nഎന്.ബി.സുരേഷ് January 26, 2011 at 10:05 PM\nകഴിയില്ല ചിത്ര, മെയിൽ ഷോവനിസ്റ്റ് സമൂഹത്തിൽ അതിന്റെ എല്ലാ അഹന്തകളോടും അജ്ഞതയോടും സുഖവാസന പൊട്ടിത്തെറിക്കുന്ന ഞരമ്പുകളോടും കൂടി ജീവിക്കുന്ന ഒരുവനും ഈ വെല്ലുവിളി സ്വീകരിക്കില്ല. കഥാവശേഷൻ എന്ന സിനിമയിലെ നായകൻ ആത്മഹത്യ ചെയ്യുന്നതിനു മുൻപ് എഴുതി വച്ച വാചകമുണ്ടല്ലോ. ഈ ലോകത്ത് ജീവിച്ചിരിക്കാൻ ലജ്ജിക്കുന്നതുകൊണ്ട് ഞാൻ ഇതു ചെയ്യുന്നു എന്ന്.\nഇത്രയും ഊർജ്ജമുള്ള, ആർജ്ജവമുള്ള, കരുത്തുള്ള നെഞ്ചിൽ കനൽ കോരിയിടുന്ന കവിത അടുത്തിടെ ഒരിടത്തും വായിച്ചില്ല. ചൂടാറും മുൻപ് ആനുകാലികങ്ങളിലേതിലേക്കെങ്കിലും അയയ്ക്കൂ. അവർക്കും തീ പിടിക്കട്ടെ. രാമൊഴിക്ക് ഒരു സലാം.\nപട്ടേപ്പാടം റാംജി January 26, 2011 at 11:36 PM\nകൂമന്‍സ് | koomans January 27, 2011 at 1:21 AM\nവാക്കുകൾക്ക് എന്തൊരു മൂർച്ച! നിങ്ങളിട്ട ലേബൽ (പെയിൻ) പോലും ഒരു പ്രതിഷേധമാണ്. ലിങ്കു തന്ന സീപീ ദിനേഷിനു നന്ദി.\nരാജേഷ് ചിത്തിര January 27, 2011 at 2:14 PM\nപകല്‍കിനാവന് | daYdreaMer January 27, 2011 at 2:15 PM\nകുസുമം ആര് പുന്നപ്ര January 27, 2011 at 2:17 PM\nതീഷ്ണതയുള്ള വരികള്‍ക്കും ചിന്തകള്‍ക്കും അഭിനന്ദനങ്ങള്..സുരേഷാണ് ഇവിടെയെത്തിച്ചത്..\nഇതേപോലെ എനിയ്ക്കിഷ്ടപ്പെട്ട ഒരു കവിതയാണ് ഭാനു കളരിയ്ക്കലിന്‍റ ബോണ്‍സായ്.\nഎന്‍റ അഭിപ്രായത്തില് എല്ലാവരും വായിച്ചിരിയ്ക്കേണ്ട കവിത..\nനാലാമിടം പുസ്തകത്തില് ഞാന് വീണ്ടും വീണ്ടം വായിച്ചു ആകവിത\nEchmukutty January 27, 2011 at 2:22 PM\nകൂടുതൽ ഒന്നും പറയാൻ വാക്കുകൾ ഇപ്പോഴില്ല.\nente lokam January 27, 2011 at 2:28 PM\nവരികള്‍ക്കും വികാരത്തിനും മുന്നില് ശിരസ്സ്\nആളവന്‍താന് January 27, 2011 at 2:30 PM\nകണ്ടോ... ഇവിടെ വന്ന എല്ലാ പുരുഷന്മാരും എഴുത്തിനെയും എഴുതിയ ആളെയും എഴുതിയെ രീതിയും ഒക്കെ പ്രകീര്‍ത്തിച്ചതല്ലേ ഉള്ളൂ.. അതാണ്.... അതാണ് ആണ് മനസ്സ്!!!!\nthe man to walk with January 27, 2011 at 2:33 PM\nപഴുത്ത ലോഹം പോലെ ഒന്ന് ..\nബിഗു January 27, 2011 at 2:37 PM\nതീക്ഷണമായ വരികളും ചിന്തകളും അഭിനന്ദനങ്ങള്\nലേഖാവിജയ് January 27, 2011 at 3:18 PM\njunaith January 27, 2011 at 3:27 PM\nചില/പല വാസ്തവങ്ങള്‍ക്ക് നേരെ / തറച്ചു കയറുന്ന കൂരമ്പ്..\nധ്വനി | Dhwani January 27, 2011 at 3:33 PM\nkuttiyaano lekhachechi? :)\nSorry, malayalam font illa... malayaalathil thanne abhinandanam ariyiykaam mathram azhakunt ee kavithaykk... azhakinekkalumupari, aLakkan kazhiyaatthathra uRappum...\nവഴിപോക്കന് January 27, 2011 at 4:04 PM\nവായിച്ചു പക്ഷെ ഞാനൊരു കവിയല്ലാത്തതിനാല് ആഴങ്ങളിലേക്കിറങി\nമനസ്സിലാക്കി അഭിപ്രായം പറയാന് ആവുന്നില്ല.\nthanks NB NB Suresh4the link :)\nSabu M H January 27, 2011 at 4:17 PM\nപ്രതിഷേധം കണ്ടു തല കറങ്ങി പോയി..\nആദമിനു ഹവ്വ ആപ്പിൾ കൊടുത്തുവെന്ന് ഞാൻ വിശ്വസിക്കുന്നില്ല..തിരിച്ചാവാനാണ് സാദ്ധ്യത..\nതിരുത്തിയെഴുതുവാനും, തിരുത്തിയെഴുതിക്കുവാനും മിടുക്ക് കൂടും ആണിന്..\nഎങ്കിൽ കൂടിയും ഒന്നു പറയട്ടെ, റിപബ്ലിക്കായതിനു ശേഷം, അടിയന്തരാവസ്ഥ ആരുടെ സൃഷ്ടിയായിരുന്നു?..\n(came here by N B Suresh)\nനിരഞ്ജന്.ടി.ജി January 27, 2011 at 5:21 PM\nEe otachilambu cyber space-il thee pidippikkum..\nKarthika January 27, 2011 at 6:47 PM\nജസ്റ്റിന് January 27, 2011 at 7:04 PM\nകവിത ശക്തം. അഭിനന്ദനങ്ങള്.\nഒറ്റക്ക് നിന്ന് ചിന്തിക്കുമ്പോള് സ്ത്രീക്കായാലും പുരുഷനായാലും തോന്നാവുന്ന രോഷത്തിന്റെ ചിത്രം അത്രയെ ഈ കവിതയെക്കുറിച്ച് പറയുകയുള്ളൂ ഞാന്.\nമുകളില് കമന്റുകള് എഴുതിയ സ്തീകള് ഉമ്മ തന്നതും, കെട്ടിപ്പിടിച്ചതും എല്ലാം തങ്ങള്‍ക്ക് ഇത്രയും ഉച്ചത്തില് ശക്തമായി പ്രതികരിക്കാന് കഴിയുന്നില്ലല്ലോ എന്നോര്‍ത്താണ്. തനിക്ക് വേണ്ടീ മറ്റൊരാള് ശബ്ദിക്കുമ്പോള് ആരും കൈയ്യടിച്ച് പോകും.\nവാഴ്ത്തിയ പുരുഷന്മാര് (ഞാനടക്കം) അമ്പുകള് ഹൃദയത്തില് കൊണ്ടപ്പോള് ഒരു മാത്ര എങ്കിലും അതിന്റെ ശക്തിയില് കിടുങ്ങിപ്പോയതു കൊണ്ടാണ് നല്ലത് എഴുതിയത്. സ്വന്തം ഭാര്യയുടെ അടുത്ത് (അല്ലെങ്കില് പ്രാപിച്ചിട്ടുള്ള ഏതെങ്കിലും സ്തീകളുടെ അടുത്ത്) ഒരിക്കലും നടത്താന് പറ്റാത്ത കുറ്റ സമ്മതം അല്ലെങ്കില് സ്വന്തം കുറ്റ ബോധം ഇവിടെ കമന്റ് ആയി വന്നു എന്നു മാത്രം.\nഒന്നിച്ച് നിന്ന് ചിന്തിച്ചാല് പലതും അര്‍ത്ഥശൂന്യം എന്നും പക്ഷപാതപരം എന്നും മനസ്സിലാക്കാവുന്നതെയുള്ളൂ. ഉതിര്‍ത്ത വെടിയുണ്ടകള് പലപ്പോഴും തണുപ്പായും, വിത്തായും പതിക്കുമ്പോള് തിളപ്പിനെ ഒതുക്കിയ ഏതെങ്കിലും ഒരു സന്ദര്‍ഭത്തെ ഓര്‍ത്താല് ഒരിക്കലും പറയില്ല.\nനാല് വയസ്സുകാരിയുടെ പാവാട എന്നൊക്കെ പ്രതിക്ഷേധം ശക്തമാക്കാന് (സാധൂകരിക്കാന്) ഒരു ഉപമ കൂടി ചേര്‍ത്തത് വളരെ നന്നായി.\nകുട്ടികളെ സൂക്ഷിക്കേണ്ടത് ഒരു പോലെ അച്ചന്റെയും അമ്മയുടെയും കടമയാണ്. മാത്രവുമല്ല നാലുവയസ്സുകാരന്മാരെക്കുറിച്ചും പത്ത് വയസ്സു കാരന്മാരെക്കുറിച്ചും ഒക്കെ (എനിക്ക് നേരിട്ടറിയാവുന്ന കുട്ടികളുണ്ട്) പുറത്തറിയുന്നില്ല താനും. കാരണം സ്ത്രീക്ക് റേപ്പ് ചെയ്യാനാകില്ലല്ലോ!!!\nപ്രതിക്ഷേദം നല്ലത്. അത് ആരോഗ്യ പരമായാല് നന്ന്. സ്വന്തം പ്രശ്നം ഇങ്ങനെ നാട്ടുകാരോട് വിളിച്ച് പറയുന്നതിനേക്കാള്, പൊതുജന മധ്യേ തെറ്റ് സമ്മതിക്ക്കുന്നതിനേക്കാള്; സ്വന്തം പങ്കാളിയോട് പങ്ക് വച്ചാല് മേലില് ഇത്തരം കവിതകളുണ്ടാകില്ല.\nമാത്രവുമല്ല റിപ്പബ്ലിക്ക് മാത്രം സ്വപ്നം കാണുന്ന മനുഷ്യന് ഒരിക്കലും ജീവിതം ശാശ്വതവുമല്ല. പക്ഷെ അതാവശ്യമാണ് താനും.\nകുറെക്കാലം കൂടിയാണ് ശക്തിയുള്ള, ഒരു കമന്റ് എഴുതാന് തോന്നുന്ന കവിത കണ്ടത്.\nഇങ്ങോട്ട് വിളിച്ചതില് ശശിക്ക് നന്ദി.\nആളവന്‍താന് January 27, 2011 at 7:28 PM\nപ്രിയ ജസ്റ്റിന് ..\nഞാന് വായിച്ച മികച്ച വളരെ കുറച്ചു കമന്റുകളില് ഒന്ന്.\nഅതെ, സ്ത്രീക്ക് റേപ്പ് ചെയ്യാന് പറ്റില്ലല്ലോ!!!\nSalam January 27, 2011 at 7:43 PM\nആദ്യം സുരേഷിനു നന്ദി പറയട്ടെ. സുരേഷ് ലിങ്ക് തന്നില്ലെങ്കില് ഇത് മിസ്സാവുമായിരുന്നു. കവിതയുടെ ശക്തി കുറിക്കുന്ന ഈ വരികള് വീണ്ടും വീണ്ടും വായിക്കുകയാണ്. ഹൃദിസ്ഥമാക്കാന് പറ്റുമോ എന്ന് നോക്കാന് വേണ്ടി. വേറെ ഒന്നും പറയാന് വാക്കുകള് ഇല്ല.\nShukoor January 27, 2011 at 7:56 PM\nഅവസാന വരികള് എനിക്ക് മനസ്സിലായില്ലെങ്കിലും മനസ്സിലായ ആദ്യ വരികള് തീപ്പൊരി. വളരെ ഇഷ്ടപ്പെട്ടു. ഒരു കാര്യം കൂടുതല് വികാര തീവ്രമാക്കാന് ഇങ്ങനെയും പറയാം എന്നും മനസ്സിലായി. ആശംസകള്.\nM.R.Anilan -എം. ആര്.അനിലന് January 27, 2011 at 8:10 PM\nആളവന്താൻ, സാബു എം എച്ഛ്, ജസ്റ്റിൻ എന്നീ സുഹൃത്തുക്കളുടെ വിമർശനങ്ങൾ അസ്ഥാനത്തല്ല. എന്നാൽ സ്ത്രീകൾ നടത്തുന്നു എന്നു പറയപ്പെടുന്ന അതിക്രമങ്ങളുടെ പേരിൽ, സ്ത്രീകൾക്കു നേരെ ആയിരക്കണക്കിനു വർഷങ്ങളായി നടന്നുകൊണ്ടിരിക്കുന്ന ബഹുവിധമായ അതിക്രമങ്ങളെ ആർക്കാണ് ന്യായീകരിക്കാൻ കഴിയുക. ഒരിന്ദിരാ ഗാന്ധിയുണ്ടായപ്പോൾ അനേകം അജിതമാരും ഗൗരിമാരും ഇറൊം ഷർമ്മിളമാരും ഉണ്ടായിരുന്നുവെന്നത്, ഇന്നുമുണ്ടെന്നത്, ഇനിയുമുണ്ടാകുമെന്നത് നാം വിസ്മരിക്കാൻ പാടില്ല. സ്ത്രീകൾ പറയട്ടെ, അവരെ പറയാനനുവദിക്കില്ലെന്ന് മാത്രം അവിവേകികളാവാതിരിക്കുക. ചിത്രയുടെ പതിവു മുഴക്കങ്ങൾക്ക് പകരം ഇങ്ങനെയൊരിടിവെട്ടുണ്ടായത് മാത്രം എന്നെ അൽഭുതപ്പെടുത്തി. നന്നായി!\nരാമൊഴി January 27, 2011 at 8:53 PM\nജസ്റിന് മാഷ്, വിശദമായ കമന്റിനു നന്ദി.. ചില കാര്യങ്ങള് വിശദീകരിക്കണമെന്നു തോന്നി. ഒരു footnote ആയി ചിലത് എഴുതണമോ എന്ന് ചിന്തിച്ചതാണ്. പിന്നെ അതിന്റെ ആവശ്യമില്ലെന്ന് തോന്നി. ഇനിയിപ്പോള് എഴുതാതെ വയ്യ.\nഇതിലൊരു പ്രതിഷേധമുണ്ടെങ്കില് അത് പുരുഷന്മാരോടല്ല. പുരുഷ കേന്ദ്രീകൃതമായ ഒരു വ്യവസ്ഥിതിയോടാണ്.\nഇതിലെ ഇരുമ്പ് കമ്പിയെ പുരുഷ ലിംഗമായും വെടിയുണ്ടയെ ശുക്ലമായും കാണരുത്. ദ്വയാര്‍ത്ഥം വരുന്ന ധാരാളം തമാശകള് അതിനെ ചുറ്റിപ്പറ്റി ഉണ്ടാവാറുണ്ടെങ്കിലും. ഗുജറാത്തിലെ കലാപത്തില് ബലാത്സംഗം ചെയ്യപ്പെട്ട ഒരുപാടു മുസ്ലിം സ്ത്രീകള് ഗുഹ്യ ഭാഗത്ത് തറച്ച് കയറിയ ഇരുമ്പു കമ്പികളുമായി ദുരിതാശ്വാസ ക്യാമ്പില് എത്തിയതിനെ കുറിച്ച് റിപ്പോര്‍ട്ടുകള് ഉണ്ടായിരുന്നു. മണിപ്പൂരില് ഇന്ത്യന് പട്ടാളക്കാര് ബലാത്സംഗം ചെയ്ത് കൊന്ന മനോരമ എന്ന സ്ത്രീയെ ഓര്‍മ്മയുണ്ടോ? അവരുടെ പോസ്റ്റ്‌മോര്‍ട്ടം റിപ്പോര്‍ട്ടില് അവരുടെ ഗുഹ്യ ഭാഗത്ത് 6-7 ബുള്ളറ്റുകള് തറച്ചിരുന്നതായി പറയുന്നു. ആ സംഭവത്തിനെതിരെ ചില മണിപ്പൂരി സ്ത്രീകള് പൂര്‍ണ്ണ നഗ്നരായി ഇന്ത്യന് പട്ടാളത്തിന്റെ ക്യാമ്പിലേക്ക് നടത്തിയ മാര്‍ച്ച് അന്നും ഇന്നും ഞെട്ടിപ്പിക്കുന്ന ഒരു വാര്‍ത്തയാണ്..മതത്തിന്റെയോ രാഷ്ട്രത്തിന്റെയോ പേരില് കൊല നടത്തുന്നത് ഇന്ന് നമ്മുടെ 'നീതിന്യായ' കോടതികള് വരെ ന്യായീകരിക്കുന്നു. ഈയടുത്ത് സ്റ്റെയിന്‍സ് വധക്കേസില് വന്ന കോടതി വിധി ദയനീയം. ഗുഹ്യഭാഗങ്ങളില് വെടി വച്ചും ഇരുമ്പ് കമ്പികള് തറച്ചും കൊലപ്പെടുത്തുന്നതിനെ എങ്ങനെ ന്യായീകരിക്കും..ഒരു പുരുഷ കേന്ദ്രീകൃത വ്യവസ്ഥിതിക്കു മാത്രം ചെയ്യാന് കഴിയുന്ന ഒരു വയലെന്സ് ആണിതെന്നു ഞാന് വിശ്വസിക്കുന്നു.\nനാല് വയസുകാരിയുടെ കാര്യം ഉപമയ്ക്കു വേണ്ടി എഴുതിയതല്ല. കഴിഞ്ഞ ആഴ്ച ദുബായിയിലെ ഒരു പെണ്‍കുട്ടിയെ സ്കൂള് ബസിലെ കണ്ടക്ടറും ഡ്രൈവറും ചേര്‍ന്ന് ബലാത്സംഗം ചെയ്ത ഒരു വാര്‍ത്തയുണ്ടായിരുന്നു. ഒരു അച്ഛനും അമ്മയും ഇവിടെ എന്ത് ചെയ്യും?\nമാഷ് പറഞ്ഞ പോലെ ആണ്‍കുട്ടികളും ഇന്ന് ധാരാളം പീഡിപ്പിക്കപ്പെടുന്നുണ്ട്..പക്ഷെ സ്ത്രീകള് മാത്രമേ ആണ്‍കുട്ടികളെ പീഡിപ്പിക്കുകയുള്ളോ..പുരുഷന്മാര് പീഡിപ്പിക്കുന്നില്ലേ? അത് പോലെ മറിച്ച് പെണ്‍കുട്ടികളുടെ കാര്യത്തിലും ഉണ്ട്.. Rape എന്നത് കൊണ്ട് penetration എന്ന് മാത്രമേ അര്‍ത്ഥമാക്കുന്നുള്ളോ? i believe any sexual advance towards anyone without mutual consensus is rape. അത് കൊണ്ട് സ്ത്രീക്ക് rape ചെയ്യാന് കഴിയില്ല എന്ന് പറയുന്നതില് കഴമ്പില്ല..നമ്മുടെ കോടതികള് ഇപ്പോഴും ആ വിശ്വാസം തുടരുന്നുവെങ്കിലും.\nഒരു കവിതയ്ക്കുള്ള (?) കമന്റുകളെക്കാള് ഒരു വ്യവസ്ഥിതിയോടുള്ള രോഷമാണ് ഇവിടെ സ്ത്രീകളും പുരുഷന്മാരുമടക്കം പങ്ക് വച്ചതെന്ന് ഞാന് വിശ്വസിക്കുന്നു..സ്ത്രീകള്‍ക്കെതിരെയുള്ള അക്രമങ്ങളെ കുറിച്ച് അനിലന് മാഷ് എഴുതിയ കമന്റ് ഇതോടൊപ്പം ചേര്‍ത്ത് വയ്ക്കുന്നു..\nതാന്തോന്നി/Thanthonni January 27, 2011 at 10:05 PM\nഎന്തൊക്കെയാ ഈ എഴുതി വച്ചേക്കണേ ?\nഎഴുതിയ അത്രയും കൊണ്ട് തൃപ്തിപ്പെട്ടു.\nഒരു തീപ്പൊരി രചന.\nഇനിയും പോരട്ടെ ഇമ്മാതിരി രചനകള്...\nഒഴാക്കന്. January 27, 2011 at 10:50 PM\nവാക്കുകള് തീര്‍ച്ചയായും ചടുലം അതിനൊപ്പം തന്നെ അത് പോസ്റ്റ് ചെയ്യാന് തിരഞ്ഞെടുത്ത ആ ദിനവും!\nManoraj January 27, 2011 at 11:07 PM\nഇത്രയേറെ കമന്റുകള്‍ക്ക് ശേഷം എന്തെങ്കിലും ഞാനും പറയുന്നതില് അര്‍ത്ഥമില്ല. മുന്‍പേ ഞാന് പറഞ്ഞിട്ടുള്ളതാണ് ചിത്രയുടെ കവിതകളിലെ തീക്ഷ്ണതയെ പറ്റിയെന്ന് എന്റെ ഓര്‍മ്മ. ഇവിടെ കവിതയിലൂടെ ഒരു വ്യവസ്ഥിതിയോടുള്ള മുഴുവന് പ്രതികരണവും ഉണ്ട്. വെറും ഒരു അഭിനന്ദനങ്ങളില് കാര്യമില്ല എന്നറിയാം. കഴിയുമെങ്കില് ഈ കവിത ഏതെങ്കിലും പ്രസിദ്ധീകരണത്തിനയക്കൂ. ബ്ലോഗനക്കല്ല ഞാന് ഉദ്ദേശിച്ചത്. കാരണം ബ്ലോഗനയില് ഒതുങ്ങേണ്ടതല്ല ഇതിലെ തീക്ഷ്ണത.\nമുകിൽ January 27, 2011 at 11:12 PM\nചിത്ര, കവിത വീണ്ടും വായിക്കാൻ വന്നതാണ്. അപ്പോഴാണു ചൂടുള്ള സംവാദം കാണുന്നത്.\nവളരെ നന്നായി മനസ്സിലാവുന്നു. ഇതിലുപയോഗിച്ചിരിക്കുന്ന ഓരോ ബിബങ്ങളെയും വിശദീകരണങ്ങളൊന്നുമില്ലാതെത്തന്നെ മനസ്സിലായിരുന്നു.\nഎത്രയധികം അകക്കണ്ണു നനഞ്ഞേ ഇങ്ങനെ തീയുതിരൂ എന്നും മനസ്സിലായിരുന്നു. തുടരുക.സന്തോഷത്തോടെ.\nനിശാസുരഭി January 28, 2011 at 12:18 AM\nഈ കവിത കാട്ടിത്തന്ന സുരേഷ് മാഷിന്ന് നന്ദി.\nപുതുവത്സരത്തില് കുറച്ചധികം നല്ല കഥകള് വായിക്കാന് സാധിച്ചിരുന്നു. കവിതകള് തുലോം കുറവ്.\nഇവിടെത്തി ഇത് വായിച്ചപ്പോള് എന്താണ് എഴുതേണ്ടതെന്ന് അറിയില്ല.\nRanjith chemmad January 28, 2011 at 12:21 AM\nകവിതയിലുപരി വ്യവസ്ഥിതിയോടുള്ള കലമ്പലും\nവ്യവസ്ഥിതിയുടെ ഗുഹ്യഭാഗങ്ങളിലേയ്ക്ക് കവിതയുടെ\nവെടികൊള്ളുന്നതും അക്ഷരങ്ങളിലൂടെ ചിത്രപ്പെടുന്നു..\nഒരു നല്ല കവിത കൊണ്ട സന്തോഷം..\nകവിതയെ വാക്കുകള് കൊണ്ട് തീവ്രമാക്കിയിരിക്കുന്നു...ഇത്രയും ധൈര്യം കാണിച്ച കവിക്ക് ആശംസകള്....മനോഹരമായ ശൈലി....തുടരട്ടെ ഈ യാത്ര....\nബാലികാപീഡനത്തെ ബ്ലോഗേഴുത്തില് കൂടുതലായി എഴുതികാണുന്നു..വല്ലാത്തൊരു അസ്വസ്ഥത ഉണ്ടാക്കുന്നു ഇത്...ഞാനൊരു പെണ്‍കുഞ്ഞിന്റെ അമ്മയായത് കൊണ്ടാവാം.....വീട്ടിലുള്ളപ്പോള് എന്‍റെ കണ്‍വെട്ടത്തു നിന്ന് മാറാതെ അവളെ ശ്രദ്ധിക്കാറുണ്ട് പക്ഷെ സ്കൂളില്...? ഡിപ്രഷന് ഉണ്ടാക്കുന്ന അവസ്ഥ.....എന്നാണ് ഈ അവസ്ഥയില് നിന്നൊരു മോചനം...?\nGirija January 28, 2011 at 1:41 AM\nനാല് വയസ്സ് കാരിയുടെ വാര്‍ത്ത നെഞ്ചില് നിന്ന് മായ്ച്ചു കളയാന് പാടു പെടുകയായിരുന്നു. (എല്ലാം മായ്ച്ചു കളയാന് നമുക്കുള്ള കഴിവാണ് പലപ്പോഴും നമ്മുടെ ശാപവും.) അപ്പോഴാണ് ഈ കവിത വായിച്ചത്.\nഎവിടെയാണ് നമ്മുടെ കുട്ടികള് സുരക്ഷിതര്? അത് ആണായാലും പെണ്ണായാലും? എവിടെയാണ് നമ്മുടെ അമ്മമാര് സുരക്ഷിതര്? ആരെയാണ് നമ്മള് വിശ്വസിക്കേണ്ടത്?\nഈ തീപ്പൊരി ഓരോ പീഡകരുടെയും തലയില് ഇടിത്തീയായി പതിക്കണമേ എന്ന് തീവ്രമായി പ്രാര്‍ത്ഥിക്കുന്നു.\nഒപ്പം, എന്‍റെ മനസ്സിലും നിറഞ്ഞിരുന്ന പ്രതിക്ഷേധം ചിത്രയുടെ വരികളില് വായിക്കാന് കഴിഞ്ഞപ്പോള് എന്തോ ഒന്ന് പെയ്തൊഴിഞ്ഞത് പോലെ.\nഞങ്ങള്‍ക്ക് പറയാനാകാത്തത് ചിത്രയ്ക്ക് പറയാന് കഴിയട്ടെ.\nഈ ലോകത്തെ ഈശ്വരന് പീഡകരില് നിന്നും രക്ഷിക്കട്ടെ.\nMayoora January 28, 2011 at 2:38 AM\nകവിതയ്ക്കും ചിത്രയ്ക്കും ഉമ്മ.\nരമേശ്‌അരൂര് January 28, 2011 at 3:31 AM\nഅസഹനീയമായ സഹനത്തിന് അടിമയാകാതെ വ്യവസ്ഥിതിക്കെതിരെയുള്ള ഈ പൊട്ടിത്തെറിക്കല് കാലോചിതമായി ..പുരുഷ കേന്ദ്രീകൃത സമൂഹം എന്ന പ്രയോഗത്തിനെതിരെ എനിക്ക് പ്രതിഷേദമുണ്ട്..പുരുഷനും സ്ത്രീയും മത്സരിച്ചു തിന്മകള് ചെയ്യുന്ന ഒരു ദാശാസന്ധിയിലെത്തി നില്‍ക്കുകയാണ് ലോകം..പൊതുവില് രണ്ടു തരത്തിലുള്ള ഭീഷണികളാണ് ഇന്ത്യന് സ്ത്രീകള് നേരിടുന്നത് എന്ന് തോന്നുന്നു .\nഒന്ന് :പുരുഷ മേധാവിത്ത്വവും മത യാഥാസ്ഥിതികതയും ചേര്‍ന്ന് രൂപപ്പെടുത്തിയ ഗാര്‍ഹിക അടിമത്തം, രണ്ടു :കമ്പോള വ്യവസ്ഥിതിയും മുതലാളിത്വ ജീര്‍ണതകളും വരുത്തിവച്ച സാമൂഹിക അടിമത്ത്വം.\nപറയാന് തോന്നുന്നത് പലപ്പോഴും പ്രവര്‍ത്തിക്കുകയോ പറയുകയോ പോലും ചെയ്യുന്നില്ല എന്നതാണ് സ്ത്രീകളുടെ പ്രശ്നം..അവളുടെ പ്രവൃത്തികള് എല്ലാം സമൂഹത്തിന്റെ സദാചാര സങ്കല്‍പ്പങ്ങളെ അളന്നു തിട്ടപ്പെടുത്തി മാത്രം ചെയ്യപ്പെടേണ്ട താകുന്നു എന്നതാണ് സ്വയം ഏറ്റെടുത്ത വ്യവസ്ഥ..സമൂഹത്തില് ആവശ്യമായ നന്മകള് എല്ലാം തുടങ്ങി വയ്ക്കേണ്ടത് സ്ത്രീകള് ആണെന്ന് എല്ലാവരും സമ്മതിക്കുമ്പോള് അതെ സമൂഹത്തിലെ ജീര്‍ണതകളെ തൂത്തു വാരി ജീവിത പരിസരം വൃത്തിയാക്കാന് അവരില് ഭൂരിഭാഗം പേരും മുന്നോട്ടു വരാന് ഭയക്കുന്നു എന്നതാണ് യാഥാര്‍ത്ഥ്യം .വിപ്ലവം കുറച്ചു പേര് മാത്രം നടത്തേണ്ട ഒന്നല്ല..അതിനു യോജിച്ച പോരാട്ടം ആവശ്യമാണ് ..കമ്പോളവ്യവസ്ഥയില് സ്ത്രീ വെറും "ചരക്ക്" (commoditty )ആയി മാത്രം പരിഗണിക്കപ്പെടുന്ന ഈ സ്ഥിതിക്ക് മാറ്റം വരാതെ ഒന്നും നേരെയാവില്ല ..ചിത്ര പറഞ്ഞത് പോലെ ഇത് വെറും സ്ത്രീ പുരുഷ സമൂഹത്തിന്റെ വ്യക്തിഗത പ്രശ്നങ്ങള് അല്ല ..തികച്ചും വ്യവസ്ഥിതി യുടെ ഉപോല്പന്നമായ തിന്മകളുടെ ഭാഗം തന്നെയാണ് ..വ്യവസ്ഥിതി മാറ്റി മറിക്കുക എന്നത് മാത്രമേ ഒരു പോം വഴിയുള്ളൂ ...ആ സമരത്തിനു ഈ കവിത ചൂട്ടും വെളിച്ചവും ആകും ..\nജസ്റ്റിന് January 28, 2011 at 5:05 AM\nചിത്ര എഴുതിയ അടിക്കുറിപ്പ് നന്നായി. ഒരു വ്യവസ്തിതിയോടാണ് ചിത്ര പ്രതികരിക്കുന്നതെന്ന് മനസ്സിലാക്കാൻ കവിതയിൽ സ്കോപ്പ് കുറഞ്ഞ് പോയതു കൊണ്ടാണ് കമന്റ് അത്തരത്തിൽ ആയത്. ഒരു രണ്ട് വരി അടിക്കുറിപ്പുണ്ടായിരുന്നെങ്കിൽ ഒരു പക്ഷെ കവിതയുടെ വായന തന്നെ മാറിപ്പോയേനെ.\nപുരുഷ മേധാവിത്വം ഈ സമൂഹത്തിൽ ഉണ്ടെന്ന് നിശംശയം പറയാം. അതില്ല എന്ന് പറയുന്നവൻ വിഡ്ഡിയാണ്.\nപക്ഷെ ഒരു കാര്യം ഉണ്ട്. എന്തിനും മേധാവിത്വം ആവശ്യം തന്നെ. അല്ലെങ്കിൽ ഈ ലോകത്ത് ഒന്നും നടക്കില്ല. ഒരേ സമയം പുരുഷ മേധാവിത്വവും സ്തീ മേധാവിത്വവും കുടുമ്പങ്ങളിൽ കാണാം.\nഇനി കവിതയിൽ പറയുന്ന ചില ചിന്തകളിലേക്ക്. ഗുഹ്യ ഭാഗത്തേക്ക് ഇരുമ്പ് കയറ്റിയ നിലയിലും, ലിംഗം മുറിച്ച് കളഞ്ഞ നിലയിലും ഗുജറാത്തിൽ മാത്രമല്ല എല്ലാ മത അക്രമം നടക്കുന്ന സ്തലങ്ങളിലും ജഡങ്ങൾ കിട്ടാറുണ്ട്. അതിന്റെ കാരണം പുരുഷ മേധാവിത്വമോ, അല്ലെങ്കിൽ അങ്ങനെയെന്തെങ്കിലുമോ അല്ല. മറിച്ച് വ്യക്തമായ മതവെറിയാണ്. ലിഗം, യോനി എല്ലാം മനുഷ്യനു ഏറ്റവും സുഖം പകരുന്നത് എന്ന നിലയിലും പ്രത്യുൽ‌പ്പാദനം നടക്കപ്പെടുന്ന അവയവം എന്ന നിലയിലും ആണ് ഇതു പോലെയുള്ള ആക്രമണങ്ങളിൽ കൂടുതലും ഛേദിക്കപ്പെടുകയോ, കീറി മുറിക്കപ്പെടുകയൊ ചെയ്യപ്പെടുന്നത്.\nപട്ടാളക്കാരുടെ ഉപമ പറഞ്ഞത്. അത് ഞാൻ നിരാകരിക്കുന്നില്ല. ജന്മനാ ഉള്ള പെട്ടെന്ന് വികാരത്തിനടിമപ്പെടുന്ന ഒരു ശാപം പുരുഷന്മാരുടെ കൂടെപ്പിറപ്പാണ്.\nഇപ്പറയുന്ന ചിത്രക്കും അറിയാൻ പറ്റും. ഒരു തവണ വികാരം നിറഞ്ഞാൽ എങ്ങനെയെങ്കിലും കാര്യം സാധിക്കണം എന്ന ചിന്തയാണ് പലപ്പോഴും ഇത്തരം ദുരന്തങ്ങൾ ഉണ്ടാകാൻ കാരണം.\nഎന്നെ ആർ എതിർത്താലും വേണ്ടില്ല. രണ്ട് മൂന്ന് കാര്യങ്ങൾ എനിക്ക് പറയാനുണ്ട്. നഷ്ടപ്പെട്ടിട്ട് ദു:ഖിക്കുന്നതിലും നല്ലത് മനസ്സിലാക്കി ജീവിക്കുന്നത് തന്നെയാണെന്നുള്ളത് കൊണ്ടാണ് പറയുന്നത്. അങ്ങനെയല്ലാത്തവർ ഇത് വായിക്കണ്ട.\n1. സ്ത്രീക്ക് എപ്പോഴും താൻ ആക്രമിക്കപ്പെടാം എന്ന ഒരു ബോധം ഉള്ളത് നല്ലതാണ്. അത് കൊണ്ട് സാഹചര്യങ്ങൾ ഉണ്ടാക്കാതിരിക്കുക. വഴങ്ങാതിരിക്കുക. പുരുഷനെ വിശ്വസിക്കാതിരിക്കുക. പെൺകുട്ടികൾ ഉള്ള അമ്മമാർ ഇത് കുട്ടികളെ പഠിപ്പിക്കുക. എന്ന് കരുതി പേടിച്ച് മൂലയിൽ ഒതുങ്ങണം എന്നല്ല. കൊഞ്ജിക്കുഴയാതിരിക്കുക അത്ര മാത്രം. ബോൾഡ് ആകു.\n2. പുരുഷനെപ്പോലെ ചിന്തിക്കാൻ തുടങ്ങുക. അത് പുരുഷനെ അടിച്ചമർത്തണം എന്നാകാതിരിക്കുക.\n3. കുറഞ്ഞത് സ്വന്തം മകനെയും, ഭർത്താവിനെയും, അഛനെയും എങ്കിലും വരുതിയിൽ നിർത്തുക. അവരെ ഓർമ്മപ്പെടുത്തുക. ഞാൻ എന്ന സ്തീ തന്നെയാണ് ചുറ്റും ഉള്ളതെന്ന്.\nഇത്രയും സാധിച്ചാൽ ഒന്നും സംഭവിക്കില്ല.\nഏറ്റവും വലിയ ശാപം, പലപ്പോഴും സ്ത്രീയെ കൂട്ടിക്കൊടുക്കുന്നത് സ്ത്രീ തന്നെയാണെന്നതാണ്.\nചില അമ്മമാർ വളരെ ദു:ഖത്തോടെ എഴുതിയ ചില കമന്റുകൾ കണ്ടു. നിങ്ങളെപ്പോലെ ദു:ഖിക്കുന്ന അച്ചന്മാരും ഉണ്ടെന്ന് മനസ്സിലാക്കുക.\nനീതിന്യായ വ്യവസ്ത എഴുതപ്പെട്ട ഒരു നിയമം മാത്രമാണ് നടപ്പിലാക്കുന്നത്. അതിനെ ഒരു പുരുഷ മേൽക്കോയ്മയായി കണക്കാക്കിയിട്ട് കാര്യമില്ല. തെറ്റിധരിപ്പിക്കപ്പെടുമ്പോൾ കോടതി നിസ്സഹായമാകും.\nനമുക്ക് ഇത് പോലെ പ്രതിക്ഷേധിക്കാം. ഇനിയും പല ചിത്രമാരുടെ കവിതകൾ ഉണ്ടാകട്ടെ.\nമാറ്റങ്ങൾ നമുക്ക് ചുറ്റും കാണുന്നുണ്ട്. അത് പക്ഷെ അമേരിക്കൻ സ്റ്റൈലിൽ ആണെന്ന് മാത്രം. അവിടെയാണ് പ്രശ്നം.\nരണ്ട് ആൺകുട്ടികളുടെ അച്ചനാണ് ഞാൻ. സത്യത്തിൽ ഒരു പെൺകുഞ്ഞുള്ളതിനേക്കാൾ ടെൻഷൻ ആണത്. കാരണം കാലം ഇപ്പോൾ അങ്ങനെയാണ്.\nയൂസുഫ്പ January 28, 2011 at 10:20 AM\nഎഴുതാനിനി വാക്കുകളില്ല.എഴുതിയവയെല്ലാം മുലകളരിഞ്ഞ് കരിച്ചത് പോലെ ചെയ്തിരിക്കുന്നു.എങ്കിലും എഴുതും നേരിന്റെ ജന്മങ്ങൾക്ക് വേണ്ടി.\nവളരെ ശക്തിയേറിയ,മൂർച്ചയുള്ള കവിത.\nരാമൊഴി January 28, 2011 at 11:44 AM\nജസ്റ്റിന് മാഷ്...മതത്തിന്റെയും രാഷ്ട്രത്തിന്റെയും പേരില് സ്ത്രീകള്‍ക്ക് നേരെ നടക്കുന്ന പൈശാചികമായ അക്രമങ്ങളെ കുറിച്ചാണ് ഞാന് എഴുതിയത്. i quote from my previous comment again...ഗുഹ്യഭാഗങ്ങളില് വെടി വച്ചും ഇരുമ്പ് കമ്പികള് തറച്ചും കൊലപ്പെടുത്തുന്നതിനെ എങ്ങനെ ന്യായീകരിക്കും..ഒരു പുരുഷ കേന്ദ്രീകൃത വ്യവസ്ഥിതിക്കു മാത്രം ചെയ്യാന് കഴിയുന്ന ഒരു വയലെന്സ് ആണിതെന്നു ഞാന് വിശ്വസിക്കുന്നു. മത വെറിയുടെ പേരില് ഇത്തരം അക്രമങ്ങള് ചെയ്യുന്നത് ഏത് വികാരത്തിന്റെ പേരിലാണ്? ഒരു കുഞ്ഞിനോടു ഇത്തരം അക്രമങ്ങള് ചെയ്യുന്നത് ഏത് വികാരത്തിന്റെ പേരിലാണ്?\nപുരുഷന് ഇത്തരം കാര്യങ്ങളില് ശാരീരികമായി ദുര്‍ബലനാണെന്നും സ്ത്രീകള് വേണമെങ്കില് സ്വയരക്ഷ നടത്തണമെന്നും പണ്ടേ കേള്‍കാറുള്ള വാദമാണ്...മാഷുടെ നിര്‍ദേശങ്ങള് എല്ലാം സ്ത്രീകള്‍ക്കുള്ളതാണ്. പുരുഷന്മാര്‍ക്ക് വേണ്ടി ഒന്നെങ്കിലും ഉണ്ടായിരുന്നെങ്കില്..\nപുരുഷനെ വിശ്വസിക്കാതിരിക്കാനല്ല. അവനെ വിശ്വസിക്കാവുന്ന ഒരു സാഹചര്യം ഉണ്ടാവണമെന്ന്,\nആരെയും വരുതിയില് നിര്ത്താനല്ല. പരസ്പര ബഹുമാനത്തോടെ ഇടപെടാവുന്ന ഒരു സാഹചര്യം ഉണ്ടാവണമെന്ന്,\nസാഹചര്യങ്ങളെ കുറിച്ച് പെണ്‍കുട്ടികള് മാത്രമല്ല ആണ്‍കുട്ടികളും ബോധമുള്ളവരായി വളരണമെന്ന്,\nപുരുഷനെപ്പോലെ ചിന്തിക്കാൻ തുടങ്ങുക????????????\nഎല്ലാവരും മനുഷ്യരെ പോലെ ചിന്തിക്കാന് തുടങ്ങണമെന്ന് ആഗ്രഹിക്കുന്നു..\nജസ്റ്റിന് January 28, 2011 at 12:00 PM\nമതവെറി മൂലം ആക്രമിക്കപ്പെടുന്നവർ സ്ത്രീകൾ മാത്രമല്ല എന്നാണ് ഞാൻ പറഞ്ഞിട്ടുള്ളത്. അല്ലാതെ പുരുഷനെ ന്യായീകരിക്കുകയല്ല.\nനഷ്ടം ആർക്കുണ്ടാകുമോ അവർക്ക് നിർദ്ദേശം നൽകുകയാണ് ഉചിതം എന്നാണ് എന്റെ കാഴ്ച്ചപ്പാട്.\n“പുരുഷന് ഇത്തരം കാര്യങ്ങളില് ശാരീരികമായി ദുര്‍ബലനാണെന്നും സ്ത്രീകള് വേണമെങ്കില് സ്വയരക്ഷ നടത്തണമെന്നും പണ്ടേ കേള്‍കാറുള്ള വാദമാണ്..“ എന്നത് വായിച്ച് സഹതാപം തോന്നി. പ്രകൃത്യാ ഉള്ളത് അംഗീകരിക്കാതെ പറ്റുമോ.\nചിത്രക്ക് ഒരു ആൺ കുട്ടിയുണ്ടായാൽ അവനെ എന്തെങ്കിലും മരുന്ന് കൊടുത്ത് ഒരിക്കലും ഉദ്ധരിക്കാത്ത ലിംഗം ഉണ്ടാക്കുമോ. അല്ലെങ്കിൽ ലിംഗം ഛേദിക്കാൻ പറ്റുമോ. ഒന്നും നമുക്ക് കഴിയില്ല. അത് കൊണ്ട് പ്രകൃതി നിയമം തീർച്ചയായും മമറക്കാൻ വയ്യ.\nഎന്നത് മനസ്സിലായില്ല അല്ലെ. അത് ആർക്കും മനസ്സിലാകാതിരിക്കട്ടെ. അല്ലെങ്കിൽ നമ്മുടെ നാടും മറ്റൊരു അമേരിക്കയാകും.\n“പുരുഷ കേന്ദ്രീകൃത വ്യവസ്ഥിതി” എന്ന ഒന്നില്ല ചിത്ര. അങ്ങനെ തോന്നുന്നുവെങ്കിൽ സ്വന്തം കുടുമ്പത്ത് എന്തോ പ്രശ്നം ഉണ്ടെന്നെ ഞാൻ പറയൂ. ലോകത്തെ എല്ലാ പുരുഷന്മാരും ഒരു സ്ത്രീയാൽ നിയന്ത്രിക്കപ്പെടുന്നുണ്ട്. അത് ജഡ്ജിയായാലും പ്രസിഡന്റ് ആയാലും. നമ്മുടെ കുടുമ്പത്തിൽ നിന്നും പുറത്തേക്ക് നോക്കുമ്പോൾ നമുക്ക് വെറുതെ തോന്നുന്നതാണ് “പുരുഷ വ്യവസ്തിതി” എന്നൊക്കെ. ജന്മനാ ക്രിമിനൽ ആയവരെ വിട്ടാണ് ഞാൻ പറയുന്നത്.\nഎല്ലാവരും മനുഷ്യരെപ്പോലെ ചിന്തിക്കാൻ ആഗ്രഹിക്കുന്നു എന്ന വാചകത്തോട് പൂർണ്ണമായും യോചിക്കുന്നു.\nപക്ഷെ “മനുഷ്യൻ” എന്ന വാക്കിന്റെ നിർവ്വചനം സ്ത്രീകൾ അടക്കമുള്ളവർ “പുരുഷൻ” എന്ന് കൽ‌പ്പിച്ച് വച്ചിരിക്കുന്ന ഇക്കാലത്ത് അതിന് ഉള്ളാ സാധുത എത്രത്തോളമുണ്ടെന്ന് അറിയില്ല.\nരാമൊഴി January 28, 2011 at 12:55 PM\nപ്രകൃത്യാ ഉള്ള ദൌര്‍ബല്യങ്ങളുടെ പ്രകൃതവും ഞാന് എഴുതിയ അക്രമങ്ങളുടെ പ്രകൃതവും തമ്മില് ഏറെ വ്യത്യാസങ്ങളുണ്ട്.. ആളുകളെ മനപ്പൂര്‍വം ഉപദ്രവിക്കുക എന്നത് പ്രകൃതി നിയമമല്ല.. അന്യരെ ഉപദ്രവിക്കാത്ത തരത്തില് പരസ്പര ബഹുമാനം മുന്‍നിര്‍ത്തി അത്തരം ദൌര്‍ബല്യങ്ങളെ അതിജീവിക്കുന്നതിനെയാണ് മനുഷ്യര് സംസ്കാരം എന്ന് പറയുന്നതെന്ന് ഞാന് കരുതുന്നു..എനിക്ക് കുഞ്ഞുങ്ങള് ഉണ്ടായാല് ഈ സംസ്കാരത്തില് വളരാനുള്ള സാഹചര്യം ഉണ്ടാക്കുക എന്നതേ എനിക്ക് ചെയ്യാന് കഴിയു..\nനമ്മുടെ സമൂഹത്തില് patriarchy ഇല്ല എന്ന് പറയുന്നതിനോട് എന്ത് പറയാന്? i think i have clarified enough....i stop this here..thanks..\nഉപാസന || Upasana January 28, 2011 at 2:01 PM\nK@nn(())raan കണ്ണൂരാന്...! January 28, 2011 at 2:18 PM\nഒരുകാര്യം മനസ്സിലായി. യോനിയെന്ന പൂവിലേക്ക് വെടിയുണ്ടയാണ് പായിച്ചതെന്ന്!\nഎന്.ബി.സുരേഷ് January 28, 2011 at 2:22 PM\nഞാൻ ലിങ്ക് അയച്ച് ഇവിടെ കാലുഷ്യം വരുത്തിയോ?\nnikukechery January 28, 2011 at 7:02 PM\nഒഴിവാക്കാമായിരുന്ന വാദപ്രതിവാദങ്ങൾ.എന്ത് പ്രകൃതിനിയമം..ആർക്കും വേണ്ടാത്ത നിയമം.(എന്റെ കാര്യത്തിലല്ലാട്ടാ)\nഉമ്മുഫിദ January 29, 2011 at 1:59 PM\nഇസ്മായില് കുറുമ്പടി (തണല്) January 29, 2011 at 2:56 PM\nജയിംസ് സണ്ണി പാറ്റൂര് January 29, 2011 at 11:49 PM\nപ്രതികരിക്കുന്നതുമിതേ ശൈലിയില് തന്നെ\nഈ കവിതയില് തൊടൂ\nകാമ കിങ്കരരെ നിങ്ങളുടെ\nസിദ്ധീക്ക.. January 30, 2011 at 3:42 AM\nഭയപ്പെടുത്തുന്ന ; ആഴമുള്ള ; തീവ്രതയുള്ള വരികള് ...\nകൂടുതല് പറയാന് വാക്കുകള് ഇല്ല .\nappachanozhakkal January 30, 2011 at 7:36 AM\nനരനല്ലേ, അല്ലേ സത്യത്തിലബലന്?\nകവിത നന്നായിട്ടുണ്ട്, അഭിനന്ദനങ്ങള്!\nJishad Cronic January 30, 2011 at 12:43 PM\nചന്ദ്രകാന്തം January 30, 2011 at 2:04 PM\nചിത്രയുടെ കമന്റുകള്‍ക്ക് ഒരു സല്യൂട്ട്.\nപലകുറി വായിച്ചിട്ടും ഈ 'തീക്കവിത'യെപ്പറ്റി അഭിപ്രായം എങ്ങനെയെഴുതണം എന്ന് ചിന്തിച്ച് മിണ്ടാനാവാതെ പോയതാണ്. ഒന്നുകൂടി വായിയ്ക്കാന് വന്നപ്പോള് ഇവിടെ കമന്റുമയം.\nമനുഷ്യന് ആക്രമിയ്ക്കപ്പെടുന്നത് പ്രകൃത്യാലുള്ള ഏറ്റക്കുറച്ചിലുകള് കൊണ്ടാണെന്നോ, ഇരയൊരുക്കുന്ന അവസരങ്ങള് മൂലമാണെന്നോ ഒക്കെയുള്ള തമാശകള്, 'മനുഷ്യന്=പുരുഷന്' സമവാക്യം, പുരുഷനെപ്പോലെ ചിന്തിയ്ക്കാന് പഠിയ്ക്കൂ എന്ന ഫ്രീ ഉപദേശം.. അറിഞ്ഞിട്ടും പറയാതെ പോകുന്നതില് ചിലത് എടുത്തുപറയുന്നിടത്ത് ഇതുമാത്രമല്ലല്ലോ ലോകത്തിലെ തിന്മകള് എന്ന വഴുക്കലുള്ള ഒരു വാചകത്തില് എല്ലാം ഒതുക്കിക്കളയുന്ന ചിന്താഗതി.. ഇതെല്ലാം 'ശക്തിയുള്ള' കമന്റായി എഴുതിക്കാണാന്, കൊട്ടിയടച്ച ചില മനസ്സുകളെ കാണിച്ചുതരാന് ഈ കവിത രംഗമൊരുക്കി എന്നതില് സന്തോഷം തോന്നി.\nചിത്ര, ശക്തമായ വരികള് ഇനിയും പ്രതീക്ഷിയ്ക്കുന്നു. ആശംസകള്.\nശ്രീനാഥന് January 31, 2011 at 5:32 AM\nഒരു കവിത ഇത്രമാത്രം മനുഷ്യന്റെ സമാധാനം കെടുത്തുമോ?\nതെച്ചിക്കോടന് February 1, 2011 at 1:38 PM\nകവിതയും കമെന്റുകളും വായിച്ചു.\nതീഷ്ണമായ വരികള്, ചിത്രയുടെ വിശദീകരണങ്ങള് കൂടുതല് സഹായകരമായി.\nസുരേഷ് മാഷിനു നന്ദി ഇവിടെ എത്തിച്ചതിനു.\nManzoorAluvila February 1, 2011 at 5:46 PM\nകവിത വായിച്ചു..കമെന്റുകളും..രണ്ടും ശക്തമായ പോർക്കളം തീർത്തു..കവിതയും കവിയത്രിയും വിജയിച്ചിരിക്കുന്നു..അഭിനന്ദനങ്ങൾ\nസുരേഷ് ജി..താങ്ക്സ്4ത ലിങ്ക്\nVishnupriya.A.R February 2, 2011 at 5:14 PM\nകൊള്ളാം നല്ല ഭാഷയാണ് ,നല്ല അവതരണവും\nഎങ്കിലും ഈ വിഷയം കാലഹരന്നപെട്ടു കൊണ്ടിരിക്കയല്ലേ എന്ന് സംശയികേണ്ടി രിക്കുന്നു...ഒരുപാട് പേര് പറഞ്ഞു പോയത് തന്നെ വീണ്ടും\nഅന്ന്യൻ February 4, 2011 at 11:18 AM\nവായിക്കുന്തോറും ആളിക്കത്തുന്നു ഈ വരികൾ…\njayarajmurukkumpuzha February 4, 2011 at 6:51 PM\nഉമ്പാച്ചി February 6, 2011 at 11:00 PM\nരാമൊഴി February 7, 2011 at 1:04 PM\nin the memory of soumya, who died yesterday..in the memory of soumya who got killed not just byaperverted mind, but also by those who never cared to stop and rescue her..\nGeo February 7, 2011 at 2:40 PM\nSo powerful......seeaprophetic poetress\ncALviN::കാല്‍വിന് February 7, 2011 at 9:41 PM\nMelethil February 7, 2011 at 9:55 PM\nChitra, Brilliant - Just Brilliant - one of the best I read in recent times.\nThanks Calvin, for the Link.\nസ്‌പന്ദനം February 7, 2011 at 10:45 PM\nകണ്ണും കാതുമില്ലാത്ത കാമവെറിയന്മാരുടെ കൈയില് ഇനിയൊരു ജീവനും ഒടുങ്ങാതിരിക്കാന് സമൂഹം ജാഗ്രത പുലര്‍ത്തട്ടെ. ഇരകള്‍ക്കു വേണ്ടി ഇതിലേറെയെഴുതാന് ആര്‍ക്കാണു കഴിയുക. @ ഹരി താങ്ക്‌സ് ഫോര് ദ ലിങ്ക്\nസന്തോഷ് പല്ലശ്ശന February 12, 2011 at 11:50 PM\nചിത്രാ..ഞാനെന്തെഴുതും... എന്തു പറയും...\nഎന്റെ കൈയ്യും കാലും വിറച്ചിട്ട് പാടില്ല.\nഇത് ഞാന് മാനസിക്ക് അയച്ചു കൊടുത്തിട്ടുണ്ട്.\nപേടിച്ചിട്ടാണേലും ഒരു കാര്യ പറയട്ടെ\nഒരില വെറുതെ February 13, 2011 at 4:48 PM\nഷാജി അമ്പലത്ത് February 16, 2011 at 8:13 PM\nini ithra mathiyaavum\nrafeeQ നടുവട്ടം February 17, 2011 at 11:36 PM\nഇതൊരു വെറും കവിതയല്ല; മനസ്സില് അഗ്നിപര്‍വതം പൊട്ടിയൊലിച്ചതാണ്..\nഗുപ്തന് July 23, 2011 at 8:03 AM\nവിഷ്ണു പ്രസാദ് January 30, 2013 at 7:01 PM\nmaya January 30, 2013 at 7:26 PM\nഅഭിപ്രായങ്ങള് മാനിക്കാം എന്ന് കരുതി ഒരിക്കലും സത്യങ്ങള് എഴുതാന് പാടില്ല. സത്യം വിളിച്ചു പറയുമ്പോള് അതില് യോജിക്കുന്നു എന്നും വിയോജിക്കുന്നു എന്നും വിളമ്പുന്ന കോമരങ്ങള് !!! സത്യത്തിലെ സാഹിത്യത്തെ അളന്നും മുറിച്ചും മാര്‍ക്ക് കൊടുക്കുന്ന അസഹനീയത!!\nShaheer Kunhappa.K.U January 30, 2013 at 7:27 PM\nOrupad ishtappettu athramathram\nശരത്കാല മഴ January 30, 2013 at 7:36 PM\nഅക്ഷരങ്ങള് അഗ്നി ആക്കി കൊണ്ടുള്ള ഈ എഴുത്ത് അതി സുന്ദരം , ഇനിയും മൂര്‍ച്ചയുള്ള വാക്കുകള് ഏന്തി പടവെട്ടുക ,ഈ കവിത വായിച്ചിട്ട് താങ്കളെ കുറിച്ചോര്‍ത്തു അഭിമാനം തോന്നുന്നു !!!!


ഇന്ത്യയ്ക്കുവേണ്ടി 37 ടെസ്റ്റും 42 ഏകദിനങ്ങളും ആക്രമണത്തിനും പ്രതിരോധത്തിനും ഒരുപോലെ പേരുകേട്ട ശര്‍മ കളിച്ചിട്ടുണ്ട്. ടെസ്റ്റില് 1,606 റണ്‍സും ഏകദിനത്തില് 883 റണ്‍സും സമ്പാദ്യമുള്ള ശര്‍മ മികച്ച മധ്യനിര ബാറ്റ്‌സ്മാനായിരുന്നു.\nമുന് ഇന്ത്യന് ക്രിക്കറ്റ് താരം യശ്പാല് ശര്‍മ (66) അന്തരിച്ചു. 1983ല് കപില്‍ദേവിന്റെ നേതൃത്വത്തില് ഏകദിന ലോകകപ്പ് നേടിയ ഇന്ത്യന് ടീമില് അംഗമായിരുന്നു. ഹൃദ്രോഗത്തെ തുടര്‍ന്നാണ് അന്ത്യം.\nപഞ്ചാബിലെ ലുധിയാനയിലായിരുന്നു ജനനം. ജമ്മു കശ്മീരിനെതിരേ പഞ്ചാബിനുവേണ്ടി സ്‌കൂള് ക്രിക്കറ്റ് ടൂര്‍ണമെന്റില് 260 റണ്‍സ് നേടിയാണ് ശര്‍മ ശ്രദ്ധ പിടിച്ചുപറ്റിയത്. തൊട്ടു പിന്നാലെ സംസ്ഥാന ടീമിലെത്തി. ഇറാനി ട്രോഫിയിലെ മികച്ച പ്രകടനത്തിന്റെ അടിസ്ഥാനത്തിലാണ് ഇന്ത്യന് കുപ്പായം തേടിയെത്തിയത്.\nഅരങ്ങേറ്റം പാകിസ്താനെതിരേയായിരുന്നു . തൊട്ടടുത്ത വര്‍ഷം ഇംഗ്ലണ്ടിനെതിരേ ടെസ്റ്റിലും അരങ്ങേറ്റം കുറിച്ചു. അതേ വര്‍ഷം ഇന്ത്യയുടെ ലോകകപ്പ് ടീമിലും ഇടം നേടിയെങ്കിലും ഒരൊറ്റ മത്സരം പോലും കളിക്കാനായില്ല. ആദ്യ ടെസ്റ്റ് സെഞ്ചുറി ഓസ്‌ട്രേലിയക്കെതിരേയായിരുന്നു.\nഇതിനുശേഷമാണ് 1983ലെ ലോകകപ്പ് ടീമില് ഇടം നേടിയ്. ലോകകപ്പില് നിലവിലെ ചാമ്പ്യന്മാരായ വെസ്റ്റിന്‍ഡീസിനെതിരായ ആദ്യ ഗ്രൂപ്പ് മത്സരത്തിലെ ടോപ് സ്‌കോറര് ശർമയായിരുന്നു. 89 റണ്‍സായിരുന്നു സംഭാവന. ഇന്ത്യ 34 റൺസിന് വിജയിച്ച മത്സരത്തിലെ മാൻ ഓഫ് ദി മാച്ചും ശർമയായിരുന്നു. 83 ലോകകപ്പിലെ ആദ്യ മത്സരമായിരുന്നു ഇത്.\nഇംഗ്ലണ്ടിനെതിരായ സെമിയലും 61 റണ്‍സെടുത്ത ശര്‍മ ടോപ് സ്‌കോററായി. എന്നാൽ പാക് പരമ്പരയിലെ മോശം ഫോമിനെ തുടര്‍ന്ന് ശര്‍മ ടീമില് നിന്ന് ഒഴിവാക്കപ്പെട്ടു. പിന്നീട് ഹരിയാണ, റെയില്‍വെസ് ടീമുകള്‍ക്ക് വേണ്ടി ആഭ്യന്തര ക്രിക്കറ്റ് കളിച്ച ശര്‍മ മുപ്പത്തിയേഴാം വയസില് വിരമിച്ചു.\nഞാനും സച്ചിന് ഫാന്\nYashpal Sharma Indian Cricketer\nFormer India Cricketer Yashpal Sharma Dies


ആ സീരിയലിൽ അഭിനയിക്കാൻ താല്പര്യം ഉണ്ടായിരുന്നു എന്ന് ജയസൂര്യ!! ഒരു ദിവസം എങ്കിലും അഭിനയിക്കാൻ താരങ്ങൾ ആഗ്രഹം പ്രകടിപ്പിച്ച ആ സീരിയൽ - മലയാളം ന്യൂസ് പോർട്ടൽ\nPosted on March 2, 2020, 10:53 AM\nജനപ്രീതി ഏറെ നേടിയ സീരിയൽ ആണ് തട്ടീം മുട്ടീം, ഏറെ വിജയകരമായി ഓടിക്കൊണ്ടിരിക്കുന്ന സീരിയൽ ആണിത്, നിരവധി താരങ്ങൾ ആനി നിരക്കുന്ന സീരിയലിനു മികച്ച പ്രേക്ഷക പ്രതികരണം ആണ് കിട്ടികൊണ്ടിരിക്കുന്നത്. ആ സീരിയലിലെ ‘അമ്മ വേഷം കൈകാര്യം ചെയ്യുന്ന നടിയാണ് കെപിസി ലളിത. തന്റെ മരണം വരെ അതിൽ തുടരും എന്നാണ് താരം വ്യക്തമാക്കുന്നത്,\nകെപിസി ലളിത മാത്രമല്ല ജയാ സുര്യക്കും അതിൽ അഭിനയിക്കാൻ താല്പര്യം ഉണ്ടെന്നു ഒരിക്കൽ വ്യക്തമാക്കിയിരുന്നു, നിരവധി താരങ്ങളും ആ പരിപാടിയില് അഭിനയിക്കാന് ഒരു ദിവസമെങ്കിലും കിട്ടിയിരുന്നെങ്കിലെന്ന് ആഗ്രഹം പ്രകടിപ്പിച്ചതായിട്ടും കെപിസി ലളിത പറയുന്നു. ‘സിനിമാ സെറ്റിലൊക്കെ ചെല്ലുമ്പോള് പലരും തട്ടീം മുട്ടീം പരമ്പരയുടെ വിശേഷങ്ങള് ചോദിക്കുകയും അതില് എനിക്കും അഭിനയിക്കണമെന്ന് പറയുന്നവരുമുണ്ട്.\nഈ അടുത്ത് ജയസൂര്യ വരെയും ഒരു ദിവസമെങ്കിലും അഭിനയിക്കണമെന്ന് ആഗ്രഹം പ്രകടിപ്പിച്ചിരുന്നു. മരണം വരെ തനിക്ക് തട്ടീം മുട്ടീം സീരിയലില് അഭിനയിക്കാന് താല്‍പര്യമാണെന്നാണ് കെപിഎസി ലളിത പറയുന്നത്. സിനിമയുടെ ഷൂട്ടിങ് തിരക്കുള്ളത് കൊണ്ട് തട്ടീം മുട്ടീം പരമ്പരയാണിത്. ഇപ്പോഴും വളരെ നന്നായി മുന്നോട്ട് പോകുന്നതില് വലിയ സന്തോഷമുണ്ടെന്നും നടി പറയുന്നു.\nഒത്തിരി അമ്മ വേഷങ്ങള് ചെയ്തും നടി കെപിഎസി ലളിത പ്രേക്ഷകരുടെ പ്രിയപ്പെട്ട നടിമാരില് ഒരാളായി മാറിയിരുന്നു. കൈ നിറയെ സിനിമകള് ഇപ്പോഴുമുണ്ടെങ്കിലും തട്ടേമ് മുട്ടീം സീരിയൽ നിന്നും മാറാതെ തുടർന്ന് പോകുകയാണ് താരം, അത്രമേല് കെപിസി ലളിതക്ക് ആ സീരിയൽ പ്രിയപ്പെട്ടതായി മാറിയിരിക്കുന്നു.\nRelated Items:featured, Jayasurya, kpc lalitha, malaylam film news, mazhavil manorama, thattim muttim serial\nലളിത ചേച്ചിയെ എനിക്ക് നന്നായിട്ടറിയാം ചേച്ചി അങ്ങനെ ഒന്നും തന്നെ ചെയ്യില്ല, ഇടവേള ബാബു


hotspots സംസ്ഥാനത്ത് ആറ് ഹോട്ട്‌സ്‌പോട്ടുകൾ കൂടി\nസംസ്ഥാനത്ത് ആറ് പ്രദേശങ്ങളെ കൂടി ഹോട്ട്‌സ്‌പോട്ടുകളാക്കി. പാലക്കാട് ജില്ലയിലെ കടമ്പഴിപ്പുറം, പുതുശേരി, കോട്ടയം ജില്ലയിലെ ചങ്ങനാശേരി മുൻസിപ്പാലിറ്റി, കാസർഗോഡ് ജില്ലയിലെ മധൂർ, ഉദുമ, മഞ്ചേശ്വരം എന്നിവയാണ് പുതിയ ഹോട്ട് സ്‌പോട്ടുകൾ.5പ്രദേശങ്ങളെ ഹോട്ട്‌സ്‌പോട്ടിൽ നിന്ന് ഒഴിവാക്കി. സംസ്ഥാനത്ത് നിലവിൽ 82 ഹോട്ട്‌സ്‌പോട്ടുകളാണ് ഉള്ളത്.\nനിലവിൽ 526 പേരാണ് സംസ്ഥാനത്ത് ചികിത്സയിൽ കഴിയുന്നത്. 115297 പേർ നിരീക്ഷണത്തിലുണ്ട്. 114305 പേർ വീടുകളിലും 992 പേർ ആശുപത്രികളിലുമാണ് നിരീക്ഷണത്തിലുള്ളത്. 210 പേരെ ഇന്ന് ആശുപത്രിയിൽ പ്രവേശിപ്പിച്ചു. ഇതുവരെ 60685 സാമ്പിളുകൾ പരിശോധനയ്ക്കയച്ചു. ഇതിൽ 58460 എണ്ണം രോഗബാധയില്ലെന്ന് ഉറപ്പാക്കി.


കെ.കെ ശൈലജ തിരുവനന്തപുരത്തേക്ക്?; അമ്പരപ്പിക്കുന്ന നീക്കത്തിന് സി.പി.എം\nPublished on : 19 Feb, 2021 , 9:35 am\nആരോഗ്യമന്ത്രിയും മുന് ആരോഗ്യമന്ത്രിയും തമ്മിലുള്ള ഏറ്റുമുട്ടലിന് തിരുവനന്തപുരം കളമൊരുങ്ങുമോയെന്ന ചോദ്യം ഉയരുന്നു. ആരോഗ്യമന്ത്രി കെ.കെ ശൈലജയെ തിരുവനന്തപുരം നിയമസഭ മണ്ഡലത്തില് മത്സരിപ്പിക്കാനൊരുങ്ങുന്നതായി സൂചന. താരങ്ങളെയും പ്രമുഖ വ്യക്തികളെയും ഇറക്കി കോണ്‍ഗ്രസും ബി.ജെ.പിയും മേല്‍ക്കൈ നേടാന് ശ്രമിക്കുമ്പോള് ആരോഗ്യരംഗത്ത് ആഗോള പ്രശംസ നേടിയെടുത്ത വകുപ്പ് മന്ത്രിയെ തലസ്ഥാന നഗരയിലെത്തിച്ച് രാഷ്ട്രീയ എതിരാളികളെ അമ്പരിപ്പിക്കാനാണ് സി.പി.എം നീക്കം. കെ.കെ ശൈലജയിലൂടെ കോണ്‍ഗ്രസിന്റെ സീറ്റ് പിടിച്ചെടുക്കാനാകുമെന്നാണ് സി.പി.എമ്മിന്റെ കണക്കുകൂട്ടല്.\nതിരുവനന്തപുരം ജില്ലയില് ശക്തയായ വനിത സ്ഥാനാര്‍ത്ഥി വേണമെന്ന ആവശ്യം ഉയര്‍ന്നിട്ടുണ്ട്. ടി.എന് സീമയെ മത്സരിപ്പിക്കാന് പാര്‍ട്ടിയിലെ ഒരുവിഭാഗത്തിന് താല്‍പര്യമില്ല. കൂത്തുപറമ്പ് മണ്ഡലം എല്.ജെ.ഡിക്ക്് നല്‍കാന് ധാരണയായിട്ടുണ്ട്. കെ.കെ ശൈലജ മണ്ഡലം മാറേണ്ടി വരും. മന്ത്രി ഇ.പി ജയരാജന് പാര്‍ട്ടി നേതൃത്വത്തിലേക്ക് വരികയാണെങ്കില് കെ.കെ ശൈലജയെ മട്ടന്നൂരില് മത്സരിപ്പിക്കുമെന്നായിരുന്നു പ്രചരിച്ചത്. മന്ത്രി ഇ.പി ജയരാജന് വീണ്ടും ജനവിധി തേടുമെന്നാണ് അദ്ദേഹവുമായി അടുത്ത ബന്ധമുള്ളവര് പറയുന്നത്.\nതിരുവനന്തപുരത്ത് കെ.കെ ശൈലജ മത്സരിക്കുകയാണെങ്കില് സംസ്ഥാനത്താകെ ഇടതിന് ഗുണം ചെയ്യുമെന്നാണ് വിലയിരുത്തല്. ആരോഗ്യമന്ത്രി സ്ഥാനത്തിരുന്നവരുടെ പോരാട്ടത്തിന് വേദിയായാല് സര്‍ക്കാരുടെ പ്രവര്‍ത്തനവും ചര്‍ച്ചയാകും. തിരുവനന്തപുരം ജില്ലയിലെ പാര്‍ട്ടി നേതൃത്വത്തിനും കെ.കെ ശൈലജ ജില്ലയില് മത്സരിക്കുന്നതിന് താല്‍പര്യമുണ്ട്.\nഅരുവിക്കര, നേമം എന്നീ മണ്ഡലങ്ങളാണ് സി.പി.എം മത്സരിച്ചിരുന്നത്. നേമത്ത് വി.ശിവന്‍കുട്ടി തന്നെ സ്ഥാനാര്‍ത്ഥിയാകുമെന്നാണ് പാര്‍ട്ടിവൃത്തങ്ങള് നല്‍കുന്ന സൂചന. അരുവിക്കരയില് മത്സരിക്കാനില്ലെന്ന ഡി.വൈ.എഫ്.ഐ നേതാവ് എ.എ റഹീം വ്യക്തമാക്കിയിട്ടുണ്ട്. കളമശ്ശേരി മണ്ഡലത്തിലാണ് എ.എ റഹീമിനെ പരിഗണിക്കുന്നത്. ജില്ലയിലെ സിറ്റിംഗ് സീറ്റുകളില് എം.എല്.എമാരെ വീണ്ടും മത്സരിപ്പിക്കുമെന്നാണ് സൂചന.


പ്ലസ് വണ് പ്രവേശനം : ജില്ലയിൽ 3264 സീറ്റുകൾ ഒഴിഞ്ഞുകിടക്കുന്നു  : Deepika.com Nattu Visesham\nപ്ലസ് വണ് പ്രവേശനം : ജില്ലയിൽ 3264 സീറ്റുകൾ ഒഴിഞ്ഞുകിടക്കുന്നു \nപത്തനംതിട്ട: പ്ലസ് വണ് പ്രവേശനത്തിന് രണ്ടാം സപ്ലിമെന്‍ററി അലോട്ട്മെന്‍റ് പൂർത്തിയായപ്പോഴും ജില്ലയിൽ 3264 സീറ്റുകൾ ഒഴിഞ്ഞുകിടക്കുന്നു.\nഒഴിഞ്ഞുകിടന്ന 3348 സീറ്റുകളിലേക്കാണ് സപ്ലിമെന്‍ററി അലോട്ട്മെന്‍റ് നടത്തിയത്. എന്നാൽ 84 അപേക്ഷകൾ മാത്രമേ ലഭിച്ചുള്ളൂ. ഇവർക്കെല്ലാം അലോട്ട്മെന്‍റ് നൽകി.\nഇന്നലെ വൈകുന്നേരംവരെയാണ് പ്രവേശനം ലഭിച്ച കുട്ടികൾക്ക് സ്കൂളിൽ ചേരാൻ അനുമതി നൽകിയിരുന്നത്.സംസ്ഥാനത്ത് 11,106 സീറ്റുകളാണ് ഒഴിഞ്ഞുകിടക്കുന്നത്. ഇതിൽ ഏറ്റവും കൂടുതൽ ഒഴി പത്തനംതിട്ട ജില്ലയിലാണ്.\nപത്തനംതിട്ട കഴിഞ്ഞാൽ ഏറ്റവുമധികം സീറ്റുകൾ ഒഴിവുള്ളത് കോട്ടയം ജില്ലയിലാണ്. 1645 സീറ്റുകൾ. ഏറ്റവും കുറച്ച് ഒഴിവുകൾ മലപ്പുറം ജില്ലയിലാണ്. 2166 സീറ്റുകളിലേക്ക് 17207 അപേക്ഷകളാണ ്സപ്ലിമെന്‍ററി അലോട്ട്മെന്‍റിനായി മലപ്പുറത്ത് ഉണ്ടായിരുന്നത്. 2151 പേർക്ക് അലോട്ട്മെന്‍റ് നൽകി.\nപത്തനംതിട്ട ജില്ലയിൽ അപേക്ഷകരേക്കാൾ കൂടുതൽ സീറ്റുകളുണ്ടായിരുന്നു. ആനുപാതികമായ സീറ്റ് വർധന കൂടി ആയതോടെ ഒട്ടുമിക്ക സ്കൂളുകളിലും ഒഴിവുകളുണ്ട്.\nസർക്കാർ, എയ്ഡഡ് സ്കൂളുകളിൽ സയൻസ് ബാച്ചുകളിൽ പോലും കുട്ടികളെ കിട്ടാനുണ്ട്. ഹയർ സെക്കൻഡറി വകുപ്പിനു ലഭിച്ചിരിക്കുന്ന കണക്കുകൾ പ്രകാരം ജില്ലയിലെ ഒരു സ്കൂളിലും നിശ്ചിത ബാച്ച് എണ്ണത്തിന് അനുസരിച്ച് കുട്ടികളെ പ്രവേശിപ്പിക്കാനായിട്ടില്ല.\nകുട്ടികളുടെ കുറവു കാരണം ബാച്ചുകളുടെ നിലനില്പ് തന്നെ പ്രതിസന്ധിയിലായ വിദ്യാലയങ്ങളുമുണ്ട്.\nമുൻവർഷങ്ങളിൽ ഇത്തരം സ്കൂളുകളിൽ കുട്ടികളുടെ പ്രവേശനം നിർത്തിവയ്ക്കുകയും ബാച്ചുകൾ വേണ്ടെന്നുവയ്ക്കുകയും ചെയ്തിരുന്നു.ഒഴിവുകൾ നിലനിൽക്കേ പ്ലസ് വണ് അധ്യയനം കഴിഞ്ഞ ആറിനു തന്നെ ആരംഭിച്ചിരുന്നു.\nപുതുതായി പ്രവേശനം നേടുന്ന കുട്ടികൾക്ക് മൂന്നാഴ്ച പഠനം നഷ്ടമായിട്ടുണ്ട്. പക്ഷേ ഒട്ടുമിക്ക സ്കൂളുകൾക്കും പുസ്തകം ലഭിച്ചിട്ടില്ലെന്നതും ശ്രദ്ധേയമാണ്. സ്വകാര്യ സ്ഥാപനങ്ങൾ മുഖേന പുസ്തകം വാങ്ങിയവരുണ്ട്. എന്നാൽ സ്കൂൾ മുഖേനയുള്ള പുസ്തകവിതരണം പൂർത്തിയായിട്ടില്ല.\nപ്ലസ് ടു സേ പരീക്ഷ, പ്ലസ് വണ് ഇംപ്രൂവ്മെന്‍റ് തുടങ്ങിയ തിരക്കുകളിലാണ് അധ്യാപകരും. നേരത്തെതന്നെ അധ്യയനം തുടങ്ങിയെങ്കിലും വിദ്യാലയങ്ങളിലെ പഠനം മെച്ചപ്പെടുത്താനായിട്ടില്ല.


emalayalee.com - ലവ് ജിഹാദ് ആരോപിച്ച് രാജസ്ഥാനില് യുവാവിനെ ജീവനോടെ കത്തിച്ചു\nലവ് ജിഹാദ് ആരോപിച്ച് രാജസ്ഥാനില് യുവാവിനെ ജീവനോടെ കത്തിച്ചു\nജയ്‌പൂര്: രാജസ്ഥാനിലെ രാജ്‌സമന്ത് ജില്ലയില് ലൗ ജിഹാദ് ആരോപിച്ച് യുവാവിനെ വെട്ടി പരിക്കേല്‍പ്പിച്ച ശേഷം ജീവനോടെ കത്തിച്ചു. ലൈവായി ചിത്രീകരിച്ച കൊലപാതക വീഡിയോ ഇപ്പോള് സോഷ്യല് മീഡിയയിലും വൈറലായിക്കൊണ്ടിരിക്കുകയാണ്.\nമുഹമ്മദ് ഭാട്ടാ ഷെയ്‌ഖ് എന്നയാളെയാണ് ലൗജിഹാദ് ആരോപിച്ച് കൊലപ്പെടുത്തിയിരിക്കുന്നത്. കൊല നടത്തിയ ശംഭുനാഥ് റൈഗറിനെ ഇന്ന് രാവിലെ പൊലീസ് അറസ്റ്റ് ചെയ്‌തു.\nകൊലപാതകത്തെ ന്യായീകരിച്ചുകൊണ്ട് സംസാരിക്കുന്ന റൈഗറിന്റെ മറ്റൊരു വീഡിയോയും സോഷ്യല് മീഡിയയില് പ്രചരിക്കുന്നുണ്ട്. പെണ്‍കുട്ടികളെ ലൗ ജിഹാദില് നിന്നും സംരക്ഷിക്കാന് വേണ്ടിയാണ് താന് ഇങ്ങനെ ചെയ്യുന്നതെന്നാണ് കൃത്യത്തെ ന്യായീകരിച്ചുകൊണ്ട് ഇയാള് പറയുന്നത്.\nസംഭവത്തിന് ശേഷം പ്രദേശത്ത് സംഘര്‍ഷ സാധ്യത കണക്കിലെടുത്ത് വലിയ സന്നാഹത്തെ തന്നെ നിയോഗിച്ചതായി പൊലീസ് പറഞ്ഞു. രാജ്‌സമന്ത് ജില്ലയിലെ ദേവ് ഹെറിറ്റേജ് റോഡില്‍വെച്ചായിരുന്നു കൊലപാതകം നടത്തിയത്.\nപകുതി നിലയില് കത്തിക്കരിച്ച ഒരാളുടെ മൃതദേഹം റോഡില്‍ക്കിടക്കുന്ന വിവരം ലഭിച്ചതിനെ തുടര്‍ന്നാണ് സംഭവസ്ഥലത്തെത്തിയതെന്ന് പൊലീസ് പറയുന്നു.


kerala bjp new leadership: കെ സുരേന്ദ്രൻ അധ്യക്ഷനായി തുടരും; പുതിയ പദവിയിൽ കൃഷ്ണകുമാർ, അഴിച്ചുപണികൾ ഇങ്ങനെ - Samayam Malayalam\nk surendran will continue as bjp chief in kerala and bjp state bearers new list\nകെ സുരേന്ദ്രൻ അധ്യക്ഷനായി തുടരും; പുതിയ പദവിയിൽ കൃഷ്ണകുമാർ, അഴിച്ചുപണികൾ ഇങ്ങനെ\nCurated by Jibin George | Samayam Malayalam | Updated: Oct 5, 2021, 4:32 PM\nനിരവധി മറ്റങ്ങൾ ഉൾപ്പെടുത്തി ബിജെപി സംസ്ഥാന ഭാരവാഹിക പട്ടിക പുറത്തിറക്കി. കെ സുരേന്ദ്രൻ സംസ്ഥാന അധ്യക്ഷനായി തുടരുമെന്ന് വ്യക്തമാക്കുന്നതാണ് പട്ടിക\nതിരുവനന്തപുരം: സംസ്ഥാന ബിജെപി അധ്യക്ഷസ്ഥാനത്ത് നിന്നും കെ സുരേന്ദ്രനെ നീക്കുമോ അഭ്യൂഹങ്ങൾക്ക് വിരാമം. ബിജെപി നേതൃനിരയിൽ അഴിച്ചുപണികൾ സംഭവിച്ചെങ്കിലും അധ്യക്ഷൻ സ്ഥാനത്ത് കെ സുരേന്ദ്രൻ തുടരും. അഞ്ച് ജില്ലാ പ്രസിഡൻ്റുമാരെ നീക്കി എന്നതാണ് ശ്രദ്ധേയമായ തീരുമാനം. സംസ്ഥാന അധ്യക്ഷ പദവിയിൽ നിന്ന് കെ സുരേന്ദ്രനെ മാറ്റി പകരം പുതിയ ആളെ കൊണ്ടുവരാൻ ദേശീയ നേതൃത്വം ആലോചന നടത്തുന്നുവെന്ന പ്രചാരണം തുടരുന്നതിനിടെ പുതിയ തീരുമാനം ഉണ്ടായത്. കൊടകര കുഴൽപ്പണക്കേസും നിയമസഭാ തെരഞ്ഞെടുപ്പിലെ കനത്ത പരാജയത്തിൻ്റെയും പശ്ചാത്തലത്തിൽ അധ്യക്ഷസ്ഥാനത്ത് നിന്നും സുരേന്ദ്രനെ മാറ്റുമെന്നായിരുന്നു റിപ്പോർട്ടുകൾ.\nസംസ്ഥാന അധ്യക്ഷനായി സുരേന്ദ്രൻ തുടരും\nനിരവധി മറ്റങ്ങൾ ഉൾപ്പെടുത്തി ബിജെപി സംസ്ഥാന ഭാരവാഹിക പട്ടിക പുറത്തിറക്കി. കെ സുരേന്ദ്രൻ സംസ്ഥാന അധ്യക്ഷനായി തുടരുമെന്ന് വ്യക്തമാക്കുന്നതാണ് പട്ടിക. അധ്യക്ഷന് പുറമേ ജനറൽ സെക്രട്ടറിമാർക്കും മാറ്റമില്ല. നിയമസഭാ തെരഞ്ഞെടുപ്പിലെ കനത്ത പരാജയത്തിനൊപ്പം പാർട്ടിയെ പ്രതിസന്ധിയിലാക്കിയ കൊടകര കുഴൽപ്പണക്കേസും മുൻ നിർത്തി സംസ്ഥാന അധ്യക്ഷ സ്ഥാനത്ത് നിന്നും സംസ്ഥാന അധ്യക്ഷ സ്ഥാനത്ത് ഒരു വർഷത്തിലേറെ കാലാവധി നിലനിൽക്കെ തന്നെ സുരേന്ദ്രനെ നീക്കുമെന്നായിരുന്നു വാർത്തകൾ. സംസ്ഥാന അധ്യക്ഷ സ്ഥാനത്തേക്ക് സുരേഷ് ഗോപി എം പി, ഹിന്ദു ഐക്യവേദി സംസ്ഥാന അധ്യക്ഷൻ വത്സൻ തില്ലങ്കേരി എന്നിവരുടെ പേരുകൾ പരിഗണിക്കുന്നുണ്ടെന്നും റിപ്പോർട്ടുകളുണ്ടായിരുന്നു.\nകൃഷ്ണകുമാർ ദേശീയ കൗൺസിൽ അംഗമായി\nനടൻ കൃഷ്ണകുമാർ ബിജെപി ദേശീയ കൗൺസിൽ അംഗമായി എന്നതാണ് അഴിച്ചുപണിയിലെ മറ്റൊരു പ്രത്യേകത. എംഎസ് സമ്പൂർണ, ജി രാമൻ നായർ, ഓഫീസ് സെക്രട്ടറിയായിരുന്ന ജി ഗിരീശൻ എന്നിവരാണ് പുതിയതായി ദേശീയ കൗൺസിലേക്ക് എത്തിയ മറ്റുള്ളവർ. ഇ കൃഷ്ണദാസാണ് ട്രഷറര്. ബിജെപി വക്താവായ ബി ഗോപാലകൃഷ്ണൻ, ട്രഷറർ ചുതമല വഹിച്ചിരുന്ന ജെ ആർ പത്‌മകുമാർ എന്നിവരും സസ്ഥാന സെക്രട്ടറിമാരായി. എ എന് രാധാകൃഷ്ണനും ശോഭാ സുരേന്ദ്രനും വൈസ് പ്രസിഡന്റ് സ്ഥാനത്ത് തുടരും. ഡോ. കെ എസ് രാധാകൃഷ്ണൻ, ഡോ. പ്രമീള ദേവി, സി സദാനന്ദൻ മാസ്റ്റർ, വി ടി രമ, വി വി രാജൻ, സി ശിവൻകുട്ടി, പി രഘുനാഥ് എന്നിവരും വൈസ് പ്രസിഡൻ്റ് സ്ഥാനത്തുണ്ട്. ബിജെപി സംസ്ഥാന പ്രസിഡൻ്റ് കെ സുരേന്ദ്രനാണ് പുതിയ ഭാരവാഹിക പട്ടിക പുറത്തുവിട്ടത്.\nനിർണായക മാറ്റങ്ങൾ ഇങ്ങനെ\nഅഞ്ച് ജില്ലാ അധ്യക്ഷന്മാരെ നീക്കി എന്നതാണ് അഴിച്ചുപണിയിലെ മറ്റൊരു പ്രത്യേകത. പത്തനംതിട്ട, കോട്ടയം, പാലക്കാട്, വയനാട്, കാസർകോട് ജില്ലകളിലെ പ്രസിഡൻ്റുമാരെയാണ് മാറ്റിയത്. നിയമസഭാ തെരഞ്ഞെടുപ്പിലെ തോൽവി അടക്കമുള്ള വിഷയങ്ങളാണ് ജില്ലാ നേതൃത്വത്തിലെ അഴിച്ചുപണിക്ക് കാരണം. കോഴിക്കോട് ജില്ലാ പ്രസിഡൻ്റിനെ മാറ്റുമെന്ന റിപ്പോർട്ടുകൾ ഉണ്ടായിരുന്നുവെങ്കിലും അതുണ്ടായില്ല. വി എ സൂരജ് (പത്തനംതിട്ട), ജി ലിജിൻലാൽ (കോട്ടയം), കെ എം ഹരിദാസ് (പാലക്കാട്), കെപി മധു (വയനാട്), രവീശതന്ത്രി (കാസർകോട്) എന്നിവരാണ് പുതിയ ജില്ലാ പ്രസിഡൻ്റുമാർ.\nസംഘടനയിലെ കൂടുതൽ മാറ്റങ്ങൾ ഇങ്ങനെ\nജനറൽ സെക്രട്ടറിമാരായി എം ടി രമേശ്, ജോർജ് കുര്യൻ, സി കൃഷ്ണകുമാർ, പി സുധീർ, എം ഗണേഷ്, കെ സുഭാഷ് എന്നിവരെ തെരഞ്ഞെടുത്തു. കരമന ജയൻ, എസ് സുരേഷ്, എ നാഗേഷ്, കെ പ്രകാശ് ബാബു, ജെ ആർ പത്‌മകുമാർ, കെ.രഞ്ജിത്, രാജി പ്രസാദ്, കെ ശ്രീകാന്ത്, പന്തളം പ്രതാപൻ, രേണു സുരേഷ് എന്നിവരെ തെരഞ്ഞെടുത്തു. സംസ്ഥാന അധ്യക്ഷൻ കെ സുരേന്ദ്രനൊപ്പം നിലകൊള്ളുന്നവർ തന്നെയാണ് അഴിച്ചു പണിക്ക് ശേഷം നേതൃനിരയിലേക്ക് എത്തുന്നത്.\nആര്‍ട്ടിക്കിള് ഷോവിദ്യാഭ്യാസ യോഗ്യത: ഷാഹിദ കമാലിനോട് ലോകായുക്ത വിശദീകരണം തേടി, സർട്ടിഫിക്കറ്റുകൾ ഹാജരാക്കാൻ നിർദേശം\nസുരേഷ് ഗോപി ബിജെപി കെ സുരേന്ദ്രൻ കൃഷ്ണകുമാർ suresh gopi news suresh gopi krishnakumar kodakara black money case kerala bjp president kerala bjp new leadership k surendran bjp an k surendran bjp\nWeb Title : k surendran will continue as bjp chief in kerala and bjp state bearers new list


ഊര്‍ജ്ജത്തിന്‍റെ വിവേചനബുദ്ധി - Isha Foundation - Official Malayalam Blog\nധ്യാനലിംഗം October 30, 2017\nഅന്വേഷി: ഊര്‍ജത്തിന് വിവേചന ബുദ്ധിയോ, പരിധിയോ ഇല്ലെന്ന് അങ്ങ് പലപ്പോഴും പറഞ്ഞിട്ടുണ്ട്. ധ്യാനലിംഗത്തിന്‍റെ കാര്യത്തിലും ഇതുതന്നയാണോ യാഥാര്‍ഥ്യം, സദ്ഗുരോ?\nസദ്ഗുരു: ഊര്‍ജത്തിന് വിവേചന സ്വഭാവമില്ല എന്നു പറയുന്നതുകൊണ്ട് അര്‍ഥമാക്കുന്നത്, അതിനെ പലതരത്തില് ഉപയോഗപ്പെടുത്താം എന്നതാണ്. സ്വന്തമായി വിവേചന സ്വഭാവം ഊര്‍ജത്തിനില്ല. മനുഷ്യജന്മത്തെ പാവനമായി കരുതാന് കാരണം ബോധപൂര്‍വമുളള വിവേചനം അതിന് സാധ്യമായതിനാലാണ്. ഊര്‍ജ്ജത്തിനെക്കൊണ്ട് ഒരു പ്രത്യേക രീതിയില് സ്ഥിരമായ വിവേചനം ഉണ്ടാക്കിയെടുക്കാനും അതിനെ ഉദ്ദേശിക്കുന്ന രീതിയില് നിലനിര്‍ത്താനും നമുക്ക് സാധിക്കും. ഉദാഹരണത്തിന് വേപ്പുമരത്തിന്‍റെ ഒരു വിത്ത് നിങ്ങള് കുഴിച്ചിട്ടു എന്ന് കരുതുക. വിത്തിനും, അത് വളരാനുളള ഭൂമിക്കും അത് വളര്‍ന്ന് വേപ്പുമരമാകണമെന്നും, വേപ്പിന്‍റെ ഫലങ്ങള് അതില് ഉണ്ടാകണമെന്നുളള വിവേചനമുണ്ടാകും. അത് അവയുടെ സ്ഥിരമായ വിവേചന സ്വഭാവമാണ്. നിങ്ങള്‍ക്ക് വിശക്കുമ്പോള് ഒരു മാമ്പഴം ആഗ്രഹിച്ചാല് അത് നല്‍കാന് വേപ്പിന് കഴിയില്ല. അത്തരത്തിലുളള വിവേചന സ്വാതന്ത്ര്യം അതിനില്ല. അതിന് നിങ്ങളോട് അനുകമ്പ തോന്നിയാലും, ഊര്‍ജത്തിന്‍റെ പ്രവര്‍ത്തന രീതിക്കനുസരിച്ചുളള വിവേചന സ്വാതന്ത്ര്യമേയുളളു.\nഇതിനാലാണ് മനുഷ്യ പ്രകൃതത്തെ ഏറ്റവും മഹത്തരമായി കാണുന്നത്. ബോധപൂര്‍വമുളള വിവേചനം അതിന് സാധ്യമാണ്.\nഇതിനാലാണ് മനുഷ്യ പ്രകൃതത്തെ ഏറ്റവും മഹത്തരമായി കാണുന്നത്. ബോധപൂര്‍വമുളള വിവേചനം അതിന് സാധ്യമാണ്. മറ്റെല്ലായിടത്തും ഊര്‍ജത്തിന്‍റെ പ്രവൃത്തി സ്ഥിരമായ വിവേചനത്തിന്‍റെ അടിസ്ഥാനത്തിലാണ്, ബോധപൂര്‍വമല്ല. ധ്യാനലിംഗവും സ്ഥിരമായ വിവേചന സ്വഭാവമുളള അതിശക്തമായ ഊര്‍ജപ്രഭാവമാണ്. ബോധപൂര്‍വമായ വിവേചനം അതിന് സാധ്യമല്ല. ഒരാള് ഏതെങ്കിലും പ്രത്യേക ആഗ്രഹവുമായോ പ്രത്യേക ആവശ്യവുമായോ ധ്യാനലിംഗത്തിനരികില് എത്തിയാല് അയാളുടെ ഊര്‍ജത്തിന്‍റെ സ്വഭാവമനുസരിച്ച് ധ്യാനലിംഗം പ്രവര്‍ത്തിക്കും. ആദ്ധ്യാത്മിക പുരോഗതി ആഗ്രഹിക്കുന്ന ഒരാള് ജീവിത സാഹചര്യങ്ങളുടെ അനിവാര്യതയില് കുറെ ധനം കിട്ടിയാല് കൊളളാമെന്ന് ആഗ്രഹിക്കുന്നു. അയാളിലെ ഊര്‍ജത്തിന്‍റെ മോഹം മാത്രമേ ധ്യാനലിംഗം സാധ്യമാക്കൂ, അപ്പോഴപ്പോഴത്തേ ആഗ്രഹങ്ങള്‍ക്ക് നിവൃത്തിയുണ്ടാക്കുകയില്ല. ഭൗതിക സുഖങ്ങളാണ് അയാളുടെ അടിസ്ഥാന മോഹമെങ്കില് ധ്യാനലിംഗം അത് സഫലീകരിക്കുന്നു. ബോധപൂര്‍വമുളള പ്രവൃത്തിയല്ല അത്. സ്ഥിരമായ വിവേചന സ്വഭാവത്തിന്‍റെ അടിസ്ഥാനത്തിലുളളതാണത്. ഊര്‍ജത്തിന്‍റെ പ്രവര്‍ത്തനം എല്ലായിടത്തും ഇത്തരത്തിലാണ്. ഈശ്വരനെ നിര്‍ഗുണബ്രഹ്മം എന്ന് വിശേഷിപ്പിക്കുന്നത് ബോധപൂര്‍വമുളള വിവേചനമോ, സ്വന്തമായ ഗുണവിശേഷങ്ങളോ, അദ്ദേഹത്തിനില്ലാത്തതിനാലാണ്. ഊര്‍ജത്തിന് രൂപമില്ല. അതുപോലെ സ്രഷ്ടാവിനും രൂപമില്ല.\nഅന്വേഷി: സദ്ഗുരോ, ഇനിയും എനിക്ക് വ്യക്തത കൈവന്നിട്ടില്ല. ഊര്‍ജത്തിന് വിവേചന സ്വഭാവമില്ലെങ്കില് ധ്യാനലിംഗത്തിന് മുന്‍പില് തീവ്രമായ മോഹങ്ങളുമായി നില്‍ക്കുന്ന ഒരാളെ എങ്ങിനെയാവും കാണുക? അയാളുടെ മോഹങ്ങള് എന്തുതന്നെയായാലും ധ്യാനലിംഗം അത് സഫലമാക്കുമോ? ഒരു കൊലയാളി ഒരാളെ കൊല്ലുവാനുളള തീവ്രാഭിലാഷവുമായി അവിടെ നിന്നാല് എന്തായിരിക്കും സംഭവിക്കുക? അതുപോലെ ലഹരിക്കടിമയായ ഒരുവനോ, കാമഭ്രാന്തനായ ഒരുവനോ തങ്ങളുടെ അതിമോഹങ്ങളുമായി അവിടെ നിന്നാല് എന്താണുണ്ടാവുക? ധ്യാനലിംഗത്തില് നിന്നുയരുന്ന ഊര്‍ജം എങ്ങിനെയാവും പ്രവര്‍ത്തിക്കുക?\nനിങ്ങള് ആരാണെന്നതിനെക്കുറിച്ച് പല സങ്കല്‍പങ്ങളും നിങ്ങള്‍ക്കുണ്ടാകും, എന്നാല് അടിസ്ഥാനപരമായി നിങ്ങള് ചില മോഹങ്ങളുമായി, ചില ദിശകളില്, ചില പരിമിതികള്‍ക്കുളളില് പ്രവര്‍ത്തിക്കുന്ന ജീവോര്‍ജത്തിന്‍റെ അംശമാണ്.\nസദ്ഗുരു: ഞാന് നേരത്തെ സൂചിപ്പിച്ചതുപോലെ നിങ്ങള് ആരാണെന്നതിനെക്കുറിച്ച് പല സങ്കല്‍പങ്ങളും നിങ്ങള്‍ക്കുണ്ടാകും, എന്നാല് അടിസ്ഥാനപരമായി നിങ്ങള് ചില മോഹങ്ങളുമായി, ചില ദിശകളില്, ചില പരിമിതികള്‍ക്കുളളില് പ്രവര്‍ത്തിക്കുന്ന ജീവോര്‍ജത്തിന്‍റെ അംശമാണ്. ആത്യന്തികമായ ലക്ഷ്യം എല്ലാവര്‍ക്കും ഒന്നാണെങ്കിലും, ഓരോ സന്ദര്‍ഭങ്ങളില് ഓരോ ദിശയിലേക്കാണ് പ്രയാണം. “ഞാന്” എന്ന് നിങ്ങള് വിളിക്കുന്നത് ഒരു പ്രത്യേക രീതിയില് പ്രവര്‍ത്തിക്കുന്ന ഊര്‍ജത്തിന്‍റെ ഒരു പ്രത്യേക അംശത്തെയാണ്. ധ്യാനലിംഗം എന്ന് ഞാന് വിളിക്കുന്നതും ഊര്‍ജത്തിന്‍റെ മറ്റൊരു രൂപമാണ്. കൂടുതല് സൂക്ഷ്മവും കൂടുതല് തീവ്രവുമായ ഊര്‍ജത്തിന്‍റെ സ്ഥിതിയനുസരിച്ച് മാത്രമേ അത് പ്രതികരിക്കുകയുളളു. നിങ്ങളുടെ ഊര്‍ജം രോഗലക്ഷണം കാണിക്കുന്നു എങ്കില് അത് നിങ്ങളെ ആരോഗ്യത്തിലേക്ക് നയിക്കും. നിങ്ങളുടെ ഊര്‍ജം എന്തിനോടെങ്കിലും അതിയായ മോഹം കാട്ടുന്നുവെങ്കില് അത് സഫലമാക്കുന്ന രീതിയില് ധ്യാനലിംഗം പ്രവര്‍ത്തിക്കും.\nനിങ്ങളുടെ മനസ്സുകൊണ്ട് നിങ്ങള് എന്തെങ്കിലും ചിന്തിച്ചു എന്ന് വിചാരിച്ച് ആ ചിന്തകള് ധ്യാനലിംഗം സഫലമാക്കില്ല. അതുകൊണ്ടാണ് ഞാന് പറയുന്നത് എന്തെങ്കിലും ആവശ്യപ്പെടാനായി അവിടെ പോകരുത് എന്ന്. വെറുതെ അവിടെ ഇരിക്കുക ഒന്നും ചോദിക്കാതെ, ഒന്നും ചെയ്യാതെ, വെറുതെ ഇരിക്കുക അങ്ങിനെ ഇരിക്കുമ്പോള് നിങ്ങളുടെ ഉള്ളിലെ അഭിലാഷം, ഒരു പക്ഷേ നിങ്ങള് അതിനെക്കുറിച്ച് ബോധവാനല്ലെങ്കില്‍പ്പോലും സഫലമാക്കിത്തരും. അതുമാത്രമേ നിങ്ങള്‍ക്ക് സുഖവും സമാധാനവും കൈവരുത്തുകയുളളു. ഇന്ന് മനസ്സില്‍കണ്ട്, നാളെ സഫലമാകുന്ന തരത്തിലുളള ബാഹ്യമായ കാര്യങ്ങള് അര്‍ഥമില്ലാത്തവയാണ്. എന്നാല് നിങ്ങളുടെ കര്‍മബന്ധങ്ങളുടെ ഫലമായി, ഒരുപക്ഷേ നിങ്ങള്‍പോലും അറിയാതെ നിങ്ങളില് ഉറങ്ങിക്കിടക്കുന്ന അഭിലാഷങ്ങള് ഉണ്ടാകും. ഇവയെയാണ് ധ്യാനലിംഗം സഫലമാക്കുന്നത്. ധ്യാനലിംഗം നിങ്ങളുടെ ആദ്ധ്യാത്മിക വളര്‍ച്ചയ്ക്കു വേണ്ടിയുളളതാണെന്ന് വീണ്ടും വീണ്ടും ഞാന് പറയുമ്പോള് അതുകൊണ്ടുദ്ദേശിക്കുന്നത്, എല്ലാ മനുഷ്യരും അവരില് വളരുന്ന മോഹങ്ങള് എന്തു തന്നെയായാലും, കാംക്ഷിക്കുന്നത് വികാസം മാത്രം, അതിരുകളില്ലാത്ത വികാസം, പരമകാരണത്തിലേക്കുളള വികാസം. ധ്യാനലിംഗം അതില് നിങ്ങളെ സഹായിക്കും. ഊര്‍ജം ഊര്‍ജത്തെ തിരിച്ചറിയുകയും ഊര്‍ജതലത്തില് മാത്രം പ്രവര്‍ത്തിക്കുകയും ചെയ്യും. ബോധപൂര്‍വമുളള വിവേചനം അതിന് സാധ്യമല്ല. ധ്യാനലിംഗത്തിന്‍റെ ഗുണങ്ങള് വിവിധ തലങ്ങളിലുള്ളതായതുകൊണ്ട് ശരിയായ ഗുണദോഷ വിവേചനത്തോടെ പ്രവര്‍ത്തിക്കാനേ കഴിയു.\nPrevious articleധ്യാനലിംഗ നിര്‍മ്മാണത്തിന്‍റെ ശാസ്ത്രം


St Marys Knanaya Catholic Parish Toronto | പ്രശസ്ത സുവിശേഷ പ്രെഘോഷകനായ ബ്രദർ മാരിയോ ജോസഫ് കാനഡയിൽ; ടൊറന്റോ സെന്റ് മേരിസ് ക്‌നാനായ കാത്തലിക് ഇടവകയുടെ ധ്യാനം മാർച്ചിൽ - MarunadanMalayalee.com\nFebruary 06, 202010:29 AM IST Permalink\nപ്രശസ്ത സുവിശേഷ പ്രെഘോഷകനായ ഡോ. മാരിയോ ജോസഫ് നയിക്കുന്ന ധ്യാനം കാനഡയിൽ വലിയ നോമ്പ് കാലത്തു നടത്തപ്പെടുന്നു. ടൊറോന്റോ സെന്റ് മേരീസ് ക്‌നാനായ കാതോലിക്ക ഇടവകയുടെ നേതൃത്വത്തിൽ മാർച്ച്7, 8 തീയതികളിൽ ആണ് ടൊറോന്റോ യിൽ ധ്യാനം നടത്തപ്പെടുന്നത്.\nകൂടുതൽ വിവരങ്ങൾക്കായി [email protected] എന്ന ഇമെയിൽലോ 4168794003 , 6477103480 , 6478096312 എന്നീ നമ്പറുകളിലോ ബന്ധപ്പെടുക. ഈ നോമ്പുകാല ധ്യാനത്തിലേക്കു കാനഡയിലുള്ള എല്ലാവരെയും സാദരം സ്വാഗതം ചെയ്യുന്നു.\nകത്തോലിക്ക ധ്യാനഗുരു ജോസഫ് മാരിയോയ്‌ക്കെതിരെ കേസ്


രാംചരണിനുവേണ്ടി അനു Vs രാശി - Nanaonline\nതെലുങ്കകത്തെ ടോപ്പ് നായകന്മാരുടെ ലിസ്റ്റില് രാംചരണിന്‍റെ പേര് ഒട്ടും പുറകിലല്ല. അദ്ദേഹത്തിന്‍റെ ചിത്രങ്ങളെ കുറിച്ചറിയാന് പ്രേക്ഷകര് എന്നും അക്ഷമരായാണ് കാത്തിരിക്കുന്നത്. ഇപ്പോള്‍തന്നെ തെലുങ്കകത്തെ തിരക്കുള്ള നടിമാരില് ഒരാളാണ് അനു ഇമ്മാനുവല്. മലയാളത്തിലെക്കാളും തമിഴകത്തും തെലുങ്കിലുമാണ്... Read More\nതെലുങ്കകത്തെ ടോപ്പ് നായകന്മാരുടെ ലിസ്റ്റില് രാംചരണിന്‍റെ പേര് ഒട്ടും പുറകിലല്ല. അദ്ദേഹത്തിന്‍റെ ചിത്രങ്ങളെ കുറിച്ചറിയാന് പ്രേക്ഷകര് എന്നും അക്ഷമരായാണ് കാത്തിരിക്കുന്നത്. ഇപ്പോള്‍തന്നെ തെലുങ്കകത്തെ തിരക്കുള്ള നടിമാരില് ഒരാളാണ് അനു ഇമ്മാനുവല്. മലയാളത്തിലെക്കാളും തമിഴകത്തും തെലുങ്കിലുമാണ് അനു ശ്രദ്ധ തിരിക്കുന്നത്. പവന്‍കല്യാണ് അല്ലുഅര്‍ജ്ജുന് എന്നിവരുടെ നായികയായി കരാര് ചെയ്യപ്പെട്ടിരിക്കുകയാണിപ്പോള് അനു. ഇതിനിടയില് രാംചരണിന്‍റെ നായികയാകാനുള്ള ക്ഷണവും അനുവിനെത്തേടി എത്തിയിരിക്കുന്നു.\nപക്ഷേ ഒപ്പം തന്നെ രാശിഖന്നയും ഇവര്‍ക്ക് പ്രിയങ്കരിതന്നെ. തെലുങ്കിലാണ് രാശി ഏറെ ശ്രദ്ധേയമെങ്കിലും അടുത്തിടെ മോഹന്‍ലാലിന്‍റെ ‘വില്ലനി’ലെ അഭിനയത്തിലൂടെ മലയാളികള്‍ക്കും രാശി സുപരിചിതയായിക്കഴിഞ്ഞിരിക്കുന്നു. അനുവോ രാശിയോ? എന്നതാണ് ഇപ്പോള് പ്രേക്ഷകര് അറിയാന് കാത്തിരിക്കുന്നത്.\nഅനു ധനുഷിന്‍റെ നായിക\nധനുഷ് വീണ്ടും സംവിധായകനാകുന്നു. ധനുഷും നാഗാര്‍ജ്ജുനയും ഒത്തുചേരുന്ന ഈ സിനിമയി... Read More\n'ബാഹുബലി' ഒന്നും രണ്ടും ഭാഗങ്ങള് ചേര്‍ത്ത് ഇന്ത്യന് സിനിമാചരിത്രത്തില്‍തന്ന... Read More\nശിവകാര്‍ത്തികേയന് ചിത്രത്തില് അനുഇമ്മാനുവലും ഐശ്വര്യാരാജേഷും\nസണ്‍പിക്ച്ചേഴ്സിന്‍റെ ബാനറില് പാണ്ഡ്യരാജ് സംവിധാനം ചെയ്യുന്ന ശിവകാര്‍ത്തികേയ... Read More


jp nadda | കോടിയേരി ബാലകൃഷ്ണൻ പൊതു ഖജനാവ് മുടക്കി പൈലറ്റ് വാഹനം ഉപയോഗിക്കുന്നതിനെതിരെ ബഹളം വയ്ക്കുന്നവർ അറിയുക; ബിജെപി വർക്കിങ് പ്രസിഡന്റിനെ കാക്കുന്നത് വിവിഐപികൾക്കുള്ള സെഡ് പ്ലസ് കാറ്റഗറി സുരക്ഷ; ചുറ്റിനും ആറു കമാണ്ടോകളും 35 സിആർപിഎഫ് ഭടന്മാരുമായി ജെപി നദ്ദയ്ക്ക് പഴുതടച്ച് സുരക്ഷയൊരുക്കി കേന്ദ്ര സർക്കാർ - MarunadanMalayali.com\nകോടിയേരി ബാലകൃഷ്ണൻ പൊതു ഖജനാവ് മുടക്കി പൈലറ്റ് വാഹനം ഉപയോഗിക്കുന്നതിനെതിരെ ബഹളം വയ്ക്കുന്നവർ അറിയുക; ബിജെപി വർക്കിങ് പ്രസിഡന്റിനെ കാക്കുന്നത് വിവിഐപികൾക്കുള്ള സെഡ് പ്ലസ് കാറ്റഗറി സുരക്ഷ; ചുറ്റിനും ആറു കമാണ്ടോകളും 35 സിആർപിഎഫ് ഭടന്മാരുമായി ജെപി നദ്ദയ്ക്ക് പഴുതടച്ച് സുരക്ഷയൊരുക്കി കേന്ദ്ര സർക്കാർ\nOctober 11, 2019 | 08:38 AM IST | Permalink\nകൊച്ചി: സിപിഎം സംസ്ഥാന സെക്രട്ടറിയാണ് കോടിയേരി ബാലകൃഷ്ണൻ. അധികാരത്തിൽ ഇരിക്കുന്ന പാർട്ടിയുടെ സെക്രട്ടറി. കോടിയേരിയുടെ പൈലറ്റ് വാഹനം അപകടം ഉണ്ടാക്കിയപ്പോൾ ചർച്ച പോയത് ഖജനാവിലേക്കാണ്. പൊതു പണം എടുത്ത് കോടിയേരിക്ക് സുരക്ഷ ഒരുക്കേണ്ടതുണ്ടോ എന്നതായിരുന്നു ഉയർന്ന ചോദ്യം. ഇത് ചർച്ചയാക്കിയവർക്കുള്ള മറുപടിയാണ് വിവിഐപിക്കാർക്കുള്ള സെഡ് പ്ലസ് കാറ്റഗറി സുരക്ഷയിൽ ബിജെപിയുടെ വർക്കിങ് പ്രസിഡന്റ് ജെപി നദ്ദ എത്തിയെന്ന റിപ്പോർട്ട്.\nസുരക്ഷാ ഭീഷണിയുണ്ടെന്ന റിപ്പോർട്ടുകളെ തുടർന്നാണ് ജെ.പി നദ്ദയ്ക്ക് സിആർപിഎഫ് കമാൻഡോകളുടെ സെഡ് കാറ്റഗറി സുരക്ഷ ഏർപ്പെടുത്തുന്നത്. രണ്ടാഴ്ച മുമ്പാണ് പഴുതടച്ച സുരക്ഷ ഏർപ്പെടുത്തിയതെന്ന് വാർത്താ ഏജൻസി റിപ്പോർട്ടുചെയ്തു. മുൻ പ്രധാനമന്ത്രി മന്മോഹൻ സിങിന് സെഡ് പ്ലസ് ക്യാറ്റഗറി സുരക്ഷ നൽകിയതിന് പിന്നാലെയാണ് ബിജെപി വർക്കിങ് പ്രസിഡന്റിനും സുരക്ഷ നൽകാൻ സർക്കാർ തീരുമാനിച്ചത്. 35 സിആർപിഎഫ് കമാൻഡോകളെയാണ് ജെ.പി നഡ്ഡയുടെ സുരക്ഷ ചുമതലയ്ക്കായി നിയോഗിച്ചിരിക്കുന്നത്. പല ഷിഫ്റ്റുകളിലാവും ഇവർ ജോലി ചെയ്യുക.\nഒരേ സമയം ആറ് കമാൻഡോകളാണ് നഡ്ഡയ്ക്ക് ചുറ്റും ഉണ്ടാവുക. നഡ്ഡയുടെ വീട്ടിലും യാത്രകളിലും കമാൻഡോകൾ അനുഗമിക്കും. ഇതിന് പുറമെ ഒരു എസ്‌കോർട്ട് കാറും രണ്ട് പി.എസ്.ഒ ഉദ്യോഗസ്ഥരും നഡ്ഡയ്ക്ക് അനുവദിക്കും. 52 പേർക്കാണ് നിലവിൽ സിആർപിഎഫ് സുരക്ഷ നൽകുന്നത്. ഇതിൽ 20 പേർക്ക് പ്രത്യക സുരക്ഷയാണ് നൽകുന്നത്. സുബ്രഹ്മണ്യൻ സ്വാമി, കേന്ദ്രമന്ത്രി ബാബുൽ സുപ്രിയോ, ബാബാ രാംദേവ് എന്നിവരാണ് ഈ പട്ടികയിലുള്ളത്. ഇവരെല്ലാം ബിജെപിയുമായി അടുപ്പമുള്ളവരാണ്. അതായത ഭരണത്തിൽ ഇരിക്കുന്നവർ അവർക്ക് വേണ്ടപ്പെട്ടവർക്ക് ഇത്തരത്തിൽ സുരക്ഷ നൽകുന്നത് സാദാ കാര്യങ്ങളാണ്. കോടിയേരിയുടെ പൈലറ്റ് വാഹനത്തിന് പിന്നിലും ഇത് തന്നെയാണ് ഉള്ളത്. കേരളം ഭരിക്കുന്ന സർക്കാർ അതിന്റെ സെക്രട്ടറിക്ക് സുരക്ഷ നൽകുന്നു.\nമുൻ പ്രധാനമന്ത്രി ഡോ.മന്മോഹൻ സിങിനുള്ള പ്രത്യേക സംരക്ഷണ സംഘത്തിന്റെ (എസ്‌പി.ജി) സുരക്ഷ നേരത്തെ പിൻവലിച്ചിരുന്നു. അതിന് ശേഷമാണ് മന്മോഹൻ സിങിനുള്ള സെഡ് പ്ലസ് സുരക്ഷ തുടരാൻ തീരുമാനിച്ചത്. രഹസ്യാന്വേഷണ വിഭാഗങ്ങളുടെ റിപ്പോർട്ടുകളുടെ അടിസ്ഥാനത്തിലാണ് തീരുമാനം. പ്രധാനമന്ത്രി നരേന്ദ്ര മോദി കോൺഗ്രസ് അധ്യക്ഷ സോണിയ ഗാന്ധി, മക്കളായ രാഹുൽ ഗാന്ധി, പ്രിയങ്ക ഗാന്ധി തുടങ്ങിയവർക്ക് നിലവിൽ രാജ്യത്ത് എസ്‌പി.ജി.സുരക്ഷ നൽകുന്നുണ്ട്.\nമുൻ പ്രധാനമന്ത്രി എച്ച്.ഡി.ദേവ ഗൗഡയുടെ എസ്‌പിജി സുരക്ഷയും നേരത്തെ പിൻവലിച്ചിരുന്നു. ഭീഷണികളുടെ അടിസ്ഥാനത്തിലാണ് മുൻപ്രധാനമന്ത്രിമാർക്കും അവരുടെ കുടുംബങ്ങൾക്കും എസ്‌പിജി സുരക്ഷ നൽകുന്നത്. മന്മോഹൻസിങിന്റെ മക്കളും വാജ്പേയിയുടെ വളർത്തുമകളും തങ്ങൾക്കുണ്ടായിരുന്ന എസ്‌പിജി സുരക്ഷ നേരത്തെ വേണ്ടെന്ന് വെച്ചിരുന്നു.


Bra vs Ven: രണ്ട് ഗോളടിച്ചിട്ടും ബ്രസീലിന് സമനില; ജയിച്ചത് ‘വാര്’ – SHOP & NEWS\nഹിന്ദുക്കള് മുസ്ലീങ്ങളെ കൊന്നൊടുക്കുന്നു; ഡല്‍ഹി സംഘര്‍ഷത്തില് രൂക്ഷ വിമര്‍ശനം\nBra vs Ven: രണ്ട് ഗോളടിച്ചിട്ടും ബ്രസീലിന് സമനില; ജയിച്ചത് ‘വാര്’\nസാല്‍വദോര്: ഇന്ന് പുലര്‍ച്ചെ നടന്ന ബ്രസീല്- വെനസ്വേല മത്സരത്തില് ഇരുടീമുകളും സമനില പങ്കിട്ടപ്പോള് ജയിച്ചത് 'വാര്'. വെനസ്വേലയ്ക്കെതിരെ ബ്രസീല് രണ്ട് ഗോളുകള് നേടിയെങ്കിലും വീഡിയോ അസിസ്റ്റന്‍റ് റഫറി സിസ്റ്റം പ്രകാരം ഇവ ഗോളല്ലെന്ന് വിധിക്കുകയായിരുന്നു. 61ാം മിനുട്ടില് ഗബ്രിയേല് ജീസസിന്‍റെ ഗോളും 87ാം മിനുട്ടില് ഫിലിപ് കുട്ടീഞ്ഞ്യോയുടെ ഗോളുമാണ് വാറില് തട്ടി തെറിച്ചുപോയത്.\nസാല്‍വദോറിലെ ഫോണ്ടെ നോവ സ്റ്റേഡിയത്തിലാണ് മത്സരം നടന്നത്. മത്സരത്തില് ഉടനീളം കൃത്യമായ ആധിപത്യം പുലര്‍ത്തിയെങ്കിലും ഗോള് മാത്രം അകന്നുനിന്നു. ആദ്യപകുതിയില് 80 ശതമാനത്തിന് മുകളില് സമയവും പന്ത് കൈവശം വെച്ചത് ബ്രസീലായിരുന്നു. വെനസ്വേലയെ കളിപഠിപ്പിക്കുന്ന തരത്തിലേക്ക് ബ്രസീല് മത്സരത്തെ കൊണ്ടുപോയി.\nഎന്നാല് രണ്ടാം പകുതിയില് എങ്ങനെയും ഗോള് നേടണമെന്ന ഉറച്ച തീരുമാനവുമായാണ് ബ്രസീല് കളത്തിലിറങ്ങിയത്. അധികം വൈകാതെ തന്നെ ഫിര്‍മിനോ നല്‍കിയ ഒരു മികച്ച പാസില് നിന്ന് ജീസസ് ഒരു ഗോള് കണ്ടെത്തുകയും ചെയ്തു. റഫറി മൈതാനമധ്യത്തിലേക്ക് വിസില് മുഴക്കിയെങ്കിലും വെനസ്വേല വാര്(വീഡിയോ അസിസ്റ്റന്‍റ് റഫറി) ആവശ്യപ്പെട്ടു. വാര് റിവ്യുവിന് ശേഷം ഫിര്‍മിനോ ഓഫ്സൈഡാണെന്ന് കണ്ടെത്തുകയും ഗോള് നിഷേധിക്കുകയും ചെയ്തു.\n87ാം മിനുട്ടില് കുട്ടീഞ്ഞ്യോ വീണ്ടും ആതിഥേയരെ ജയത്തിലേക്ക് നയിച്ചെന്ന് തോന്നിപ്പിച്ചുകൊണ്ട് വെനസ്വേലന് വലകുലുക്കി. എന്നാല് വെനസ്വേല വീണ്ടും വാര് ആവശ്യപ്പെട്ടു. വീണ്ടും ബ്രസീലിന് ഗോള് നിഷേധിക്കപ്പെട്ടു. മത്സരത്തിന്‍റെ മുഴുവന് സമയവും അവസാനിച്ചപ്പോഴും സ്കോര് ബ്രസീല് 0-0 വെനസ്വേല.\nരണ്ട് മത്സരങ്ങളില് നിന്ന് നാല് പോയിന്‍റുമായി നിലവില് ഗ്രൂപ്പില് ഒന്നാമതാണ് ബ്രസീല്. ആദ്യമത്സരത്തില് ബൊളീവിയയെ എതിരില്ലാത്ത മൂന്ന് ഗോളിന് കാനറികള് പരാജയപ്പെടുത്തിയിരുന്നു. ഗ്രൂപ്പ് ഘട്ടത്തിലെ മൂന്നാം മത്സരത്തില് 23ാം തീയതി ബ്രസീല് പെറുവിനെ നേരിടും.\n'കൂടെ നിന്ന് ചതിച്ചത് സ്വന്തം പാർട്ടിക്കാർ; ചെയർപേഴ്സൺ വ്യക്തിവൈരാഗ്യം തീർത്തു'\nപെരുമ്പാവൂരിൽ മഞ്ഞമഴ; പരിഭ്രാന്തരായ് പ്രദേശവാസികള്


ബ്രിട്ടനിൽ ജനസംഖ്യയിൽ അമ്പതിൽ ഒരാൾക്ക് കൊവിഡ്; ഗുരുതര പ്രതിസന്ധിയ്ക്ക് പരിഹാരം വാക്സീനേഷൻ മാത്രമെന്ന് പ്രധാനമന്ത്രി;ഒരു മലയാളി മരണം കൂടി; നിയന്ത്രണങ്ങൾ നീട്ടാൻ ജർമനിയും ഇറ്റലിയും\nSaturday, January 16, 2021 20:52:40 PM\nബ്രിട്ടനിൽ ജനസംഖ്യയിൽ അമ്പതിൽ ഒരാൾക്ക് കൊവിഡ്; ഒരു മലയാളി മരണം കൂടി\nസ്വന്തം ലേഖകൻ: ബ്രിട്ടനിൽ അമ്പതിൽ ഒരാൾ വീതം ഇതിനോടകം കൊവിഡ് രോഗികളായിക്കഴിഞ്ഞതായി റിപ്പോർട്ട്. ഓഫിസ് ഓഫ് നാഷനൽ സ്റ്റാറ്റിസ്റ്റിക്സിന്റെ കണക്കുപ്രകാരം ജനസംഖ്യയുടെ രണ്ടു ശതമാനം കൊവിഡ് രോഗികളാണ്. ബ്രിട്ടനിൽ വീണ്ടും ലോക്ക്ഡൗൺ പ്രഖ്യാപിച്ച പ്രധാനമന്ത്രി ബോറിസ് ജോൺസന്റെ നടപടി ശരിവയ്ക്കുന്നതാണ് പുതിയ കണക്കുകൾ.\n60,916 പേരാണ് ഇന്നലെമാത്രം രോഗികളായത്. 24 മണിക്കൂറിനിടെ മരിച്ചത് 830 പേരും. കൊവിഡ് മഹാമാരി ആരംഭിച്ചശേഷം ആദ്യമായാണ് ബ്രിട്ടനിൽ ഇത്രയേറെ ആളുകൾക്ക് ഒരുദിവസം രോഗം സ്ഥിരീകരിക്കുന്നത്. കഴിഞ്ഞ ഒരാഴ്ചയായി ദിവസേന അമ്പതിനായിരത്തിലേറെ ആളുകളാണ് ബ്രിട്ടനിൽ രോഗികളാകുന്നത്.\nനിലവിലെ പ്രതിസന്ധിക്കു പരിഹാരം വാക്സീനേഷൻ മാത്രമെന്ന് പ്രധാനമന്ത്രിപോലും തുറന്നു സമ്മതിക്കുന്നു. വാക്സീനേഷൻ നടപടികൾ ഊർജിതമായി തുടരുന്ന ബ്രിട്ടനിൽ, ഇതിനോടകം 13 ലക്ഷം ആളുകൾക്ക് കൊവിഡ് വാക്സീന്റെ ഒന്നാം ഡോസ് നൽകിക്കഴിഞ്ഞു. ഇതിൽ ആറര ലക്ഷംപേരും 80 വയസിനു മുകളിലുള്ളവരാണ്. 80 കഴിഞ്ഞവരിൽ 23 ശതമാനം പേർക്കും ആദ്യഡോസ് വാക്സീൻ നൽകാനായി.\nഎൺപതു കഴിഞ്ഞ മറ്റുള്ളവർക്കും കെയർ ഹോമിലെ റസിഡൻസിനും ആശുപത്രി സ്റ്റാഫിനും എഴുപതു വയസ് കഴിഞ്ഞവർക്കും മറ്റ് രോഗാവസ്ഥകൾ ഉള്ളവർക്കുമാണ് അടുത്ത ഘട്ടത്തിൽ വാക്സീൻ നൽകുക. ആയിരത്തിലധികം വാക്സീനേഷൻ സെന്ററുകളിലൂടെ വരുംദിവസങ്ങളിൽ ഇതിനുള്ള നടപടികൾ ത്വരിതപ്പെടുത്തുമെന്ന് പ്രധാനമന്ത്രി അറിയിച്ചു.\nമാർച്ചിലേക്കാൾ സ്ഥിതിഗതികൾ മോശമാണെങ്കിലും, നിയന്ത്രണങ്ങളോട് ആദ്യ ലോക്ഡൗണിൽ കാണിച്ച അനുസരണ, ഇക്കുറി ജനങ്ങൾക്കില്ല. ലണ്ടൻ ഉൾപ്പെടെയുള്ള വൻ നഗരങ്ങളിൽ പൊതുജീവിതത്തിന് കാര്യമായ വ്യതിയാനം ലോക്ഡൗൺ സൃഷ്ടിച്ചിട്ടില്ല. ലോക്ഡൗണിന്റെ പശ്ചാത്തലത്തിൽ ഈമാസം അവസാനം ഇന്ത്യയിലേക്ക് നടത്താനിരുന്ന സന്ദർശനം പ്രധാനമന്ത്രി ബോറിസ് ജോൺസൺ. റദ്ദാക്കി. റിപ്പബ്ലിക് ദിനത്തിലെ മുഖ്യാതിഥിയായിരുന്നു ബോറിസ് ജോൺസൺ.\nഒരു മലയാളി മരണം കൂടി\nഅതിനിടെ ബ്രിട്ടനിൽ മലയാളികളെ ദു:ഖത്തിലാഴ്ത്തി ഒരു മരണം കൂടി. വെസ്റ്റ് ലണ്ടനിലെ ഹെയർഫീൽഡിൽ താമസിക്കുന്ന കോട്ടയം സ്വദേശി ജോൺ വർഗീസ് (75) ആണ് മരിച്ചത്. കോട്ടയം പെരുമ്പായിക്കാട് തോപ്പിൽ കുടുംബാഗമാണ് ബേബിച്ചൻ എന്നറിയപ്പെടുന്ന ജോൺ വർഗീസ്. ഏതാനും ദിവസങ്ങളായി കൊവിഡ് ബാധിച്ച് ചികിൽസയിലായിരുന്നു. ജോൺ വർഗീസിന്റെ ഭാര്യ മരിയയും കൊവിഡ് ബാധിച്ച് ചികിൽസയിലാണ്. മക്കൾ ജിയോ (അമേരിക്ക), അല്ലി (യുകെ). സംസ്കാരം പിന്നീട് ബ്രിട്ടനിൽ നടക്കും.\nനിയന്ത്രണങ്ങൾ നീട്ടാൻ ജർമനിയും ഇറ്റലിയും\nക്രിസ്മസ് – പുതുവത്സര ആഘോഷങ്ങളുമായി ബന്ധപ്പെട്ട് ജനുവരി ഏഴുവരെ ഇറ്റലിയിൽ പ്രഖ്യാപിച്ചിരുന്ന കൊവിഡ് നിയന്ത്രണങ്ങൾ ജനുവരി 15 വരെ ദീർഘിപ്പിച്ചു. കൂട്ടം ചേർന്നും കൊവിഡ് മാനദണ്ഡങ്ങൾ ലംഘിച്ചും പലയിടത്തും നടത്തിയ അവധിക്കാല ആഘോഷങ്ങളുടെ പ്രത്യാഘാതങ്ങൾ, പുതിയ കൊവിഡ്- 19 വൈറസ് ബാധയുടെ പശ്ചാത്തലത്തിൽ വിലയിരുത്തിയതിന്റെ അടിസ്ഥാനത്തിലാണ് നിയന്ത്രണങ്ങൾ നീട്ടാൻ തീരുമാനിച്ചത്.\nഇതനുസരിച്ച് ജനുവരി ഒൻപത്, 10 ദിവസങ്ങളിൽ രാജ്യം ഓറഞ്ച് സോണിലേയ്ക്ക് മാറും. 15 വരെയുള്ള മറ്റു ദിവസങ്ങൾ ഇറ്റലിയിൽ യെല്ലോ സോൺ ആയിരിക്കും. ജോലി, ചികിത്സ തുടങ്ങായ ആവശ്യങ്ങൾക്കല്ലാതെ റീജിയനുകൾക്കു വെളിയിലേയ്ക്കുള്ള യാത്ര ഓറഞ്ച് സോൺ കാലയളവിൽ അനുവദിച്ചിട്ടില്ല. ബന്ധുക്കളുടെയും സുഹൃത്തുക്കളുടെയും വീടുകൾ സന്ദർശിക്കുന്നതിനും നിയന്ത്രണമുണ്ട്.\nഓറഞ്ചു സോൺ നിലവിലുള്ള ഒൻപത്, 10 തീയതികളിൽ ബാറുകളും റസ്റ്ററൻ്റുകളും പ്രവർത്തിക്കില്ല. കടകൾ, ബ്യൂട്ടി പാർലറുകൾ എന്നിവ തുറക്കാൻ അനുവദിക്കും. യെല്ലോ സോൺ കാലയളവിൽ റസ്റ്ററൻ്റുകളും ബാറുകളും വൈകിട്ട് ആറുവരെ പ്രവർത്തിക്കും. ആറിനുശേഷം ടേക്ക് എവേ, ഹോം ഡെലിവറി സേവനങ്ങൾ തുടരാം.\nജർമനി ലോക്ഡൗൺ മാസാവസാനം വരെ നീട്ടാൻ ആലോചിക്കുന്നതായി റിപ്പോർട്ട്. ഡിസംബർ 16 നാണ് നിലവിലെ ദേശീയ ലോക്ഡൗൺ ആരംഭിച്ചത്. 8.3 കോടി ജനസംഖ്യയുള്ള രാജ്യത്ത് ഇതുവരെ 2.65 ലക്ഷം പേർക്ക് കുത്തിവയ്പു ന‌ടത്തി.


ലൈംഗിക പീഡന പരാതി പിന്‍വലിക്കാന് കോണ്‍ഗ്രസ് മണ്ഡലം പ്രസിഡന്റ് അഭിലാഷ് കുരോംവിളയുടെ ഭീഷണി - തമസോമ | Thamasoma\nHome / CRIME & PUNISHMENT / ലൈംഗിക പീഡന പരാതി പിന്‍വലിക്കാന് കോണ്‍ഗ്രസ് മണ്ഡലം പ്രസിഡന്റ് അഭിലാഷ് കുരോംവിളയുടെ ഭീഷണി\nലൈംഗിക പീഡന പരാതി പിന്‍വലിക്കാന് കോണ്‍ഗ്രസ് മണ്ഡലം പ്രസിഡന്റ് അഭിലാഷ് കുരോംവിളയുടെ ഭീഷണി\nWritten by: Raseena Raz\nപിൻവലിക്കപ്പെടുന്ന ഓരോ ലൈംഗിക പീഡന പരാതികളുടെ പിറകിലും ലിംഗം കൊണ്ട് ചിന്തിക്കുന്ന ഒരു മധ്യസ്ഥന്റെയും കാശിനു വേണ്ടി കൃത്യവിലോപം നടത്തുന്ന നിയമ പാലകരുടെയും സാനിധ്യം ഉണ്ടാവും. ഇത്തരത്തിൽ പ്രാദേശിക വാർത്താ കോളങ്ങളിൽ ഒതുങ്ങി ഇല്ലായ്മ ചെയ്യപ്പെടാൻ പോവുന്ന ഒരു പരാതി, പരാതിക്കാരിയുടെ ശബ്‌ദത്തോടൊപ്പം പങ്കു വെക്കുന്നു.\nകഴിഞ്ഞ മാസം 29ന് എഴുകോണ് സ്വദേശിനിയായ യുവതിയെ രണ്ടുപേര് ചേര്‍ന്ന് ലൈംഗീകമായി പീഡിപ്പിക്കാന് ശ്രമിക്കുന്നു. പ്രസ്തുത കുറ്റകൃത്യത്തെ കുറിച്ച് പരാതി നല്‍കാനായി യുവതി പുത്തൂര് പോലീസ് സ്റ്റേഷനിൽ എത്തുന്നു. പരാതി സ്വീകരിക്കാതെ യുവതിയോട് പിറ്റേ ദിവസം വൈകുന്നേരം അഞ്ചു മണിക്ക് പോലീസ് സ്റ്റേഷനില് എത്താന് ആവിശ്യപ്പെട്ട് പോലീസ് മടക്കി അയക്കുന്നു .\nഎന്നാല് പിറ്റേ ദിവസം പോലീസ് സ്റ്റേഷനിൽ എത്തിയ യുവതിയെ എസ് ഐ യും അതേ സമയം സ്റ്റേഷനില് എത്തിയ അഭിലാഷ് കുരോംവിളയും (കോണ്‍ഗ്രസ് മണ്ഡലം പ്രസിഡന്റ്) ചേര്‍ന്ന് കേസ് പിന്‍വലിക്കാൻ നിർബന്ധിക്കുന്നു. അതിനു തയ്യാറാകാതിരുന്ന യുവതിയെ സ്റ്റേഷനിൽ വച്ചും തുടര്‍ന്ന് രാത്രിയില് വീട്ടിലെത്തിയും കോണ്‍ഗ്രസ് നേതാവ് അഭിലാഷ് കുരോംവിള ഭീഷണിപ്പെടുത്തുന്നു. കേസ് പിന്‍വലിച്ചില്ല എങ്കില് നാട്ടില് ജീവിക്കാന് അനുവദിക്കില്ല എന്നാണു ഭീഷണി.\nഇത്രയും കാര്യങ്ങൾ സ്ത്രീ സംസാരിക്കുന്നതിന്‍റെ വോയിസ് നോട്ട് , ഇതിനെക്കുറിച്ച് പത്രത്തില് പ്രാദേശികമായി വന്ന വാര്‍ത്ത, പ്രതിയുടെ ചിത്രം, എന്നിവ ഈ പോസ്റ്റിനൊപ്പം ചേര്‍ക്കുന്നു .\nരണ്ട് കുട്ടികളുമായി ജീവിക്കുന്ന ഒരു സ്ത്രീ, അവർക്ക് നേരെ ഉണ്ടായ ലൈംഗിക ആക്രമണത്തിൽ പരാതിയുമായി മുമ്പോട്ട് വരുമ്പോൾ നേരിടേണ്ടി വരുന്നത് ചെവി തുറന്ന് കേൾക്കണം. കേരള സമൂഹത്തിന്‍റെ സ്ത്രീകൾ എങ്ങിനെ ജീവിക്കുന്നു എന്ന് മിനിമം ബോധ്യം ഉണ്ടാവാണെങ്കിലും ഉപകരിക്കട്ടെ.


കേരളത്തിന് 3,60,500 ഡോസ് കൊവിഷീൽഡ് വാക്‌സിൻ കൂടി... - Pravasabhumi\nകേരളത്തിന് 3,60,500 ഡോസ് കൊവിഷീൽഡ് വാക്‌സിൻ കൂടി…\nKERALA NEWS MAIN ⏩ERANAKULAM ⏩MIDDLE KERALA\nരണ്ടാംഘട്ടത്തിൽ കേരളത്തിന് 3,60,500 ഡോസ് കൊവിഷീൽഡ് വാക്‌സിൻ കൂടി കേരളത്തിന് അനുവദിച്ചതായി ആരോഗ്യവകുപ്പ് മന്ത്രി കെ.കെ. ശൈലജ അറിയിച്ചു. ആദ്യഘട്ടത്തിൽ സംസ്ഥാനത്ത് 4,33,500 ഡോസ് വാക്‌സിനുകളാണ് കേരളത്തിൽ എത്തിച്ചത്. ഇതോടെ സംസ്ഥാനത്തിന് ആകെ 7,94,000 ഡോസ് വാക്‌സിനുകളാണ് ലഭിക്കുന്നത്. ബുധനാഴ്ച എറണാകുളത്തും തിരുവന്തപുരത്തും എയർപോർട്ടുകളിൽ വാക്‌സിനുകൾ എത്തുമെന്നാണ് അറിയിച്ചിട്ടുള്ളതെന്നു മന്ത്രി വ്യക്തമാക്കി.\nസംസ്ഥാനത്ത്മൂന്നാം ദിനം 8548 ആരോഗ്യ പ്രവർത്തകർകൊവിഡ് വാക്സിൻ സ്വീകരിച്ചു. ഇതോടെ സംസ്ഥാനത്ത് ഇതുവരെ വാക്സിൻ സ്വീകരിച്ചവരുടെ എണ്ണം 24,558 ആയി.എറണാകുളം, കോഴിക്കോട് ജില്ലകളിൽ 11 കേന്ദ്രങ്ങളിലും ബാക്കിയുള്ള ജില്ലകളിൽ9കേന്ദ്രങ്ങളിൽ വീതവുമാണ് വാക്സിനേഷൻ നടന്നത്. ഇതുവരെ ആർക്കും പാർശ്വഫലങ്ങൾ റിപ്പോർട്ട് ചെയ്തിട്ടില്ലെന്ന് ആരോഗ്യ വകുപ്പ് വ്യക്തമാക്കി. സംസ്ഥാനത്ത് ഇതുവരെ 4,59,853 പേരാണ് വാക്‌സിനായി രജിസ്റ്റർ ചെയതത്.\n← വഞ്ചിയൂർ സബ് ട്രഷറിയിലെ തട്ടിപ്പ്, ഉദ്യോഗസ്ഥർക്ക് കൂട്ട താക്കീത് മാത്രം\nകേരളത്തിലേക്കുള്ള സ്പെഷ്യൽ തീവണ്ടികൾ മാർച്ച് 31 വരെ നീട്ടി. സര്‍വ്വീസുകള് വെട്ടിക്കുറച്ച് കര്‍ണാടക ആര്‍ടിസി. →\nMay 30, 2018 May 30, 2018 PB NEWS DESK


Maharashtra Crisis: Shiv Sena quits from NDA to form government in Maharashtra with NCP | ശിവസേന എൻഡിഎ വിടുന്നു, ഏക കേന്ദ്ര മന്ത്രി രാജി വെച്ചു! മഹാരാഷ്ട്ര ശിവ സൈനിക് തന്നെ ഭരിക്കും! - Malayalam Oneindia\n12 min ago Today Horoscope in Malayalam (13th Apr 2021) | ഇന്നത്തെ നാള് ഫലം, നക്ഷത്ര ഫലം, രാശി ഫലം\n15 min ago മൂവാറ്റുപുഴയില് മൂന്നര വയസുകാരി ക്രൂര പീഡനത്തിന് ഇരയായി, ലൈംഗിക അവയവങ്ങളില് മാരകക്ഷതം\n36 min ago കുസാറ്റിൽ അവസരം, അസിസ്റ്റന്റ് പ്രൊഫസർമാരെ നിയമിക്കുന്നു; 40 ഒഴിവുകൾ\nശിവസേന എൻഡിഎ വിടുന്നു, ഏക കേന്ദ്ര മന്ത്രി രാജി വെച്ചു! മഹാരാഷ്ട്ര ശിവ സൈനിക് തന്നെ ഭരിക്കും!\nUpdated: Mon, Nov 11, 2019, 11:36 [IST]\nShiv Sena leaders hold late night meeting with Uddhav after governor's invite | Oneindia Malayalam\nമുംബൈ: ഇക്കുറി ശിവ സൈനിക് തന്നെ മഹാരാഷ്ട്രയുടെ മുഖ്യമന്ത്രിക്കസേരയില് ഇരിക്കും എന്ന ഉദ്ധവ് താക്കറെയുടെ വാക്കുകള് യാഥാര്‍ത്ഥ്യമാകാന് പോകുന്നു. എന്‍സിപിയുടെ പിന്തുണയോടെ ശിവസേന മഹാരാഷ്ട്ര ഭരിക്കും എന്ന് ഏറെക്കുറെ ഉറപ്പായിരിക്കുകയാണ്. എന്‍സിപിയുടെ ആവശ്യത്തിന് വഴങ്ങി ശിവസേന എന്‍ഡിഎ ബന്ധം ഉപേക്ഷിക്കാനുളള നീക്കത്തിലാണ്.\nകേന്ദ്ര മന്ത്രിസഭയിലെ ശിവസേനയുടെ ഏക മന്ത്രിയായ അരവിന്ദ് സാവന്ദ് രാജി വെച്ചു. സര്‍ക്കാരുണ്ടാക്കാന് സേനയെ പിന്തുണയ്ക്കണമെങ്കില് ആദ്യം എന്‍ഡിഎ ബന്ധം ഉപേക്ഷിക്കണം എന്ന എന്‍സിപിയുടെ ആവശ്യപ്രകാരമാണ് രാജി. ഇനി പന്ത് ശരദ് പവാറിന്റെയും സോണിയാ ഗാന്ധിയുടേയും കോര്‍ട്ടിലാണ്.\nമഹാരാഷ്ട്രയില് കാവല് സര്‍ക്കാരിന്റെ കാലാവധി അവസാനിച്ചതിനെ തുടര്‍ന്ന് ഗവര്‍ണര് ഭഗത് സിംഗ് കോഷിയാരി ഏറ്റവും വലിയ ഒറ്റക്കക്ഷിയായ ബിജെപിയെ സര്‍ക്കാരുണ്ടാക്കാന് ക്ഷണിച്ചിരുന്നു. എന്നാല് ഭൂരിപക്ഷം തെളിയിക്കാനുളള അംഗബലം ഇല്ലാത്തതിനാല് സര്‍ക്കാരുണ്ടാക്കാനില്ലെന്ന് ബിജെപി നിലപാടെടുത്തു. ശിവസേനയുമായി ഇനിയൊരു ബന്ധവും ഇല്ലെന്നും ബിജെപി പ്രഖ്യാപിച്ചു.\nസേന പിന്നിൽ നിന്ന് കുത്തി\nശിവസേന പിന്നില് നിന്ന് കുത്തി എന്നാണ് ദേവേന്ദ്ര ഫട്‌നാവിസ് വാര്‍ത്താ സമ്മേളത്തില് തുറന്നടിച്ചത്. പിന്നാലെ രണ്ടാമത്തെ വലിയ ഒറ്റക്കക്ഷിയായ ശിവസേനയെ സര്‍ക്കാരുണ്ടാക്കാന് ഗവര്‍ണര് ക്ഷണിച്ചു. രാത്രി എട്ട് മണിക്ക് മുന്‍പ് ഭൂരിപക്ഷം തെളിയിക്കാനാണ് ഗവര്‍ണര് ആവശ്യപ്പെട്ടിരിക്കുന്നത്. എന്‍സിപിയുടെയും കോണ്‍ഗ്രസിന്റെയും പിന്തുണയുണ്ടെങ്കില് മാത്രമേ ഇത് സാധിക്കുകയുളളൂ.\nകേന്ദ്ര മന്ത്രി രാജി വെച്ചു\nഅനൗദ്യോഗിക ചര്‍ച്ചകള് നടക്കുന്നു എന്നല്ലാതെ ഇതുവരെ കോണ്‍ഗ്രസോ എന്‍സിപിയോ ശിവസേനയ്ക്ക് പിന്തുണ പ്രഖ്യാപിച്ചിട്ടില്ല. ശിവസേനയെ പിന്തുണയ്ക്കണം എങ്കില് എന്‍ഡിഎ വിടണമൈന്നും ഉദ്ധവ് താക്കറെ ആയിരിക്കണം മുഖ്യമന്ത്രി എന്നുമാണ് എന്‍സിപി ഉപാധി വെച്ചത്. ഇത് പ്രകാരം ശിവസേന കേന്ദ്രമന്ത്രി അരവിന്ദ് സാവന്ത് രാജി പ്രഖ്യാപിച്ചു കഴിഞ്ഞു. ഹെവി ഇന്‍ഡസ്ട്രീസ് ആന്‍ഡ് പബ്ലിക് എന്റര്‍പ്രൈസസ് വകുപ്പ് മന്ത്രിയാണ് സാവന്ത്.\nസത്യം സേനയുടെ ഭാഗത്ത്\n''ഭരണവും പദവികളും സംബന്ധിച്ച് ലോക്‌സഭാ തിരഞ്ഞെടുപ്പിന് മുന്‍പ് തന്നെ ധാരണയുണ്ടായിരുന്നു. അന്ന് ഇരുകൂട്ടര്‍ക്കും സമ്മതവുമായിരുന്നു. എന്നാല് ഇപ്പോള് ആ ഫോര്‍മുലയെ തളളിക്കളയുന്നത് ശിവസേനയ്ക്കുളള വെല്ലുവിളിയാണ്''. ശിവസേനയുടെ ഭാഗത്താണ് സത്യമുള്ളതെന്നും ഈ സാഹചര്യത്തില് കേന്ദ്ര സര്‍ക്കാരിന്റെ ഭാഗമായി തുടരുന്നതില് അര്‍ത്ഥമില്ലെന്നും സാവന്ത് ട്വീറ്റ് ചെയ്തു. വാര്‍ത്താ സമ്മേളനം വിളിച്ച് സാവന്ത് രാജി ഔദ്യോഗികമായി പ്രഖ്യാപിക്കും.\nഅജിത് പവാർ ഉപമുഖ്യമന്ത്രി?\nഎന്‍ഡിഎ ബന്ധം വിട്ടത് കൂടാതെ ഉദ്ധവ് താക്കറെ ആയിരിക്കണം മുഖ്യമന്ത്രി എന്ന എന്‍സിപി ആവശ്യവും ശിവസേന അംഗീകരിച്ചേക്കും എന്നാണ് സൂചന. താക്കറെയ്ക്ക് മുഖ്യമന്ത്രി പദവിയും എന്‍സിപിയുടെ അജിത് പവാറിന് ഉപമുഖ്യമന്ത്രി പദവിയും എന്നതാവും ധാരണ. എന്‍സിപിയുടെ മഹാരാഷ്ട്ര അധ്യക്ഷന് ജയന്ത് പാട്ടീലിന് ആഭ്യന്തര വകുപ്പ് ലഭിച്ചേക്കുമെന്നും റിപ്പോര്‍ട്ടുകളുണ്ട്.\nഎന്‍സിപി നേരിട്ട് സര്‍ക്കാരിന്റെ ഭാഗമാകുമ്പോള് കോണ്‍ഗ്രസ് സഖ്യസര്‍ക്കാരിനെ പുറത്ത് നിന്നാവും പിന്തുണയ്ക്കുക. അങ്ങനെ വന്നാല് കോണ്‍ഗ്രസ് എംഎല്‍എമാര്‍ക്ക് സ്പീക്കര് പദവി അടക്കമുളളവയാവും ലഭിക്കുക എന്നും സൂചനയുണ്ട്. ശിവസേനയെ പിന്തുണയ്ക്കുന്നതിനെതിരെ കോണ്‍ഗ്രസിനെതിരെ അകത്ത് നിന്നും പുറത്ത് നിന്നും വിമര്‍ശനം ഉയരുന്നുണ്ട്. കോണ്‍ഗ്രസ് എംഎല്‍എമാര് ശിവസേനയെ പിന്തുണയ്ക്കണം എന്ന നിലപാടുകാരാണ്.\nഇക്കാര്യത്തില് അന്തിമ തീരുമാനം സോണിയാ ഗാന്ധിയുടേത് ആയിരിക്കും. ആ തീരുമാനം തങ്ങള് അംഗീകരിക്കുമെന്ന് കോണ്‍ഗ്രസ് എംഎല്‍എമാര് വ്യക്തമാക്കി. എന്‍സിപി അധ്യക്ഷന് ശരദ് പവാര് സോണിയാ ഗാന്ധിയെ കാണാനായി ദില്ലിക്ക് പോകുന്നുണ്ട്. മാത്രമല്ല ശിവസേന നേതാവ് സഞ്ജയ് റാവുത്തും ദില്ലിയിലെത്തി കോണ്‍ഗ്രസ് നേതാക്കളുമായി കൂടിക്കാഴ്ച നടത്തിയേക്കും എന്നും റിപ്പോര്‍ട്ടുകളുണ്ട്.\nഗവര്‍ണര് സര്‍ക്കാരുണ്ടാക്കാന് ക്ഷണിച്ചതിന് പിന്നാലെ ശരദ് പവാറുമായി ഉദ്ധവ് താക്കറെ ഫോണില് സംസാരിച്ചു. ഞായറാഴ്ച വൈകിട്ട് ഇരുനേതാക്കളും കൂടിക്കാഴ്ച നടത്തിയിരുന്നു. ഗവര്‍ണര്‍ക്ക് മുന്നില് സര്‍ക്കാരുണ്ടാക്കാനുളള അവകാശ വാദം ഉന്നയിക്കണമെങ്കില് 145 എംഎല്‍എമാരുടെ പിന്തുണ താക്കറെയ്ക്ക് ഉറപ്പ് വരുത്തേണ്ടതുണ്ട്. ഇന്ന് രാത്രിയോടെ അത് സാധിച്ചില്ലെങ്കില് ഗവര്‍ണറോട് സമയം നീട്ടി ചോദിക്കാനും ശിവസേന ആലോചിക്കുന്നുണ്ട്.\nmaharashtra sharad pawar shiv sena bjp ncp congress ശരദ് പവാര് മഹാരാഷ്ട്ര ശിവസേന ബിജെപി കോണ്‍ഗ്രസ്\nMaharashtra Crisis: Shiv Sena quits from NDA to form government in Maharashtra with NCP


TMC goons attacked v muraleedharan | പശ്ചിമ ബംഗാളിൽ വി മുരളീധരന്റെ വാഹനത്തിന് നേരെ ആക്രമണം; വാഹനത്തിന്റെ ചില്ലുകൾ തകർത്തു; പശ്ചിമ മിഡ്നാപൂരിൽ വെച്ച് ആക്രമിച്ചത് തൃണമൂൽ കോൺഗ്രസ് ഗുണ്ടകൾ; പേഴ്സണൽ സ്റ്റാഫിനെ ആക്രമിച്ചെന്ന് കേന്ദ്ര സഹമന്ത്രി; ദൃശ്യങ്ങൾ പുറത്ത് വിട്ടു; വടികളും കല്ലുകളുമായി ജനക്കൂട്ടം വാഹനത്തിനു നേരെ പാഞ്ഞടുക്കുന്നത് വീഡിയോയിൽ - MarunadanMalayalee.com\nപശ്ചിമ ബംഗാളിൽ വി മുരളീധരന്റെ വാഹനത്തിന് നേരെ ആക്രമണം; വാഹനത്തിന്റെ ചില്ലുകൾ തകർത്തു; പശ്ചിമ മിഡ്നാപൂരിൽ വെച്ച് ആക്രമിച്ചത് തൃണമൂൽ കോൺഗ്രസ് ഗുണ്ടകൾ; പേഴ്സണൽ സ്റ്റാഫിനെ ആക്രമിച്ചെന്ന് കേന്ദ്ര സഹമന്ത്രി; ദൃശ്യങ്ങൾ പുറത്ത് വിട്ടു; വടികളും കല്ലുകളുമായി ജനക്കൂട്ടം വാഹനത്തിനു നേരെ പാഞ്ഞടുക്കുന്നത് വീഡിയോയിൽ\nMay 06, 202102:03 PM IST Permalink\nകൊൽക്കത്ത: പശ്ചിമ ബംഗാളിൽ കേന്ദ്ര മന്ത്രി വി മുരളീധരന്റെ വാഹനത്തിന് നേരെ ആക്രമണം. മന്ത്രി സഞ്ചരിച്ച വാഹനത്തിന്റെ ചില്ലുകൾ തകർത്തു. പശ്ചിമ മിഡ്നാപൂരിൽ വച്ചാണ് സംഭവമുണ്ടായത്. ആക്രമണത്തിന് പിന്നിൽ പിന്നിൽ തൃണമൂൽ കോൺഗ്രസ് ഗുണ്ടകളാണെന്ന് മുരളീധരൻ ആരോപിച്ചു. ആക്രമണത്തെ തുടർന്ന് അദ്ദേഹം യാത്ര നിർത്തിവെച്ചിരിക്കുകയാണ്. വി മുരളീധരൻ തന്നെയാണ് ആക്രമണത്തിന്റെ വിവരം ക്യാമറ വിഷ്വൽസ് ഉടപ്പെടെ പുറത്ത് വിട്ടത്.\nകേന്ദ്ര വിദേശകാര്യ സഹമന്ത്രി വി. മുരളീധരന്റെ വാഹനവ്യൂഹത്തിന് നേരെ എതിരെ പശ്ചിമ ബംഗാളിൽ ആക്രമണം. വെസ്റ്റ് മിഡ്നാപുരിലെ പഞ്ച്ഗുഡിയിലാണ് ആൾക്കൂട്ടം വാഹനത്തിനു നേരെ ആക്രമണം നടത്തിയത്. തൃണമൂൽ കോൺഗ്രസിന്റെ ഗുണ്ടകളാണ് ആക്രമണം നടത്തിയതെന്ന് വി. മുരളീധരൻ പറഞ്ഞു. ഒരു കാർ തകർക്കപ്പെടുകയും പേഴ്സണൽ സ്റ്റാഫിനെ ആക്രമിക്കുകയും ചെയ്തതായി മുരളീധരൻ മാധ്യമങ്ങളോട് പറഞ്ഞു.\nകഴിഞ്ഞ ദിവസം ബിജെപി പ്രവർത്തകർ കൊല്ലപ്പെട്ട സ്ഥലം സന്ദർശിക്കുന്നതിനായി പോകുന്നതിനിടെയായിരുന്നു മുരളീധരന്റെ വാഹനത്തിനു നേരെ ആക്രമണമുണ്ടായത്. സംഭവത്തിന്റെ ദൃശ്യങ്ങൾ വി. മുരളീധരൻ ട്വിറ്ററിലൂടെ പങ്കുവെച്ചിട്ടുണ്ട്. വടികളും കല്ലുകളുമായി ജനക്കൂട്ടം വാഹനത്തിനു നേരെ പാഞ്ഞടുക്കുന്നതും ആക്രമിക്കുന്നതും വീഡിയോയിൽ കാണാം. മുരളീധരൻ സഞ്ചരിച്ചിരുന്ന വാഹനത്തിന്റെ ചില്ലുകൾ അടിച്ച് തകർക്കുകയും ജീവനക്കാരെ ആക്രമിക്കുകയും ചെയ്തു. അകമ്പടി സേവിച്ചിരുന്ന പൊലീസ് വാഹനത്തിനുനേരെയും ആക്രമണം ഉണ്ടായി.\nനിയമസഭ തെരഞ്ഞെടുപ്പ് ഫല പ്രഖ്യാപനത്തിന് പിന്നാലെ പശ്ചിമ ബംഗാളിലെ അക്രമ സംഭവം അന്വേഷിക്കാൻ നാലംഗ സംഘത്തെ അയച്ച് കേന്ദ്ര ആഭ്യന്ത്രമന്ത്രാലയം. തുടർച്ചയായി പശ്ചിമ ബംഗാൾ സർക്കാരിന് രണ്ട് കത്തുകൾ അയച്ചതിന് ശേഷമാണ് അഡിഷണൽ സെക്രട്ടറി ഉൾപ്പെടുന്ന സംഘത്തെ സംസ്ഥാനത്തേക്ക് അയച്ചത്. തുടർച്ചയായി മൂന്നാം തവണയും പശ്ചിമ ബംഗാൾ മുഖ്യമന്ത്രിയായി മമതാ ബാനർജി സത്യപ്രതിജ്ഞ ചെയ്തതിന് പിന്നാലെയാണ് കേന്ദ്രത്തിന്റെ ഇടപെടൽ.\nസംസ്ഥാനത്തെ അക്രമസംഭവങ്ങളിൽ വിശദമായ റിപ്പോർട്ട് ആവശ്യപ്പെട്ട കേന്ദ്രം 'സമയം പാഴാക്കാതെ' സമാധാനം പുനഃസൃഷ്ടിക്കുന്നതിനുള്ള നടപടികൾ സ്വീകരിക്കണമെന്ന് കത്തിലൂടെ നിർദ്ദേശം നൽകിയിരുന്നു. തെരഞ്ഞെടുപ്പ് ഫലം വന്നതിന് പിന്നാലെ പശ്ചിമ ബംഗാളിന്റെ വിവിധ ഭാഗങ്ങളിൽ ബിജെപിയും തൃണമൂൽ കോൺഗ്രസും തമ്മിൽ സംഘർഷം ഉടലെടുത്തിരുന്നു.\nബംഗാൾ സർക്കാറിനെതിരെ ഗവർണറുടെ റിപ്പോർട്ട്


ezhuth online: മഹാമനസ്കതയുടെ മാതൃകാപുരുഷൻ - ഇ എന് എസ്\ndr. g . velayudhan\nഅധികമൊന്നും പ്രശസ്തി ആഗ്രഹിക്കാതെ ചെയ്യുന്ന കാര്യങ്ങളുടെ സാർത്ഥകതയിൽ സമാധാനവും സന്തോഷവും നേടുന്ന അപൂർവ്വമായ വ്യക്തിത്വമാണ് ആതുരശുശ്രൂഷകനും ജീവകാരുണ്യ പ്രവർത്തകനുമായ ഡോ.ജി.വേലായുധൻ.\nതിരുവനന്തപുരം ജി.ജി.ഹോസ്പിറ്റൽ ചീഫ് മെഡിക്കൽ ഓഫീസറായ വേലായുധൻ സംസ്ഥാനത്തെ ഏറ്റവും വലിയ ജീവകാരുണ്യ പ്രവർത്തകനാണെന്ന് നിസ്സംശയം പറയാം. ഒരാൾ ഒറ്റയ്ക്ക് ഇത്രയും കാര്യങ്ങൾ ചെയ്യുമോ എന്ന് അത്ഭുതപ്പെടുത്തുന്നവർക്ക് അദ്ദേഹം നൽകുന്ന മറുപടി ഇതാണ്. എനിക്കു പ്രശസ്തി വേണമെന്ന് തോന്നിയിട്ടില്ല. നിർധനരായ കുട്ടികൾക്കും പാവപ്പെട്ടവർക്കും രോഗികൾക്കും എന്നെക്കൊണ്ട് കഴിയുന്ന സഹായങ്ങൾ ചെയ്യുമ്പോൾ എനിക്കു കിട്ടുന്ന സന്തോഷം. അതിനെയാണ് വിലമതിക്കുന്നത്. കേരളത്തിലെ ആദ്യത്തെ പുരുഷ ഗൈനക്കോളജിസ്റ്റായ ഡോ.വേലായുധൻ ഈരംഗത്ത് വലിയൊരു പ്രബോധകനും ജേതാവുമാണ്. ഇദ്ദേഹത്തിന്റെ സേവന മേഖലകളെ ഇവിടെ ചുരുക്കി പ്രതിപാദിക്കുകയാണ്.\n1. തിരുവനന്തപുരത്തെ 38 സ്കൂളുകളിൽ പ്രഭാത ഭക്ഷണം കൊടുക്കുന്നത് ഈ ഡോക്ടാണ്. പതിനായിരം കുട്ടികൾക്ക് ഇതിന്റെ പ്രയോജനം ലഭിക്കുന്നുണ്ട്. പ്രഭാതഭക്ഷണം കഴിക്കാതിരിക്കുന്ന കുട്ടികളെ എന്ത് പഠിപ്പിച്ചാലും തലയിൽ കയറില്ല. കുമാരപുരത്തെ അപ്പർ പ്രൈമറി സ്കൂളിലായിരുന്നു ഇതിന്റെ തുടക്കം. ഡോക്ടർ പറയുന്നു.\n2. പഠിക്കാൻ കഴിവുള്ള കുട്ടികളുടെ ചെലവുകൾ ഏറ്റെടുത്ത് നടത്തുന്നു. ഇപ്പോൾ 16 കുട്ടികളെ ഡോക്ടർ ദത്തെടുത്ത് പഠിപ്പിക്കുന്നു. ഇതിൽ മൂന്നുപേർ എഞ്ചിനീയറിങ്ങിനും രണ്ടുപേർ മെഡിസിനും ഒരാൾ ഡന്റൽ ശയൻസിനും ഒരാൾ പോളിടെക്നിക്കിലും പഠിക്കുന്നു.\n3. ഗ്രാമീണ മേഖലയിൽ സൗജന്യ ആതുരസേവന സമ്പ്രദായം തുടങ്ങി.\n4. തിരുവനന്തപുരത്തെ അനാഥരുടെ മന്ദിരമായ ശ്രീചിത്രാ പുവർഹോമിനെ നവീകരിച്ചത്‍് ഡോക്ടർ ഒറ്റയ്ക്കാണ്. ഒരു സൗകര്യവുമില്ലാതിരുന്ന അവിടെ മുറികൾ തിരിച്ച് കുട്ടികൾക്ക് പഠിക്കാൻ അവസരമൊരുക്കി. പഠനോപകരണങ്ങളും യൂണിഫോമുകളും നൽകി. അന്തേവാസികൾക്ക് ജി.ജി.ഹോസ്പിറ്റലിൽ പ്രത്യേക ചെക്കപ്പും ചികിത്സയും നടത്തി. ഇപ്പോഴും ചികിത്സാ സഹായം തുടരുന്നു. പുവർഹോമിൽ നേത്രചികിത്സാ ക്യാമ്പും നടത്തി.\nക്യാമ്പംഗങ്ങൾക്കായി ഒരു കയർ യൂണിറ്റ് തുടങ്ങി. സ്വന്തം ജന്മദിനങ്ങൾ പുവർഹോമിൽ നടത്തി. ഹോമിലെ ഭക്ഷണരീതിയും നവീകരിച്ചു. ഡോക്ടറുടെ ജന്മദിനങ്ങളിൽ ധാരാളംപേരെ ക്ഷണിച്ച് സദ്യകൊടുത്തത് പല പ്രമുഖർക്കും പ്രേരണയായി. പല സമ്പന്നരും ഇപ്പോൾ ഇവിടെ ജന്മദിനം ആഘോഷിക്കാനെത്തുന്നു. ഒരു ദിവസത്തെ ഭക്ഷണം സ്പോൺസർ ചെയ്യാനുള്ള സാഹചര്യവും ഡോക്ടറാണ് തുടങ്ങിയത്. ഇപ്പോൾ പലരും ഈ രീതിയിൽ ഭക്ഷണം എത്തിക്കുന്നുണ്ട്.\n5. പട്ടത്ത് സ്ത്രീ ശാക്തീകരണത്തിനായി ഒമ്പത് തയ്യൽകേന്ദ്രങ്ങൾ തുടങ്ങി. 122 പേർക്ക് പരിശീലനം നൽകി. ഇതിൽ 33 പേർ തയ്യൽജോലി ചെയ്ത് ഉപജീവനം തേടുന്നു. 55 പേർ സ്വന്തം നിലയിൽ തയ്യൽ സ്ഥാപനങ്ങൾ നടത്തുന്നു. തൊഴിലില്ലാത്ത സ്ത്രീകൾക്ക് ഹോം നേഴ്സിങ്ങിൽ പരിശീലനം നൽകി. ഇത് പാവപ്പെട്ട സ്ത്രീകൾക്ക് സ്വന്തം കാലിൽ നിൽക്കാൻ സഹായകമായി.\n6. പട്ടം കേശവദാസപുരം നഗരപ്രദേശത്തുള്ള മൂന്നുറോളം ചേരിനിവാസികൾക്ക് (ദാരിദ്രരേഖയ്ക്ക് താഴെയുള്ളവർക്ക്) വിവിധ ക്ഷേമപ്രവർത്തനങ്ങൾ നടത്തി. 5000 രൂപ വീതം മുടക്കി 51 കക്കൂസുകൾ നിർമ്മിച്ചു നൽകി. തൈക്കൂട്ടത്ത് ബാലവാടി തുടങ്ങി. മെഡിക്കൽ ക്യാമ്പുകൾ നടത്തി. ഇവിടെയുള്ള കുട്ടികൾക്ക് പോളിയോ വാക്സിൻ സമ്പ്രദായവും ആരംഭിച്ചു. രോഗപ്രതിരോധത്തിനായുള്ള എല്ലാ മുൻകരുതലുകളും ഉറപ്പുവരുത്തി.\n7. തിരുവനന്തപുരത്തിനും കോവളത്തിനും ഇടയ്ക്കുള്ള പത്തുറ ദ്വീപ് ഡോക്ടർ ഏറ്റെടുത്ത് സഹായങ്ങൾ ചെയ്ത് അവിടുത്തെ ജനങ്ങളുടെ ജീവിത നിലവാരം ഉയർത്തി. മൂന്നു കിലോമീറ്റർ നീളമുള്ള ഈ ദ്വീപ് 1989ലാണ് ഏറ്റെടുത്തത്. 223 വീടുകളാണ് അവിടെയുണ്ടായിരുന്നത്. ഈ ദ്വീപിൽ ആഴ്ചയിൽ രണ്ട് ദിവസം പ്രവർത്തിക്കുന്ന ക്ലിനിക്ക് തുടങ്ങി. സൗജന്യമായി മരുന്നു നൽകുന്ന സംവിധാനം ഏർപ്പെടുത്തി. കയർ, മത്സ്യബന്ധന മേഖലകളിലാണ് ഗ്രാമവാസികൾ തൊഴിൽ ചെയ്തിരുന്നത്. ഇടവേളകളിലെ പട്ടിണി ഒഴിവാക്കാൻ സൗജന്യഭക്ഷണം നൽകാനും ക്രമീകരണങ്ങൾ ഏർപ്പെടുത്തി. സ്ഥിരം തൊഴിൽ നൽകുന്നതിന്റെ ഭാഗമായി ദ്വീപിലെ 60 യുവാക്കളെ കലവൂരിലെ കയർപിരി കേന്ദ്രത്തിലെത്തിച്ച് പരിശീലനം നൽകി. ദ്വീപിൽ കയർയൂണിറ്റ് തുടങ്ങിയത് വഴിത്തിരിവായി. കയർപിരി പരിശീലനവും ആരംഭിച്ചു. കുട്ടികൾക്കായി ഒരു പാർക്ക് നിർമ്മിച്ചു. ജി.ജി.ഹോസ്പിറ്റലിന്റെ നേതൃത്വത്തിൽ 30 സെന്റ് സ്ഥലം വാങ്ങി 16 മുറികളോടെ രണ്ടുനില കെട്ടിടം നിർമ്മിച്ചു. ഏറ്റവും പാവപ്പെട്ട 15 കുടുംബങ്ങൾക്ക് ഈ വീടുകളിൽ 15 എണ്ണം കൈമാറി. ഇതിനപ്പുറമായി 22 ആധുനിക കക്കൂസുകളും പണികഴിപ്പിച്ചു.\n8. ഡോ.അംബേദ്കർ മെമ്മോറിയൽ ഹൗസിംങ്ങ് സ്കീം ഡോക്ടർ വേലായുധന്റെ മഹത്തായ സംരംഭമാണ്. 1993-ൽ കടംപള്ളി പഞ്ചായത്തിൽ ഈ പദ്ധതിക്ക് തുടക്കമായി. വരാന്തയും ആധുനിക കക്കൂസുകളുമുള്ള വീടാണ് അദ്ദേഹം ഇവിടെ ഓരോരുത്തർക്കും സാക്ഷാത്ക്കരിച്ചതു. 2003-ൽ പള്ളിച്ചൽ, കൊടുകാൽ, മാരണല്ലോ‍ൂർ, മലയിൻകീഴ്, വിളപ്പിൽ, അതിയന്നൂർ, ബാലരാമപുരം, നേമം എന്നിവിടങ്ങളിലായി മറ്റൊരു ഹൗസിങ് സ്കീമും അദ്ദേഹം ആരംഭിച്ചു. വീടില്ലാത്തവർക്കായി അദ്ദേഹം 170 വീടുകൾ നിർമ്മിച്ചു നൽകി.\n9. സ്വന്തം സ്ഥാപനമായ ജി.ജി ഹോസ്പിറ്റലിലെ വീടില്ലാത്ത തൊഴിലാളികൾക്കായി അദ്ദേഹം മറ്റൊരു പദ്ധതിയും നടപ്പാക്കി. ഇതിന്റെ ഭാഗമായി 24 വീടുകളാണ് പണിതുകൊടുത്തത്.\n10. ആരോഗ്യരംഗത്ത് ഡോ.ജി.വേലായുധൻ വിപ്ലവകരമായ മാറ്റങ്ങളുണ്ടാക്കി. ഗർഭധാരണം, ഗർഭകാല ശുശ്രൂഷ, അബോർഷൻ, പ്രസവം എന്നീ കാര്യങ്ങളെപ്പറ്റിയുള്ള പല അബദ്ധധാരണകളും അദ്ദേഹം തിരുത്തി. പഠനവും ഗവേഷണവും ശുശ്രൂഷയും ഒരേസമയം കൊണ്ടുപോയി അദ്ദേഹം രോഗികളുടെ വിശ്വാസമാർജ്ജിച്ചു. ഗർഭിണികളായ ഡോക്ടർമാർപോലും ഡോ.വേലായുധനെ സമീപിക്കുന്നത് അദ്ദേഹത്തിന്റെ വിശ്വാസ്യതയുടെ അടയാളമായി കാണേണ്ടതാണ്. അബോർഷൻ തടയുന്നതിനു ചികിത്സാരീതി വികസിപ്പിച്ചതാണ് അദ്ദേഹത്തെ പ്രിയങ്കരനാക്കിയത്. 'അമ്മ ആകുമ്പോൾ അറിയാൻ' എന്നൊരു പുസ്തകതന്നെ അദ്ദേഹം പ്രസിദ്ധീകരിച്ചു. ഗ്രാമങ്ങളിലുള്ളവർക്ക് ഗർഭകാല പരിചരണം നടത്താൻ ഇത് സഹായകമായി. ഗർഭിണികളിൽ കണ്ടുവരുന്ന സന്ധിവേദന, കൈ കാൽമുട്ടുവേദന തുടങ്ങിയവയ്ക്കെല്ലാം ഡോക്ടർ വളരെ ലളിതമായ വ്യായാമമുറകൾ നിർദ്ദേശിച്ചു. നൂറുശതമാനവും വിജയംകണ്ടു.\nകുട്ടികളുടെ വളർച്ചയ്ക്കും അവരുടെ ഭാവിക്കും കുടുംബാസൂത്രണം ആവശ്യമാണെന്ന് അദ്ദേഹം ചിന്തിച്ചു. പ്രസവത്തിനുശേഷമുള്ള സ്റ്റര്റിലൈസേഷൻ ഓപ്പറേഷൻ നടത്തിയ ആദ്യ കേരള ഡോക്ടർ വേലായുധനാണ്.\nപുകവലിക്കെതിരെ സൈൻ ബോർഡുകൾ സ്ഥാപിച്ചുകൊണ്ടാണ് ഡോക്ടർ തീരദേശവാസികളെ ഇതിലേക്ക് ശ്രദ്ധക്ഷണിച്ചതു.\nസ്വന്തം ജീവിതത്തെ ഒരു മലർവാടിയാക്കിയ മഹാനാണ്. ഡോ.ജി.വേലായുധൻ. അദ്ദേഹം ഒരു പുഷ്പത്തെപ്പോലെ മറ്റുള്ളവർക്ക് നന്മമാത്രം ചൊരിയുന്നു. ഡോ.വേലായുധന്റെ ചിരിയും പ്രകൃതവും ഏതൊരാൾക്കും മനസ്സിനു സുഖം തരും. അദ്ദേഹം എപ്പോഴും സേവനസന്നദ്ധനാണ്. മറ്റുള്ളവർക്കുവേണ്ടി ഒരാൾ എങ്ങനെ ജീവിക്കണമെന്നറിയണമെങ്കിൽ ഈ ഡോക്ടറെ മാതൃകയാക്കണം.\nവലിയ സാമൂഹിക അവബോധമാണ് ഡോക്ടറുടെ കൈമുതൽ. അദ്ദേഹത്തിനു സാമൂഹ്യജീവിതത്തിന്റെ സമരവും ചരിത്രവും ഉച്ചനീചത്വങ്ങളും വിവേചനവും ദാരിദ്ര്യവും എല്ലാം മനസ്സിലാകും. ജീവിതം ഒരു സമരമാക്കിയതുകൊണ്ട് ഓരോ അധ്വാനത്തിന്റെയും ഗുണം ശരിക്കറിയാം. തന്റെ ആദർശത്തിന്റെ പ്രതീകാത്മകമായ ആവിഷ്കാരം എന്നതുപോലെ ജി.ജി ഹോസ്പിറ്റലിനു മുന്നിൽ രണ്ട് പ്രതിമകൾ സ്ഥാപിച്ചിട്ടുണ്ട്. ഒന്ന് ശ്രീനാരായണ പ്രസ്ഥാനങ്ങൾക്ക് തുടക്കക്കാരനായ ഡോ.പൽപ്പുവിന്റേതാണ്. കേരളത്തിലെ അധഃസ്ഥിത ജനതയ്ക്ക് ആത്മവിശ്വാസവും ജീവിതദർശനവും നൽകിയ ഡോ.പൽപ്പുവിനെ മാതൃകയാക്കിയത് ഡോ.വേലായുധന്റെ മഹത്തായ ജീവിതാവബോധം കൊണ്ടാണ്. മറ്റൊരു പ്രതിമ ഇന്ത്യൻ ഭരണഘടനാശിൽപിയും അധഃകൃതരുടെ പടത്തലവനുമായ ഡോ.അംബേദ്ക്കറുടേതാണ്. ഈ രണ്ട് മഹാന്മാരുടെയും ജീവിതപന്ഥാവിലെ വെളിച്ചം ഡോ.വേലായുധൻ ശിരസ്സാവഹിച്ച് കർമ്മമാർഗം പ്രകാശ പ്രവാഹമാക്കിയിരിക്കുന്നു. സ്വന്തം പ്രകാശപാതയെപ്പറ്റി ഡോ . വിശദീകരിച്ചതു ഇങ്ങനെയാണ്: ജീവിതം നശ്വരമാണ്. ജീവതത്തിൽ എന്തെങ്കിലും നല്ല കാര്യങ്ങൾ ചെയ്യാനുള്ള അവസരം പാഴാക്കരുത്. മറ്റുള്ളവർക്കുകൂടി പ്രയോജനം ചെയ്യുന്നതാകണം നമ്മുടെ മനസ്സിനെ സന്തോഷിപ്പിക്കേണ്ടതെന്ന ശ്രീനാരായണ ഗുരുവിന്റെ ഉപദേശം എന്റെ പ്രാണനാണ്. നാളേക്കുവേണ്ടി അധികം കരുതിയിട്ട് കാര്യമില്ല. കഴിവിന്റെ പരമാവധി പ്രയത്നിക്കുക. പ്രതിഫലേച്ഛയില്ലാതെ. എല്ലാവരും ഈ രീതിയിൽ ചിന്തിച്ചാൽ ലോകം എത്ര മാറിയേനെ. ഞാൻ ലക്ഷക്കണക്കിനു രോഗികളെ ചികിത്സിച്ചു. ഇപ്പോഴും നോക്കുന്ന രോഗികളുമായി ഇടപഴകുമ്പോൾ എനിക്കു വലിയ സുഖം കിട്ടുന്നുണ്ട്. പണത്തേക്കാൾ വലുതാണ് രോഗിയുടെ സമാധാനവും അവന്റെ ചിരിയും.\nഭാര്യ: ഓമന, മക്കൾ : ഡോ.മീര ദുബായിൽ ഗൈനക്കോളജിസ്റ്റ്. ഡോ.മായ (അന്തരിച്ചു), ചിത്ര (തിരുവനന്തപുരത്ത് ജവഹർകോളനിയിൽ താമസം.)\nLabels: dr. g velayudhan, ezhuth online, g g hospital, trivandrum


ഡ്രൈവിങ് ലൈസന്‍സോ വാഹന രജിസ്‌ട്രേഷനോ, കീശ കാലിയാവും; പുതിയ നിയമം പ്രാബല്യത്തില് | New central motor vehicles rules come into action; big raise in fees for licence, driving test, fitness - Malayalam Oneindia\nഡ്രൈവിങ് ലൈസന്‍സോ വാഹന രജിസ്‌ട്രേഷനോ, കീശ കാലിയാവും; പുതിയ നിയമം പ്രാബല്യത്തില്\nPublished: January72017, 11:36 [IST]\nദില്ലി: ഡ്രൈവിങ് ലൈസന്‍സിനും വാഹന രജിസ്‌ട്രേഷനുമുള്ള ഫീസ് കേന്ദ്രസര്‍ക്കാര് കുത്തനെ കൂട്ടി. പുതിയ നിയമം വെള്ളിയാഴ്ച മുതല് പ്രാബല്യത്തില് വന്നു. ഇതുപ്രകാരം ലൈസന്‍സ് ഫീസ്, ഡ്രൈവിങ് ടെസ്റ്റ്, ഫിറ്റ്‌നസ് ടെസ്റ്റ് തുടങ്ങി എല്ലാ കാര്യങ്ങള്‍ക്കും നല്‍കിയിരുന്ന ഫീസ് വന്‍തോതില് വര്‍ധിപ്പിച്ചു. വാഹന രജിസ്‌ട്രേഷന് ഫീസ് പത്തിരട്ടി വരെയാണ് വര്‍ധിപ്പിച്ചത്.\nഡ്രൈവിങ് ടെസ്റ്റിന് ഇതുവരെ ഈടാക്കിയിരുന്ന 250 രൂപ ഫീസ് 500 രൂപയാക്കിയാണ് വര്‍ധിപ്പിച്ചത്. ടെസ്റ്റില് പരാജയപ്പെട്ട് വീണ്ടും അപേക്ഷിക്കുമ്പോള് ഓരോ തവണയും 300 രൂപ നല്‍കണം. 1989 ന് ശേഷം ആദ്യമായാണ് ഈ രംഗത്തെ ഫീസ് വര്‍ധിപ്പിക്കുന്നത്. ഡ്രൈവിങ് സ്‌കൂളുകളുടെ ലൈസന്‍സ് ഫീസ് 2500 ല് നിന്നു 10000 രൂപയാക്കി കൂട്ടി.\n2016 ജൂലൈ 28നാണ് കേന്ദ്രസര്‍ക്കാര് ഭേദഗതി കൊണ്ടുവന്നത്. ആക്ഷേപമുള്ളവര്‍ക്ക് 30 ദിവസം സമയം അനുവദിച്ചിരുന്നെങ്കിലും ആരും ആക്ഷേപം ഉന്നയിച്ചില്ല. തുടര്‍ന്നാണ് വെള്ളിയാഴ്ച മുതല് നിയമം പ്രാബല്യത്തില് വന്നത്. കേന്ദ്രസര്‍ക്കാരിന്റെ ഈ വര്‍ധനവിന് പുറമെ സംസ്ഥാനങ്ങളുടെ വക സെസ് ചുമത്തും. അപ്പോള് നിരക്ക് വീണ്ടും ഉയരും.\nലേണിങ് ലൈസന്‍സിന് ഇതുവരെ കൊടുത്തിരുന്ന ഫീസ് 30 രൂപയായിരുന്നു. ഇത് അഞ്ചിരട്ടി വര്‍ധിപ്പിച്ച് 150 രൂപയാക്കി. അന്താരാഷ്ട്ര ഡ്രൈവിങ് പെര്‍മിറ്റിനുള്ള ഫീസ് 500ല് നിന്നു 1000 രൂപയാക്കി വര്‍ധിപ്പിച്ചു. എന്നാല് ലൈസന്‍സ് പുതുക്കുന്നതിനുള്ള ഫീസ് 200 ആയി തുടരും. സമയം കഴിഞ്ഞിട്ടാണ് പുതുക്കാന് അപേക്ഷിക്കുന്നതെങ്കില് 300 രൂപ കൊടുക്കണം. ഇതുവരെ 150 രൂപയായിരുന്നു. വൈകിയാല് വര്‍ഷം തോറും 1000 രൂപ അധികം നല്‍കണം.\nവെള്ളിയാഴ്ച മുതല് ലഭിക്കുന്ന അപേക്ഷകളില് പുതിയ നിയമപ്രകാരം ഫീസ് ഈടാക്കും. പുതിയ സോഫ്റ്റ്‌വെയറുകള് ആര്‍ടിഒ ഓഫിസുകളില് ഇന്‍സ്റ്റാള് ചെയ്തിട്ടുണ്ട്. പലയിടങ്ങളിലും ഇതിന്റെ പ്രവര്‍ത്തനം തിങ്കളാഴ്ച മുതലാവും ആരംഭിക്കുക. ലൈസന്‍സ് ഉടമ മറ്റൊരു വിഭാഗത്തില്‍പ്പെട്ട വാഹനത്തിന് ലൈസന്‍സ് എടുക്കുന്നതിനുണ്ടായിരുന്ന ഫീസ് 200ല് നിന്നു 500 ആക്കി.\nഇരുചക്ര വാഹനങ്ങളുടെ രജിസ്‌ട്രേഷന് ഫീസ് 50 രൂപയാക്കി. ത്രീവീലര്, ലൈറ്റ് മോട്ടോര് വെഹിക്കിള് രജിസ്‌ട്രേഷന് ഫീസ് 300 രൂപ എന്നത് നോണ് ട്രാന്‍സ്‌പോര്‍ട്ടിന് 600 രൂപയും ട്രാന്‍സ്‌പോര്‍ട്ടിന് 1000 രൂപയുമാക്കി. ഇടത്തരം ഗുഡ്‌സ്, പാസഞ്ചര് വാഹനങ്ങളുടെ രജിസ്‌ട്രേഷന് ഫീസ് 400 ല് നിന്നു 1000 രൂപയാക്കി വര്‍ധിപ്പിച്ചു. ഹെവി ഗുഡ്‌സ്, പാസഞ്ചര് വാഹനങ്ങളുടെ രജിസ്‌ട്രേഷന് ഫീസ് 600ല് നിന്നു 1500 രൂപയാക്കി. ഇറക്കുമതി ചെയ്യുന്ന വാഹനങ്ങളുട രജിസ്‌ട്രേഷന് ഫീസ് 800 ല് നിന്നു 5000 രൂപയാക്കി വര്‍ധിപ്പിച്ചു.\ndriving licence fee vehicle rules central government registration ഡ്രൈവിങ് ലൈസന്‍സ് ഫീസ് നിയമം കേന്ദ്ര സര്‍ക്കാര്\nAmendment Rules was brought into action starting Friday with an exponential increase in fee of licence, driving test and fitness tests. The procedure of issuing ofadriving licence including driving tests which used to cost Rs 250 will now cost Rs 500. This, however, will increase further by Rs 300 every time an individual sits forarepeat driving test.\nStory first published: Saturday, January 7, 2017, 11:36 [IST]


Galaxy S4 Allegedly Explodes, Burns Down Apartment, കെട്ടിടത്തിലെ അഗ്നിബാധയ്ക്കു കാരണം സാംസങ്ങ് എസ്4? - Malayalam Gizbot\nകെട്ടിടത്തിലെ അഗ്നിബാധയ്ക്കു കാരണം സാംസങ്ങ് എസ്4?\n| Published: Tuesday, July 30, 2013, 17:19 [IST]\nഹോംകോംഗില് കഴിഞ്ഞ ദിവസം ഒരു അപ്പാര്‍ട്ട്‌മെന്റ് അഗ്നിക്കിരയായത് സാംസങ്ങ് എസ്4ഫോണ് പൊട്ടിത്തെറിച്ചാണെന്ന് ആരോപണം. സംഭവത്തെ കുറിച്ചന്വേഷിക്കാന് കെമിക്കല് അനലിസ്റ്റിനെ അയയ്ക്കുമെന്ന് സാംസങ്ങ്. രണ്ടുദിവസം മുമ്പാണ് ഹോംകോങ്ങില് അപ്പാര്‍ട്ട്‌മെന്റില് തീപിടുത്തമുണ്ടായത്. കെട്ടിടവും വാഹനവും ഉള്‍പ്പെടെ അഗ്നി വിഴുങ്ങിയിരുന്നു. താന്റെ കൈയിലുണ്ടായിരുന്ന ഗാലക്‌സി എസ്4പൊട്ടിത്തെറിച്ചാണ് അഗ്നിബാധയുണ്ടായതെന്നാണ് ഉടമസ്ഥന് പറയുന്നത്. എസ്4പ്രവര്‍ത്തിക്കുന്നതിനിടെ പെട്ടെന്ന് തീ പിടിക്കുകയായിരുന്നു. ഉടന്‍തന്നെ അത് വലിച്ചെറിഞ്ഞു. മുറിയിലെ സോഫയിലാണ് ചെന്നുവീണത് തുടര്‍ന്ന് മുറിയിലും പിന്നീട് അപ്പാര്‍ട്ട്‌മെന്‍്‌റ മുഴുവനായും അഗ്നി വിഴുങ്ങുകയായിരുന്നു എന്നുമാണ് ഉടമയുടെ വാദം. ബാറ്ററിയും ചാര്‍ജറും ഉള്‍പ്പെടെ സാംസങ്ങിനെ ഒറിജിനല് ഉപകരണങ്ങളാണ് ഉപയോഗിച്ചിരുന്നതെന്നും ഉടമ ആണയിടുന്നു.\nസാംസങ്ങ് ഗാലക്‌സി എസ്4ഗാലറിക്കായി ഇവിടെ ക്ലിക് ചെയ്യുക\nസ്ഥലത്ത് പരിശോധന നടത്തിയ ഹോംകോംഗ് പോലീസ് സംശയാസ്പദമായ രീതിയില് ഒന്നും കണ്ടെത്താന് കഴിഞ്ഞില്ല എന്നാണ് പറഞ്ഞത്. സംഭവം വാര്‍ത്തയായതോടെയാണ് പരിശോധനയ്ക്കായി കെമിക്കല് അനലിസ്റ്റിനെ അയയ്ക്കുമെന്ന് സാംസങ്ങ് അധികൃതര് അറിയിച്ചത്.\nGalaxy S4 Explodes and burns hole appartment\nഹോംകോങ്ങില് ഗാലക്‌സി എസ്4പൊട്ടിത്തെറിച്ച് അഗ്നിബാധയുണ്ടായി എന്നു പറയപ്പെടുന്ന അപ്പാര്‍ട്ട്‌മെന്റ്\nഅഗ്നിബാധതെ തുടര്‍ന്ന് അപ്പാര്‍ട്ട്‌മെന്റിലെ തീയണയ്ക്കാന് ശ്രമിക്കുന്ന അഗ്നിശമന സേനാംഗങ്ങള്\nഅഗ്നിബാധയുണ്ടായ അപ്പാര്‍ട്ട്‌മെന്റിലെത്തി വിവരങ്ങള് ചോദിച്ചറിയുന്ന പോലീസ്\nസാംസങ്ങ് ഗാലക്‌സി എസ് 4\nStory first published: Tuesday, July 30, 2013, 17:19 [IST]


ന്യൂനപക്ഷ വിദ്യാര്‍ഥികള്‍ക്കുള്ള സ്‌കോളര്‍ഷിപ്പിന് അപേക്ഷിക്കാം • Suprabhaatham\nന്യൂനപക്ഷ വിദ്യാര്‍ഥികള്‍ക്കുള്ള സ്‌കോളര്‍ഷിപ്പിന് അപേക്ഷിക്കാം\nFebruary 22, 2020 | 7:00 am IST\nസംസ്ഥാനത്തെ സര്‍ക്കാര് എയ്ഡഡ് സ്ഥാപനങ്ങളില് നഴ്‌സിങ് ഡിപ്ലോമ, പരാമെഡിക്കല് കോഴ്‌സുകള്‍ക്ക് പഠിക്കുന്ന ന്യൂനപക്ഷ മതവിഭാഗങ്ങളിലെ ദാരിദ്ര്യരേഖയ്ക്ക് താഴെയുള്ള കുടുംബങ്ങളിലെ വിദ്യാര്‍ഥികള്‍ക്ക് മദര്‍തെരേസ സ്‌കോളര്‍ഷിപ്പിന് സംസ്ഥാന ന്യൂനപക്ഷ വകുപ്പ് അപേക്ഷ ക്ഷണിച്ചു.\nകേരളത്തില് പഠിക്കുന്ന സ്ഥിരതാമസക്കാരായ മുസ്‌ലിം, ക്രിസ്ത്യന്, സിഖ്, ബുദ്ധ, പാഴ്‌സി, ജൈന മതവിഭാഗത്തില്‍പ്പെട്ട വിദ്യാര്‍ഥികള്‍ക്ക് 15,000 രൂപയാണ് സ്‌കോളര്‍ഷിപ്പ്.\nസര്‍ക്കാര് അംഗീകൃത സെല്‍ഫ് ഫിനാന്‍സിങ് നഴ്‌സിങ് കോളജുകളില് മെറിറ്റ് സീറ്റില് പ്രവേശനം ലഭിച്ച വിദ്യാര്‍ഥികള്‍ക്കും സ്‌കോളര്‍ഷിപ്പിന് അപേക്ഷിക്കാം. യോഗ്യത പരീക്ഷയില് 45 ശതമാനം മാര്‍ക്ക് ഉണ്ടാവണം.\nബി.പി.എല് അപേക്ഷകരുടെ അഭാവത്തില് ന്യൂനപക്ഷ മതവിഭാഗങ്ങളിലെ എട്ട് ലക്ഷം രൂപവരെ വാര്‍ഷിക വരുമാനമുള്ള എ.പി.എല് വിഭാഗത്തെയും പരിഗണിക്കും. കോഴ്‌സ് ആരംഭിച്ചവര്‍ക്കും ഒന്നാം വര്‍ഷം പഠിക്കുന്നവര്‍ക്കും സ്‌കോളര്‍ഷിപ്പിന് അപേക്ഷിക്കാം.\nഒറ്റത്തവണ മാത്രമേ സ്‌കോളര്‍ഷിപ്പ് ലഭിക്കൂ. കഴിഞ്ഞ വര്‍ഷം സ്‌കോളര്‍ഷിപ്പിന് അപേക്ഷിച്ച് ലഭിച്ചവര് ഈ വര്‍ഷം വീണ്ടും അപേക്ഷിക്കേണ്ടതില്ല.\n50 ശതമാനം സ്‌കോളര്‍ഷിപ്പ് പെണ്‍കുട്ടികള്‍ക്കായി സംവരണം ചെയ്തിട്ടുണ്ട്. നിശ്ചിത ശതമാനം പെണ്‍കുട്ടികള് ഇല്ലാത്തപക്ഷം അര്‍ഹരായ ആണ്‍കുട്ടികള്‍ക്കും സ്‌കോളര്‍ഷിപ്പ് നല്‍കും. വിദ്യാര്‍ഥികളെ തെരഞ്ഞെടുക്കുന്നത് കുടുംബ വാര്‍ഷിക വരുമാനത്തിന്റെ അടിസ്ഥാനത്തിലായിരിക്കും.\nഅപേക്ഷകര്‍ക്ക് ഏതെങ്കിലും ദേശസാല്‍കൃത ബാങ്കില് സ്വന്തം പേരില് അക്കൗണ്ട് ഉണ്ടായിരിക്കണം. www.minortiywelfare.kerala.gov.in ലൂടെ ഓണ്‍ലൈനായി അപേക്ഷിക്കാം. അപേക്ഷ 28 വരെ സ്വീകരിക്കും. കൂടുതല് വിവരങ്ങള്‍ക്ക്: 04712302090, 2300524.